一切經音義卷第一百
author:: 翻經沙門慧琳撰
other:: 
音法顯傳一卷 ^925c12

慧超傳三卷　無行法師書一卷 ^925c13

肇論二卷　止觀門論二卷 ^925c14

安樂集二卷　寶法義論一卷 ^925c15

寶王論三卷　金錍決瞙論一卷 ^925c16

比丘尼傳四卷　觀心論一卷 ^925c17

群疑論七卷　十疑論一卷 ^925c18

浴像法一卷　罪福要行一卷 ^925c19

受用三水一卷　放生儀一卷 ^925c20

此卷除舊音者#CB07615;新加四十一卷並未音皆上記。 ^925c21

右十七集傳論法等共三十六卷同此卷音。

# 法顯傳
法顯傳 ^925c23

慨律藏〔上開愛反鄭箋詩云慨歎息也古今正字從心既聲〕。 ^925c26

慧嵬〔外猥反僧名〕。 ^925c27

耨檀國〔上農屋反次但丹反鮮卑語人名也〕。 ^926a1

張掖。 ^926a2

燉煌〔上徒魂反下音黃漢書云燉煌郡名武帝後元年分酒泉置杜林以為古瓜州也作屯皇誤也〕。 ^926a3

崎嶇〔上起儀反下曲隅反已釋求法傳第一卷中此傳中從足作踦#CB02895;非也〕。 ^926a4

粗與。 ^926a5

氈褐〔上戰然反說文從毛亶聲傳作旃亦通下寒遏反毛詩傳云褐毛布撚駞毛織為衣也從衣曷聲曷音同上也〕。 ^926a6

焉夷國〔上謁乾反前西域記已說〕。 ^926a7

埵壺〔上吐臥反下音胡說文云壺昆吾圜器也象形從大其葢也今作壺〕。 ^926a8

鑿石〔上藏洛反前卷已具釋〕。 ^926a9

梯者〔上體低反考聲云梯隥也可以登也古今正字從木弟聲傳文從足作#CB06130;非〕。 ^926a10

懸縆〔古恒反說文云縆大索也從糸恒聲傳作絙音桓非亦書寫脫去心也〕。 ^926a11

曬衣〔上色懈反考聲云曬暴也說文從日麗聲也〕。 ^926a12

 #CB03192;鴿。 ^926a13

 #CB00868;膩色迦王〔上居例反次尼利反梵語王名也〕。 ^926a14

圓椹〔上音員下知林反蒼頡篇云椹鈇椹也郭注爾雅云斫木質也古今正字從木甚聲亦碪#CB11468;並同〕。 ^926a15

敲銅鈸。 ^926a16

噤戰〔上琴錦反王逸注楚辭云閉口為噤說文從口禁聲亦作此唫也〕。 ^926a18

銅#CB07830;〔羽俱反何林注公羊云#CB07830;飲器也方言無足椀謂之#CB07830;說文飲器從皿亐聲傳作杅俗字也〕。 ^926a19

霹靂〔上匹覛反下零的反傳作礔礰並非也〕。 ^926a20

蔚然〔上委物反蒼頡篇云蔚草木盛貌也廣疋翳也古今正字從草尉聲也〕。 ^926a21

旃柘摩那〔上之然反次音#CB08081;此梵語外道女名〕。 ^926a22

劈裂〔上匹覛反下音列〕。 ^926a23

嬈固〔上乃鳥反說文云嬈苛也一云相#CB08725;戲弄也從女堯聲〕。 ^926a24

羅犮私婆迷〔犮音盤末反梵語婆羅門子名也〕。 ^926b1

承櫨〔鹿胡反說文云櫨柱上#CB00356;也從木盧聲#CB00356;音當狗反〕。 ^926b2

二匹。 ^926b3

殘跛〔上才安反下波我反顧野王云跛蹇也說文行不正也從足皮聲〕。 ^926b5

搏山〔奔莫反〕。 ^926b6

險巇。 ^926b7

乳#CB12956;〔下美悲反即以牛乳煑粥也稠如糕麋俗号乳麋非典語〕。 ^926b9

天獻吉祥草。 ^926b10

 #CB01187;蜜〔上昌沼反正體字傳從少作#CB00595;俗字〕。 ^926b12

一掬。 ^926b13

碓臼。 ^926b15

百甖〔厄庚反亦作罌〕。 ^926b17

榛木〔上仕臻反考聲云草木茂盛也〕。 ^926b18

拘驎。 ^926b19

拘睒彌〔中苫#CB07740;反下蜜卑反梵語也〕。 ^926b20

 #CB13294;嚫〔上正達字下初靳反〕。 ^926b21

梯隥〔上體低反前已釋下登鄧反傳作蹬俗用字〕。 ^926b22

挑眼〔上眺彫反從手兆聲〕。 ^926b23

白褺〔恬協反正合作#CB00626;今傳本盡作縶音砧立反非也詳其義例合是白#CB00626;應從衣作褺於義亦失今冝作#CB00626;是也〕。 ^926b24

蒙積〔資肆反說文云積聚也從禾責聲傳從草作#CB00036;俗字也〕。 ^926c1

輀車〔上尒之反釋名云與棺之車曰輀說文喪車也從車而聲傳作轜俗用非也〕。 ^926c2

君墀〔音馳梵語即銅瓶也〕。 ^926c3

藜藿〔上禮奚反下荒郭反郭注爾雅云藿小豆葉也考聲云藿豆苗也古今正字云菽之少者從草霍聲也〕。 ^926c4

李嶷〔魚殛反人名也〕。
other:: 
# 惠超往五天竺國傳

other:: 
##  1 上卷
惠超往五天竺國傳上卷 ^926c5

閣蔑。 ^926c7

撥帝〔上音鉢〕。 ^926c8

葛辢都〔中郎葛反蕃語也〕。 ^926c9

蓱流〔音瓶泛舶遠遊猶如蓱草浮於水上隨風不定也〕。 ^926c10

鬄鬚。 ^926c11

抄掠〔上初教反下音略兩字並借用非本字〕。 ^926c13

屯戹〔上追倫反韻詮云屯塞也周易難也傳文從辵作迍是迍邅也下正體厄字從戶乙聲〕。 ^926c14

迥路。 ^926c15

翩翩〔音篇翩翩者如鳥飛行之貌也〕。 ^926c16

杳杳〔#CB24588;小反韻詮云杳杳空遠也深幽也〕。 ^926c17

掛錫〔古畫反韻詮云掛懸也又吳音怪訓釋惣同或作挂〕。 ^926c18

盼長路〔攀慢又字書盼邪視也說文云詩曰美目盼兮從目分聲〕。 ^926c19

撩亂〔上音遼下音亂〕。 ^926c20

山皅〔怕巴反考聲照曜也花白皃也從白巴聲傳文從山作#CB11774;非也皅亦山阿也〕。 ^926c21

倥倊〔上苦貢反下惣貢反考聲云倥倊無歡情貌或從手作控捘心速也〕。 ^926c22

牙嫩〔奴鈍反考聲云小弱也或作#CB01094;也〕。 ^926c23

參差〔上楚今反下廁緇反或前後左右也〕。 ^926c24

邀祈〔上音#CB24588;下音其或云祈禱也於靈神賢聖處乞願求福也〕。 ^927a1

恰如〔上坑甲反相似也〕。 ^927a2

輥芥〔昆穩反韻詮云手轉之令下也或從手作#CB10962;以手轉也或作緷考聲云如車轂轉也〕。 ^927a3

崎嶇〔上起宜反下曲愚反前法顯傳中已釋並從山〕。 ^927a4

槍矟〔上七羊反下霜捉反長矛〕。 ^927a5

麞鹿〔上音章無角鹿也或名麃鹿麃音炮或名麂鹿音几皆麞之類也〕。 ^927a6

玳瑁〔上音大或作瑇下音妹考聲云龜類甲有文而鎣或作金色光淨無文理〕。 ^927a7

龜鼈〔上音歸甲蟲之最露者其類頗多具如爾雅說下編滅反黿之小者形圓龜之類而腹下無甲者〕。 ^927a8

迸水〔百孟反韻詮云迸散落也〕。 ^927a9

嶷然〔疑棘反出崖壁立高峻皃〕。 ^927a10

渤澥〔上盆沒反下諧買反大海噴湧也或云大鼇名也〕。 ^927a11

湓穹蒼〔上普悶反大波上湧也穹蒼虛空天也〕。 ^927a12

 #CB07930;竄〔上正體走字從夭從止下倉亂反鼠走奔穴曰竄〕。 ^927a13

黿鼉。 ^927a14

椰子漿。 ^927a16

木柵〔下音策蕃人山居野處竪木為牆名為木柵柵字從木冊聲冊音同上象穿簡也〕。 ^927a18

杆欄〔上音干下音闌以木橫圍住處防禽獸等名曰杆欄也〕。 ^927a19

錐頭〔上音佳針之大者曰錐〕。 ^927a20

壓舶〔上音押下音白海中大船〕。 ^927a21

拋打〔上普包反以物遙投也下得冷反韻英云捶也〕。 ^927a22

峻滑〔上笋#CB03594;反山壁立也下還刮反不澀〕。 ^927a23

聒地。
other:: 
##  2 中卷
中卷 ^927a24

裸形國〔魯果反赤體無衣曰裸或從人作倮亦從身作躶今避俗諱音胡瓦反上聲〕。 ^927b2

擿笴國〔上張革反下音哥蕃語也〕。 ^927b3

吠曬〔所界反〕。 ^927b4

杖撥〔半沫反從手〕。 ^927b5

迄乎〔香乙反〕。 ^927b6

跣足〔先典反〕。 ^927b7

鶻#CB00080;〔胡骨反魯字彈舌呼〕。 ^927b8

自撲〔龐#CB09083;反與雹音同#CB09083;音痝剝又痝音馬邦反〕。 ^927b9

墳壠〔上扶聞反下力家反〕。 ^927b10

手掬〔弓六反〕。 ^927b11

波羅痆斯〔痆音儜黠反梵語也文中從日作昵非之也〕。 ^927b12

阿戍笴〔音哥梵語也此云無憂王〕。 ^927b13

插頭。 ^927b14

頹毀。 ^927b15

淼淼〔彌褾反大水皃〕。 ^927b16

一毯〔他敢反〕。 ^927b17

毛褐〔寒割反〕。 ^927b18

土堝〔古禾反土釜是也〕。
other:: 
##  3 下卷
下卷 ^927b19

婆簸慈〔波箇反胡語也〕。 ^927b21

犛牛〔夘包反長毛牛也傳作猫兒字非也〕。 ^927b22

牙囓蟣蝨。 ^927b23

磽磕〔上巧交反下堪合反土陿山隘多石皃也〕。 ^927b24

作傔〔篋念反韻英云傔從也事主而隨行者也〕。 ^927c1

手磋〔倉何反或從手作搓二手相摩也傳中從足作蹉是蹉陀字非此用〕。 ^927c2

餧五夜叉〔萎偽反聲同畏與食也〕。 ^927c3

 #CB12790;捻〔念協反手把衣角曰捻〕。 ^927c4

拋身〔拍包反投身入水池也〕。 ^927c5

靉靆〔上哀改反下臺乃反欲雨之雲舊發而密厚也〕。 ^927c6

謝#CB05711;。 ^927c7

羶穢〔上扇然反羊臭〕。 ^927c8

氈裝〔上章然反下音壯以氈為衫也〕。 ^927c9

匙箸〔上音時飯匕也下除慮反古今正字從竹從著省聲也傳文中從助作筯非正俗字也〕。 ^927c10

胡篾〔眠鼈反胡語也〕。 ^927c11

播蔑〔上波箇反地名也〕。 ^927c12

峭嶷〔上千笑反下冝棘反山高險峻〕。 ^927c13

擘地裂〔上音百〕。 ^927c14

瀑布〔上音僕懸流水也〕。 ^927c15

頤貞〔上音夷人名安西節度使〕。 ^927c16

張莫#CB12037;〔當浪反番語人名也〕。 ^927c17

迦師佶#CB00932;〔佶勤乙反胡語唐云#CB01470;嶺鎮〕。 ^927c18

薺苨〔上齊祭反下泥底反藥名也言阿魏根似此藥而臭如大蒜煎成阿魏藥〕。 ^927c19

囟沙〔上撓交反白色石藥也鍍金作用似白礬而耎也〕。 ^927c20

剋捷〔下潛葉反〕。 ^927c21

明惲〔威粉反僧名〕。 ^927c22

姓麴〔穹六反羌姓也〕。 ^927c23

邵子明〔音紹亦人名也〕。
other:: 
# 無行法師書
荊州沙門無行從中天附書於唐國諸大德 ^927c24

倏經〔上昇六反考聲云倏忽光動皃集訓云不覺光陰移改迅疾過時之也〕。 ^928a2

翹英〔秖遙反英字從草〕。 ^928a3

解纜〔上皆騃反上聲字若音賈者非也下藍淡反繫船索也從糸形聲字〕。 ^928a4

殉命〔旬俊反韻詮云亾身從物曰殉〕。 ^928a5

寶嶼〔徐與反上聲字海中洲與聲也〕。 ^928a6

兩轍〔纏列反韻英云車輪行轍跡也說文云從車徹省聲也〕。 ^928a7

翎羽〔歷丁反韻英云鳥羽也從羽令聲也〕。 ^928a8

玄飆〔褾姚反考聲云疾風也自下而上也從風猋聲也猋音同上〕。 ^928a9

滄溟〔上音倉海東海之別名也溟即北海之名也亦有南海〕。
other:: 
# 肇論

other:: 
## 肇論序
肇論序
author:: 小招提撰　慧琳音 ^928a10

僧叡〔唯芮反僧名也〕。 ^928a12

善覈〔行革反漢書其審覈之務也說文考實事也從覀敫聲覀音呼賈反論文從兩作#CB06687;非也〕。 ^928a13

精#CB06703;〔瘦鄒反杜注左傳#CB06703;閱也字書求也聲類索也說文從手叜聲論文作搜俗字非也〕。 ^928a14

懿典。 ^928a15

淵海。 ^928a17

猥生〔烏賄反許慎注淮南子猥總凡也蒼頡篇頓也廣雅眾也說文犬吠聲也從犬畏聲〕。 ^928a18

爰暨。 ^928a19

諺云〔上言變反考聲云諺傳古語也左傳周諺有之是也說文傳言從言彥聲〕。 ^928a20

所詭。 ^928a21

俟來〔事滓反爾雅俟待也說文從人矣聲也〕。 ^928a23

罄佛〔上輕徑反毛詩云罄無不冝說文器中空也從缶罄聲〕。 ^928a24

翰牘。
other:: 
##  1 上卷
肇論上卷 ^928b1

漚和〔烏侯反梵語也此云智也〕。 ^928b4

迭遷。 ^928b5

噫聖〔上於其反孔注論語云噫歎恨聲也文字典說痛傷聲也從口意聲蒼頡篇從言作譩訓同〕。 ^928b6

 #CB09685;然〔上五各反字書#CB09685;驚也說文直言也從心#CB07635;聲論文作愕俗字通用也〕。 ^928b7

聆流〔上歷丁反蒼頡篇聆聽也文字典說訓同從耳令聲〕。 ^928b8

蜘蛛。 ^928b9

殆非〔上臺改反鄭箋毛詩云殆近也鄭注禮記云幾也說文危也從歹台聲也〕。 ^928b11

滌除〔上亭歷反孔注尚書滌除也說文洒也從水條聲也〕。 ^928b12

虛豁〔呼适反漢書云高祖意豁如也顧野王云豁達大量也文字典說通谷也從谷害聲〕。 ^928b13

韜光〔上討刀反蒼頡篇韜杜衣也說文劒衣也從韋舀聲〕。 ^928b14

渾而〔上胡#CB06203;反郭注爾雅渾水落皃也廣雅大也文字典說云無分別皃也從水軍聲也〕。 ^928b15

明踰〔庾朱反毛詩傳云踰越也說文度也從足俞聲或作逾訓同〕。 ^928b16

弊瘵〔側界反毛詩傳云瘵病也文字典說從疒祭聲〕。 ^928b17

企懷〔上詰以反毛詩傳云如人之企也司馬彪注莊子云企望也說文舉踵而望也從人止聲或作#CB11930;〕。 ^928b18

恂恂〔侚勻反孔注尚書恂信也王肅注論語云溫恭皃也廣雅敬也文字典說云均也從心旬聲或音詢也〕。 ^928b19

清儁。 ^928b20

 #CB07978;其。 ^928b21

雖緬〔綿衍反賈注國語云緬思皃也說文從糸面聲〕。 ^928b22

无恙〔羊亮反爾雅恙憂也說文從心羊聲〕。 ^928b23

致慨〔開愛反淮南子云慷慨不得志憤壯也歎也文字典說惋憤從心既聲或作愾亦作嘅也〕。 ^928b24

城塹〔僉厭反左傳塹防門而守之周書無渠塹而守書一曰城隉也說文#CB12547;也從土斬聲#CB12547;音語#CB09137;反〕。 ^928c1

 #CB12787;悒。 ^928c2

靜躁〔遭到反謚法曰好變動民曰躁賈注國語擾也論語云未及之而言謂之躁文字典說動也從足喿聲〕。
other:: 
##  2 下卷
下卷 ^928c4

渺#CB12495;。 ^928c6

廓然〔上苦郭反鄭注禮記廓然憂悼在心之皃也廣雅空也說文從广郭聲〕。 ^928c8

 #CB07991;惚。 ^928c9

窈冥。 ^928c11

怏怏〔央亮反蒼頡篇怏懟也史記其意怏怏不服是也廣雅強也說文從心央聲〕。 ^928c13

劃然〔上花麥反孟子云毀瓦畫墁是也說文以錐刀劃也從刀畫聲援音喧也〕。 ^928c14

蔚登。 ^928c15

竅體〔上詰弔反鄭注禮記竅孔也說文穴也從穴敫聲〕。 ^928c17

提搒〔百萠反廣雅榜擊也漢書目榜百是也聲類笞也說文掩也從手旁聲也〕。 ^928c18

憩七覺〔上欺#CB00868;反毛詩傳云憩息也文字典說義同從心作愒訓用同〕。 ^928c19

神驥〔飢致反驥不稱其力而稱其德說文千里馬也從馬冀聲〕。 ^928c20

玄樞〔吹珠反周易云樞機口發韓康伯曰樞機制動之主也廣雅云本也文字典說扇樞也從木區聲〕。 ^928c21

桎梏〔上真曰反下公屋反鄭注周禮在手曰桎在足曰梏文字典說云桎手械也梏足械也並從木至告皆聲者也〕。 ^928c22

胎#CB08015;。 ^928c23

不撓〔鐃絞反左傳云撓亂我同盟廣雅云亂也聲類攪也說文擾也從手堯聲〕。 ^928c24

規矩。 ^929a1

譎怪〔上古穴反鄭注論語譎詐也方言自關而東謂詐為譎說文權詐梁益曰謬天下曰譎從言矞聲或作憰也〕。 ^929a3

不該〔改哀反賈注國語該備也廣雅譖也方言咸也文字典說皆也從言亥聲〕。 ^929a4

髣髴。 ^929a5

恬澹〔上疊兼反孔注尚書云恬安也文字典說靜也從心甜省聲也〕。 ^929a7

莫窺〔跬#CB02420;反說文窺小視也從穴規聲或作闚同也〕。 ^929a8

人戢〔簪歰反毛詩傳云戢聚也字林凡收藏物曰戢說文從戈咠聲〕。 ^929a9

融冶〔音野說文冶銷金鑄也從冫台聲〕。 ^929a10

囊括〔上諾當反毛詩傳云大日囊字書有底曰囊說文從橐襄省聲橐音託襄音相也〕。 ^929a11

汪哉。
other:: 
# 止觀

other:: 
##  1 上卷
止觀上卷
author:: 沙門慧琳撰 ^929a12

智顗〔魚豈反爾雅顗靜也聲類閑習也字書好皃也說文謹莊皃也從頁豈聲造論禪師名也〕。 ^929a15

嫉妒〔下都固說文婦妒夫也為名利起如準此應知從女從戶形聲字也有從后或從石皆非也〕。 ^929a16

由藉〔情夜反從草耤聲〕。 ^929a17

說易行難〔易音移施反行音幸耕反〕。 ^929a18

階梯〔上音皆考聲云登堂級也說文階也從#CB07777;皆聲下體#CB08861;反賈注國語云梯階也說文訓同賈逵形聲字〕。 ^929a19

知觸〔衝燭反止觀中#CB01050;俗字也下文更有並準此知之〕。 ^929a20

掉悔〔條曜反考聲動也說文搖也從手止觀中從心作悼非也是書寫人錯誤也〕。 ^929a21

戲謔。 ^929a22

搔動。 ^929a24

二喘〔川耎反儀禮云喘轉也漢書云邴吉見牛喘是也說文疾息從口耑聲〕。 ^929b2

唌流。 ^929b3

煩躁〔遭到反時用字也賈注國語云躁擾也鄭注論語云不安靜也顧野王云躁動也說文從走喿聲喿音桑到反〕。 ^929b5

鑽火〔祖端反火燧也世本云燧人氏鑽木出火從金贊聲止觀中從手作攢非也〕。 ^929b6

儔量〔宙流反#CB08188;字從童也〕。 ^929b7

對治。 ^929b8

憕懵〔上登鄧反下墨堋反並去聲字考聲云懵精神不爽也並從心止觀從目作瞪矒並非也堋音北瞢反〕。
other:: 
##  2 下卷
止觀下卷 ^929b9

視瞬〔水潤反說文目動也亦作瞚止觀中從#CB01284;作眴是縣字俗用從旬亦非也〕。 ^929b11

萎嚲。 ^929b12

精鬽。 ^929b14

堆惕〔上都回反下廳亦反說文堆字正作#CB07293;象形止觀中從土作垖非也惕字從心從易堆惡鬼名也不求字義〕。 ^929b16

虎兕。 ^929b17

兔麈。 ^929b19

龍鼉。 ^929b21

蛇蟒〔上時遮反下莫牓反虵之最大者謂之蟒也〕。 ^929b22

猴玃〔上音侯下鬼籰反說文云大母猴也善顧眄玃持人猴者猿猴俗曰胡孫〕。 ^929b23

狩精鬽〔上音收呪反亦錯用獸守為正者也〕。 ^929b24

匍匐〔上音蒲下朋北反說文手行也並從勹勹音包形聲字也〕。 ^929c1

剩食其人下文又云剩可為夫妻。 ^929c2

枯瘠〔上苦孤反下情亦反何注公羊傳云瘠病也齊人語也從#CB07783;女戹反形聲字〕。 ^929c4

噎塞。
other:: 
# 安樂集
安樂集兩卷音義
author:: 慧琳撰
other:: 
##  1 上卷
上卷 ^929c5

 #CB12637;柬。 ^929c9

辯諸〔上別勉反鄭注禮記辯謂考問得其定也說文辯治也從言辨聲辨音變勉反集中作弁非此用也〕。 ^929c12

鑽溼木。 ^929c13

析乾薪〔上星亦反孔注尚書析分也聲類作劈也說文破木也從木斤集中從手從片作#CB00701;俗字非也〕。 ^929c15

倣前〔上放#CB02508;反考聲倣效也公羊傳依也說文從人作仿相似也從人放聲籀文作#CB08680;〕。 ^929c16

昞然〔上兵皿反廣雅昞明也說文從日丙聲或作昺亦一也〕。 ^929c17

 #CB06703;原〔上瘦鄒反前肇論中已具釋訖〕。 ^929c18

偏#CB04645;。 ^929c19

 #CB13191;得〔上矛候反爾雅#CB13191;市也賣也顧野王云#CB13191;#CB13191;猶市易也古今正字從貝丣聲丣音夘集中作#CB04294;訛也〕。 ^929c21

倏尒。 ^929c22

鴆鳥。 ^929c24

可穌。 ^930a1

馳騁〔下程郢反說文直馳也形聲字甹音匹丁反集中從#CB09378;作騁誤〕。 ^930a3

漱掌〔叟皺反集訓云漱盪也盥洒其掌也說文從水欶聲欶音同〕。
other:: 
##  2 下卷
下卷 ^930a4

險徑。 ^930a6

用磑〔下五會反郭注尒疋云物堅也考聲云磨麥具也世本說公輸初作磑說文磨也從石豈聲〕。 ^930a8

駛雨〔上師廁反蒼頡篇駛疾也文字典說馬行疾也從馬史聲也〕。 ^930a9

金幢〔濯江反從巾不從心〕。 ^930a10

禳此〔上壤章反鄭注周禮却變異曰禳廣雅謝過也說文從示襄聲集中從手作攘非此義也示音祇〕。 ^930a11

如餉〔傷唱反廣雅餉遺也說文饟也從食向聲饟音餉〕。 ^930a12

棘刺。 ^930a13

霹靂〔上片壁反下零的反前已且釋訖〕。 ^930a15

 #CB07551;獸〔上正毒字也下收呪反說文從犬嘼聲集作狩冬獵也非此義〕。 ^930a16

翱翔〔上傲高反下象羊反鄭箋毛詩云翱翔逍遙也韓詩云遊也說文並從羽皐羊皆聲〕。 ^930a17

昬耄〔下毛報反禮記云八十九十曰耄杜注左傳亂也古今正字從老毛聲〕。 ^930a18

煢煢〔葵營反考聲#CB00671;孤也孔注尚書單也毛詩傳云無所依也說文從卂熒省聲集作焭俗字也〕。 ^930a19

忪忪。
other:: 
# 寶法義論
寶法義論
author:: 稠禪師撰　慧琳音 ^930a20

瞽俗〔公午反考聲云無目謂之瞽釋名瞽眠也眠眠然如瞽皮目象以名之說文云目但有昳如鼓從目鼓聲〕。 ^930a23

深阱。 ^930a24

僉日。 ^930b2

遞為〔上提禮反爾雅云遞迭也古今正字更易也從辵虒聲或作递古文也虒音徙貲反論文作#CB06171;俗用不成字也〕。 ^930b3

黏外〔上躡廉反考聲云黏黏也蒼頡篇云合也說文相著也從黍占聲論作粘俗字通也〕。 ^930b4

之黐〔勅知反廣疋黐黏也古今正字有樹脂黏著可捕鳥者為黐樹也從黍离聲論文作#CB02131;俗字訛略也〕。 ^930b5

殞矣〔上雲窘反考聲云殞#CB07651;也文字典說歿也從歹員聲或作隕論文作殞當此義也〕。 ^930b6

網鞔〔末盤反#CB07560;鞔者如來手十指間有肉#CB07560;相連如鵝王足而有文彩猶如羅文名曰#CB07560;鞔〕。
other:: 
# 念佛三昧寶王論

other:: 
##  1 上卷
念佛三昧寶王論三卷〔上卷〕
author:: 慧琳 ^930b7

明齅〔下休宥反說文云以鼻就臭曰齅從鼻臭聲也〕。 ^930b9

錙銖。 ^930b10

慢幢〔下濁江反案慢憧者欺侮不敬也傲慢放逸吾我自高猶如幢利故喻焉〕。 ^930b16

稜層〔上勒恒反下賊恒反高舉之皃也〕。 ^930b17

糠#CB00712;。 ^930b18

罹此〔上里知反郭注爾雅罹憂也考聲云被也遭也古今正字云思慘毒也從网惟聲論文從四作罹俗字也〕。 ^930b20

之稱〔昌證反下文同〕。 ^930b21

嬖女。 ^930b22

顛蹶〔俱月反〕。 ^930b24

鈇質。 ^930c1

刳膓〔上苦胡反顧野王云刳空其腹也蒼頡篇云屠也說文云剔也從刀夸聲夸音丘于反剔音聽的反〕。 ^930c3

俎肌。 ^930c4

聆佛〔上歷丁反蒼頡篇云聆聽也說文義同從耳令聲也〕。 ^930c5

怨仇〔下舊尤反孔注尚書仇亦怨也說文讎從人九聲〕。 ^930c6

逐塊〔下魁會反考聲云塊土塊也鄭注禮記云土塸也說文從土鬼聲或作由也〕。
other:: 
##  2 中卷
中卷 ^930c7

袪有漏〔上去魚反考聲云袪去也文字典說文披斬其袪也從衣去聲也〕。 ^930c9

不眴〔玄絹反王逸注楚辭眴視皃也文字典說當扈馬食之不眴也從目旬聲也〕。 ^930c10

汦#CB07844;〔上攴氏反考聲云汦上也著也說文山也從水氏聲或作坁同也〕。 ^930c11

駸駸〔七林反毛詩云載驟駸駸也說文馬行疾皃也從馬#CB08636;聲#CB08636;音上同〕。 ^930c12

木槵〔還慣反考聲木名也〕。 ^930c13

辟散〔上并癖反杜注左傳辟理也韓詩云除也文字典說法也從戶從辛從口會意字〕。 ^930c14

隤年〔上隊雷反考聲云隤邪也韓詩云遺也從阜貴聲也論文作頹非此義也〕。 ^930c15

朝#CB13320;〔雖翠反孟子云其生色睟然顧野王云潤澤之皃也又文典說從目卒聲也〕。
other:: 
##  3 下卷
下卷 ^930c16

以枹〔音孚顧野王云枹擊鼓鎚也說文擊鼓杖柄也從木包聲論文作桴非此義也〕。 ^930c18

苑囿〔尤救反考聲云囿園也鄭注周禮今之苑也說文苑囿有垣者也從口有聲也〕。 ^930c19

搰搰〔魂骨反考聲云搰搰用力不已也文字典說云穿也從手骨聲者也〕。 ^930c20

逆楔〔下先節反說文櫼也從木契聲〕。 ^930c21

閼伽〔上安曷反梵語〕。 ^930c22

騁棘〔上勅領反韓詩云騁施也杜注左傳云走也馳也廣疋奔也說文駈也從馬甹聲音四丁反論文作聘非也〕。 ^930c23

之誚〔上樵耀反考聲云誚笑也尚書云責讓也蒼頡篇云訶也文字典說也從言肖聲〕。 ^930c24

懵學〔上墨崩反說文懵不明也從心瞢聲瞢音同上〕。
other:: 
# 金錍決瞙論
金錍決瞙論一卷
author:: 慧琳撰 ^931a1

探賾。 ^931a3

 #CB13071;聲〔上撿未得應是字錯也〕。 ^931a5

怳然。 ^931a6

剝皮〔上邦#CB09083;反文字典說云裂也割也易曰山附於地剝剝也從力彔聲〕。 ^931a8

析骨〔上先狄反文字典說云斫木也詩曰析薪如之何匪斧不#CB11702;又分析也從木斤考聲云或從片龠作#CB09587;非也〕。 ^931a9

剜身〔上椀丸反文字典說刻削也從刀宛聲〕。 ^931a10

 #CB04294;香〔上矛候反文字典說云#CB04294;易財也正作#CB12629;詩曰抱布#CB12628;絲從貝夘聲論作#CB04294;通俗也〕。 ^931a11

陷他〔上咸#CB12322;反考聲云陷穴也潰也正作陷論作陷通俗也〕。 ^931a12

長罹〔下麗知反詩曰民莫不穀我獨于罹正作罹古作#CB12173;從网〕。 ^931a13

令緝〔下侵習反正作緝緝繢也書曰聿求元聖與之勠力緝寧邦家詩曰穆穆文王緝凞敬止從糸也〕。 ^931a14

矰繳。 ^931a15

纔分〔上在哉反考聲云纔暫也正作纔論作此纔通俗用〕。
other:: 
# 比丘尼傳

other:: 
## 比丘尼傳序
比丘尼傳序
author:: 慧琳撰 ^931a17

之儔。 ^931a19

慕驥〔上慕字下從心驥音冀考聲云駿馬也說文云千里之馬也從馬異聲冀字從北也〕。 ^931a20

貽厥〔以之反考聲云貽遺也厥其也遺及子孫〕。 ^931a21

蟬聯〔上善然反下列纏反連綴也不斷絕也〕。 ^931a22

訛紊〔上五戈反下音問訛謬也紊亂也從糸文聲也〕。 ^931a23

岳跱〔上牙角反五岳高山也下持里反集訓云眾山特立者也〕。 ^931a24

 #CB06703;記〔瘦#CB12796;反考聲云求也形聲字也〕。
other:: 
## 1 第一卷
比丘尼傳第一卷 ^931b1

虹霓〔上音紅下藝鷄反韻詮云虹霓螮蝀也〕。 ^931b3

東#CB12170;〔活官反地也在吳越也〕。 ^931b4

志槩〔該礙反考聲云槩節也謀略也從木〕。 ^931b5

綰髮〔彎睆反韻英云繫也考聲云結也說文從糸官聲睆音關患反上聲字〕。 ^931b6

亟開〔兢力反俗字也正體作苟考聲云自急勑也韻英云敬也從廾從句者也〕。 ^931b7

烏巢〔柴爻反鳥窠曰巢象形在傳中作摷不成其字也〕。 ^931b8

慊至〔謙簟反鄭注禮記云慊厭也孟子不慊於心劉熈云快也是也從心兼聲也〕。 ^931b9

沾濡〔上知廉反下音儒考聲云沾濡溼者也〕。 ^931b10

賑給〔之忍反尒疋賑富也說文從貝辰聲也〕。 ^931b11

鏗鏘〔上客耕反下七羊反禮記子夏曰橦擊鍾鼓之聲並形聲字也〕。 ^931b12

王忱〔甚林反人名也〕。
other:: 
##  2 第二卷
第二卷 ^931b13

玄藻〔音#CB12400;韻英云文藻也從草〕。 ^931b15

慧瓊〔葵營反玉之美者說文云赤玉也從玉也〕。 ^931b16

孟顗〔冝豈反考聲云顗靜也謹敬也從頁豈聲也〕。 ^931b17

 #CB12799;眾〔上音合閉也〕。 ^931b18

襈衣。 ^931b19

 #CB08067;#CB08067;〔音尾考聲云美也勉也進也從文從酉從爨省轉注字也〕。 ^931b20

 #CB07709;憊〔上力追反弱也下音敗考聲云病甚也力極也從心備聲備音被也〕。 ^931b21

歐陽〔上嘔侯反虜達官姓一也〕。 ^931b22

歔欷〔上音虛下音希韻英云哀泣也〕。 ^931b23

攜一〔惠圭反提接也〕。 ^931b24

駭#CB08817;〔諧芥反馬驚也下服字從舟#CB07131;#CB07131;音並同上〕。 ^931c1

鮭米〔上核皆反陸坈上疏云給其鮭粮是也或作膎乾魚〕。 ^931c2

不闚〔犬規反集訓云門中竊見也〕。 ^931c3

關顙〔桑朗反考聲云頟也文字集略云面上也從桑〕。 ^931c4

確然〔腔岳反考聲云堅固也古今正字不也從石從寉省聲搉音角或從高作碻也〕。
other:: 
##  3 第三卷
第三卷 ^931c5

言謔〔香約反爾雅戲笑也〕。 ^931c7

燈爥〔鍾辱反從火屬聲文中從属作#CB12677;非〕。 ^931c8

剖毫析滯〔上普口反次胡高反析音星亦反俗字也正從木從斤或從片〕。 ^931c9

 #CB12864;糲。 ^931c10

締構〔上音挺計反下鈎后反〕。 ^931c11

涅不緇〔上年結反下滓師反〕。 ^931c12

磨不磷〔上音摩從石下力陣反孔注論語云磷薄也白者染之而不黑故涅不緇也〕。 ^931c13

氳靄〔上欝雲反下衰蓋反煙靄雲垂布貌〕。 ^931c14

高祖毓〔音育人名也韻詮云毓稚從每#CB07308;聲〕。
other:: 
##  4 第四卷
第四卷 ^931c15

粉黛〔音大韻英云黛青色女人可以畫眉也或黑色也〕。 ^931c17

鼾睡〔上寒岸反寢息聲〕。 ^931c18

覘視〔勅燄反考聲云覘候也竊視也會意字也〕。 ^931c19

葉粽〔上閻接反苽葉也下音總蜀人作去聲呼粽子亦俗字也正體從米從#CB07401;作糉即五月五日楚人所尚糉子是〕。 ^931c20

 #CB08646;賾〔上恚緣反韻詮#CB08646;深也下柴格反韻英云深邃難知也從#CB08494;貴聲〕。 ^931c21

不斅。 ^931c22

雩塖。
other:: 
# 觀心論
觀心論〔大通神秀作〕
author:: 慧琳音 ^931c23

涓流〔決緣反顧野王云涓涓小流也說苑云涓涓不壅將成江河是也並從水〕。 ^932a2

波濤〔道勞反蒼頡篇云濤大波也許叔重注淮南子云潮水踴起遷者為濤從水從壽聲〕。 ^932a3

羶腥〔上傷然反韻英云羊羯臭也下音星魚腥穢也見集訓或作胜也〕。 ^932a4

糠麩〔上可郎反字書云穀皮也下音敷集訓云磨麥為屑羅去細#CB12513;#CB04974;者名麩麥皮也〕。 ^932a5

鑄寫〔上朱#CB09661;反考聲鎔寫也顧野王云洋銅為器曰鑄也〕。 ^932a6

 #CB07930;驟〔上正體走字也下愁瘦反考聲聚數也集訓云馬疾步小走也從馬聚聲也〕。 ^932a7

畫碌〔上華罵反借音用也本音獲從聿聿筆也從田從一一界也會意字下音龍燭反彩色也出石中形聲字也〕。
other:: 
# 群疑論
群疑論七卷〔闕本未音〕
other:: 
# 十疑論
十疑論一卷
author:: 慧琳撰 ^932a8

羽翮〔上羽字象形字也下衡革反尒疋羽本謂之翮說文翖羽之根莖也從羽鬲聲〕。 ^932a11

膖脹〔上朴邦反下張亮反〕。 ^932a12

爛壞〔郎旦反從火下懷恠反自破曰壞也〕。
other:: 
# 具錄西國浴像儀軌
具錄西國浴像儀軌〔慧琳集并音〕 ^932a13

銅鑞鍮石〔銅則赤銅白銅鑞音拉即白鑞鉛錫鍮音偷石吹於金皆充器〕。 ^932a15

蠃罄〔上魯和反海嬴也吹為法音供養罄音輕逕反鍾類也或銅或石取聲〕。 ^932a16

搵取〔溫困反頭沒水也〕。 ^932a17

翹指〔祇姚反頭起也〕。 ^932a18

甜脆〔上定閻反甘也下詮歲反從月危聲〕。 ^932a19

倮體〔華瓦反赤露身體〕。 ^932a20

小杓〔常斫反有柄盂〕。 ^932a21

之儔〔音稠〕。
other:: 
# 說罪要行法
說罪要行法 ^932a22

齧半。 ^932a24

謦欬〔上輕郢反下開愛反韻英云喉中聲氣通也〕。 ^932b1

奧箄迦〔梵語文中自解箄音匕〕。 ^932b2

特#CB12306;拏伽他〔欹音欺也〕。 ^932b3

脫屣〔師滓反屣屨也〕。 ^932b4

筒槽〔上音同下音曹〕。 ^932b5

七塊〔苦外反〕。 ^932b6

塼板〔上音專下班簡反〕。
other:: 
# 受用三水要法
受用三水要法 ^932b7

濾漉〔上音慮下音鹿〕。 ^932b9

鎗杓〔楚庚反考聲云鼎類也俗作鐺下常藥反俗字也古文正體單作勺象形〕。 ^932b10

負擔〔上扶武反下躭濫反從手〕。
other:: 
# 護命放生法
護命放生法 ^932b11

 #CB06537;蟲〔上音昆下逐融反經中作蜫俗字非也〕。 ^932b13

銅鈕〔尼肘反〕。 ^932b14

擡系。 ^932b15

鐵鐶〔音還〕。一切經音義卷第一百
xu:: 
# 重校一切經音義序
重校一切經音義序 ^932b16

一切經音義一百卷。
唐慧琳法師撰。續音義十卷。
燕京希麟法師撰。
二書網羅古訓音釋。
梵經摭拾纂廣色孕彌富攷正聲義辨覈字體大氐遵漢魏經師遺說。
而旁取唐已前各字書。
華藻雲披妙義綸貫。
煥乎燦乎。洵有可觀者焉。
琳書既兼攬玄應慧苑窺基雲公四家音訓。
復親承不空三藏指定梵文音義。
上通秦渭。近挹隋唐。
乃至西土方言人文地理亦皆不遺不溢。
囊括群有理事無礙。
信乎無美而弗備也。
麟師續撰一稟琳公家法。
擷華成鬘。積壤崇山。
探賾闡微。克紹前美。
經云。善能分別諸法相。
於第一義而不動。
若二師者可以當之矣。
至如所采。此方舊典尤多。
可補散亡。如引說文。
#CB12803;〔古鞾字〕字嬉字等皆今本所無。
足徵許書之闕。引漢已來各家經注。
併蒼頡篇通俗文埤蒼廣蒼字林字統字指字典字書聲類韻略纂韻韻詮韻英諸書。
及桂苑珠叢古今正字文字集略文字典說開元文字音義等。
今皆原書久佚。堪資補輯。
其餘可據以證今書錯脫者。
尤難指屈數。雖間有一二俗書孱雜。
明眼人自能別擇。
要不害其所長也。
琳書成後。於大中五年。
奏準入藏。麟書則述在偏方。
時值季世。旋經兵燹中土文喪。
高麗使人於北方求得之。
宋初並刊入藏。由是復傳至日本。
百九十年前。彼國有忍澂律師。
發願重刻。依雒東緣山麗藏鈔寫文多疑誤。
近弘教藏本原文仍依麗藏。
別用澂本參校之。
本精舍重印大藏。
即據弘教本為式。
音義一部舊有六種。
夾注縮印每遇繁密處。
手民苦其朦混謝弗能任。
宗公與予謀。琳麟二書別取澂師刻本。
裁為兩層。縮以石印。
大小如今本。用備藏經之數。
餘四種無單本可得。
即姑置之予以琳書雖稱專箸。
而玄應慧苑二書實括於內其晉。
可洪音義三十卷音備而音疎宋處觀大藏音三卷尤簡之簡者。
不得已舍彼取此可也。
惟是澂師舊本寫刻多譌。
非經修治殊難適用。
雖今限于時日。亦聊以隨分盡力焉。
時維壬子秋月。爰與同人重校澂本。
取弘教藏中麗藏慧琳希麟二書。
及麗藏玄應書。宋元明藏玄應書。
麗藏慧苑書。宋元明藏慧苑書。
麗藏可洪音義之玄應書慧苑書。
海山仙館玄應書。
守山閣並粵雅堂慧苑書。
與經注說文等書。
互相對勘。每至譌脫倒賸之處。
即參以眾本。折衷古義。
去短從長。疑者闕之。
嘗有一紙之中修訂至數十字者。
蓋唐世寫經多用行體。
展轉傳鈔易滋舛繆。
又數百年來四國之緇素尟有為之點校者。
故如此也。日本敬首師舊嘗有校譌之作。
然別自為書。今無其本。
我國詁訓家現有閩中王少樵先生箸。
有玄應書引說文校異五卷。
慧琳書引說文校異十二卷。
皆可為此書輔似。
予於校錄之暇。亦頗有條記疏列得失具釋藏丹鉛記中。
今校未及半已校者亦尚未覆勘而藏經出版期迫。
重以友人敦促勉。
先付印以副購閱者之期望。
其未校者仍以暇日賡而成之焉。
昔段金壇注說文解字阮芸台校群經注疏。
但得玄應慧苑之書。
尚多正譌補闕。若更得此二書。
重加校輯。其精密又當何如固不僅有裨于梵典文義而已也。
雖然世諦真諦同歸不二之門。
文持義持等示一中之的。
因示月以標指。豈入海而算沙。
覽是書者果能離邊情融性相。
何文字之可言。又何文字之不可言哉。
世有同志匡予不逮。
幸垂示焉。劍邑黎養正序於滬上頻伽精舍之校經堂。
 ^932b22
