佛說楞伽經禪門悉談章〔并序〕
other:: 
諸佛子等合掌至心聽。
我今欲說大乘楞伽悉談章。
悉談章者。悉談昔大乘在楞伽山。
因得菩提達摩和尚。
宋家元年從南天竹國。
將楞伽經來至東都。
跋陀三藏法師奉諮翻譯。
其經總有五卷合成一部。
文字浩 #CB01990;意義難知。
和上慈悲廣濟郡品。
通經問道識攬懸宗。
窮達本原皆蒙指受。
又蒿山會善沙門定慧翻出悉談章。
廣開禪門不妨慧學。
不著文字並合秦音。
彼與鳩摩羅什法師通韻。
魯留盧樓為首。 ^536a5

頗邏墮頗邏墮。第一捨緣清淨座。
萬事不起真無我。
直進菩提離因果。
心心寂滅無殃禍。
念念無念當印可。
摩底利摩魯留盧樓頗羅墮　諸佛子莫嬾墮自勸課。
愛河苦海須度過。
憶食不喰常被餓。
木頭不攢不出火。
耶羅邏端坐。娑訶耶莫臥。 ^536a15

只領盛只領盛。第二住心常看淨。
亦見亦聞無視聽。
生滅兩亡由未證。
從師授語方顯定。
見佛法身無二性。
性頂領徑魯留盧樓只領盛　諸佛子莫瞋侫。
三毒忽起無佛性。
癡狂心亂惱賢聖。
眼貪色塵耳縛聽。
背却天堂向惡徑。
盈令今修定。娑訶耶歸正。 ^536a21

嗄浪養嗄浪養。第三看心須併儻。
掃却垢穢除災障。
即色即空會無想。
妄想分別是心量。
體上識體實無謗。
謗底利謗魯留盧樓嗄浪養　諸佛子莫毀謗。
一切皆有罪業障。
他家聞聲不相放。
三寸舌根作沒向。
道長說短惱心王。
心王不了說短長。
來生業道受苦殃。
羊良良併當淨掃。
堂中頃供養。 ^536a27

拂粟質拂粟質。第四八識合六七。
看心心本是禪室。
法身身法智非一。
五眼六通光慧日。
言下便悟實無密。
密底利密魯留盧樓拂粟質　諸佛子莫放逸。
無始已來居暗室。
生死流轉不得出。
只為愚迷障慧日。
逸粟密逸粟密娑訶直實。 ^536b5

曉燎曜曉燎曜。第五實相門中照。
一切名利妄呼召。
如已等息貌非貌。
非因非果無嗔 #CB00764;。
性上看性妙中妙。
要底裏要魯留盧樓曉撩曜　諸佛子莫瞋#CB00764;。
憂悲瞋#CB00764;是障道。
於此道門無瞋#CB00764;。
澄心須看內外照。
眼中有翳須磨曜。
銅鏡不磨不中照。
遙燎料作好。娑訶耶莫惱。 ^536b11

按賴畔按賴畔。第六心離禪門觀。
不來不去無崖畔。
覺上看覺除定亂。
佛子與眾生同體段。
本原清淨磨垢散歎。
底利歎魯留盧樓按賴畔　諸佛子莫楞看。
道上大有羅剎喚。
愚人來去常繫絆。
染著色塵心僚亂。
行住坐臥無體段。
在於眾中漫叫喚。
得他勸諫即橛難。
耶羅邏荼灌。娑訶耶鈍漢。 ^536b18

普路喻普路喻。第七圓明大慧悟。
四門十八離名數。
生滅妙有懸通度。
三界大師實難遇。
生死涅槃不合渡。
愛河逆上不留住。
即心非心魔自去。
去底利去魯留盧樓普路喻　諸佛子常覺悟。
一念淨心無染污。
一切魔軍自然去。
閭閭屢專注。娑訶耶大悟。 ^536b25

嗄略藥嗄略藥。第八禪門絕針酌。
不高不下無樓閣。
不出不入無城墎。
是想顯聲即初學。
生心動念勿令著。
久坐用功作非作。
無樂可樂是常樂。
慧燈一照三千墎。
定水常清八萬鑠。
十方諸佛同開覺。
覺底利博魯留盧樓嗄略藥　諸佛子自在作莫制約。
四維上下不可度。
住寂涅槃同門廓。
甚安樂無著。娑訶耶等覺。
 ^536c2
