大佛頂廣聚陀羅尼經卷第五
pin:: 
# 16 祕壇八肘大壇法品
大佛頂無畏寶廣聚如來佛頂祕壇八肘大壇法品第十六
「復說，無垢寶蓮華佛頂聚心一切如來祕密大壇，
變化一切佛許可壇，決定最上壇。
選擇淨地，如近海河泉處，其地欲得微妙柔軟無諸砂鹵瓦石骨等，
土必黃色，兼有妙華及青軟草，如上此堪作其壇。
修治填土，塗其地面并及階道，結界准前壇。
壇一擗手，中心稍高令平實，其地光澤由如鏡面，
更取香水散灑磨之，綵色器物並須新。
淨界道五，准前法。
中心畫一百八葉寶蓮華，子鬢並須如法。
於上安釋迦牟尼佛，左邊安金剛藏嗔怒恐怖形，
右邊畫迦膩瑟宅天，坐地垂一脚，面貌甚端正，歡喜視如來。
佛所坐華菓上葉，葉上畫三十二宮諸天。
於東方畫帝釋身，種種莊嚴具足，南方作一梵天如前，
西方作自在天如前，北方作大自在天如前。
四角畫作四大神王并諸眷屬，莊嚴如法，以上中心了。 ^172b11

「東方起首，一一中間畫作小壇，五色界道，
四面並如是，作中隔一面分為九隔。
中心一隔為門，四方皆如是作之，共有三十二隔。
從東北角起首，逐日轉：第一畫作摩摩鷄神，
第二嗔怒神，第三多羅神，第四作鉤神，
第五金剛〔亦名迦羅銷〕，第六日神，第七大白神；
南方，第八蓮花孫那神，第九天神，第十地神，
第十一使者神，第十二金剛使者神，第十三金剛牙神，
第十四功德天神，第十五婆羅蘇縛神，
第十六元比神；西方，第十七虛空藏神，
第十八海神，第十九執螺神，第二十螺髻神，
第二十一大黑神，第二十二金剛族神，
第二十三閻羅王神，第二十四嗔怒夜叉
〔是火神〕，第二十五龍王神，第二十六拔難陀龍王神，第二十七摩女神。 ^172b27

「以上諸神各隨自本法莊嚴本面形色，
於外院四角著吉祥印者，四天王亦得。
又畫壇外第一院，還為九隔。
從東北角起首畫之，第一作金剛印，二轉，
三三#CB01263;叉，四羂索，
五復突，六天棒，七天#CB03698;，
八天杵，九天刀，十天幢，十一拔折羅，十二螺，
十三師子座〔座上著一佛指〕，十四幢，十五摩竭魚矟，
十六蓮華戟〔四枚四角著之〕，二十四寶#CB03574;四枚
〔四角安置〕，二十五吉祥印〔四面定作之也〕。
南方作一火爐神執之，東方作一鈴鐸，
西方作一寶鉢，北方袈裟二十五條。
又於外邊，更畫一重面各四肘，分為兩重。
於內院中，依方色田地上畫七寶蓮華，
面別各七枚，於院中依方田色。
東方於內院中作一小壇，二肘為之，壇中作智惠菩薩
〔作執法形〕、觀在自在菩薩、文殊師利菩薩、
除蓋障菩薩、虛空藏菩薩、地藏菩薩，又作一蓮華安一寶鉢，
如月形。南方亦作二肘小壇，壇上作諸大菩薩，
普賢菩薩、慈氏菩薩、金剛藏菩薩、無盡意菩薩、
海藏菩薩、金剛契菩薩。 ^172c12

「是諸菩薩，有手執印契華經寶珠者，各隨本形作之。 ^173a2

「西方如前作二肘小壇，上作藥王菩薩，
是諸菩薩手執天、地、海、須彌山、日、月、星、
辰、三千大千世界，種種莊嚴具足。 ^173a4

「北方作二肘小壇如前，畫金執拔折羅、
大刀、金剛師子王、宋婆金剛、金剛頂王、
金剛將王、金剛杵、金剛鉤、盤龍、拔折羅、
蓮華拔折羅、大蓮花拔折羅、金剛鎖、金剛刀、
金剛矟戟、金剛矟，並於北方壇上畫之。 ^173a7

「次作三種結界撅法： ^173a11

「第一檀香木撅，第二銅撅，第三佉陀羅木撅〔長短如前〕。
尋常作諸一切壇，皆須著水瓫金銀等，
無有新瓷瓦瓶等，顒取一事金銀盆等。
香爐金銀銅若無時，得新瓷瓦等亦得用之。
食飲塗香末香種種華菓疊器中，盛於佛菩薩天神等前供養。
其壇四角，安置七寶舍利塔。 ^173a13

「香爐四枚，種種珍寶亦著供養。
四面壇上，皆著種種飲食華菓香油等，須如法。 ^173a19

「佛像楨等，並於壇外面向壇著之。
其壇外面向壇著之，其壇幡華等並須如法。 ^173a21

「燒香方： ^173a23

「鉢多羅香〔霍香是〕、薰陸香、栴壇香〔白壇是〕、
咄□瑟迦香〔蘇合香是〕、沈香〔惡揭魯〕、寠具羅
〔安悉香〕、安膳香、薩若羅婆香〔婆律膏是〕、
甲香、龍腦香、麝香、共矩麼〔欝金香是也〕，此十二味是一切香王。
壇上用燒之，又著種種音樂供養〔呪師便即作法〕。 ^173a24

「次作結界法： ^173a29

「先結四方界，次結壇法界，次結頂界，次結護身界
〔及他人〕，次結大護身，便作入壇法界，行道三昧界，
及弟子印呪，並結界花界〔然後求成就法〕。 ^173b1

「又法，呪師須身清淨洗浴，當著淨衣，一日三時洗浴，
然後於淨處坐，不得往穢處。
常須作齋，然後誦呪，祭火神一日三時供養。
取好日好時好宿好曜，須好吉相，於白月十五日，
自身清淨，斷諸色欲，作真實行，發慈心，
離貪嗔癡，行平等意，然後得作法結界。
自身印呪，並如上作之，求請迎追嗔怒呪，
坐法善面呪發遣，一依呪法作之，伏一切毘那迦夜叉羅剎及諸惡魔等為惱害者，
呪師並須縛之。 ^173b4

「如上所說，一一次第作法，然後求成就。」 ^173b13

爾時世尊即說偈言：
　　「能入此壇及作法，業障報障煩惱障，
　　五逆四重及三惡，皆悉消滅定無疑。
　　剎那無間大成就，功德無比難思議，
　　清淨明徹如摩尼，善淨柔軟如金薄。
　　如我清淨無染污，速斷疑或成菩薩，
　　住世人天最尊王，常行世間無眾苦。
　　如月處空照四洲，猶如滿月照眾生，
　　眾星圍繞月最勝，常放一切大光明。
　　並由佛頂火壇力，剎利四眾諸大王，
　　皇后嬪妃并婇女，宰相諸官士官等，
　　悉皆尊重求愛樂，身得成就不退轉。
　　一切如來與演說，皆由得入佛頂壇。」
pin:: 
#  17 愛樂藥法品
大佛頂無畏寶廣聚如來佛頂愛樂藥法品第十七 ^173b14

「爾時復說，相憐愛樂藥，淨除降伏惡眾生心，
降伏外道，不問男女，婦人呼喚夜叉羅剎，
交令歡喜，驅使如上所說，並能降伏，常得驅使，
由如奴僕，亦無嗔恨心。」 ^173b29

爾時世尊即說偈言：
　　「若男若女諸天王，妃后宮人及婇女，
　　比丘及并尼四眾，一切四眾皆歸依。
　　及至一生及滅度，我今正說香功能，
　　步多地神鳩槃荼，衣香薰香塗身香。
　　若有薰著此香藥，有人千里五重圍，
　　藥力攝故速不至，天龍夜叉藥師尼，
　　金翅闥乾緊那羅，摩睺羅伽阿修羅，
　　比丘剎帝婆羅門，毘舍首陀諸眾等，
　　皆來隨意常恭敬，及至命終心不退。
　　四方追攝隨心至，千里聞香皆迷亂，
　　皆由藥力能降攝，意所思念皆成就。」 ^173c4

「沈香、煎香、檀香、安悉香、甲香、薩必栗迦、
薩者羅婆〔娑羅樹汁〕、#CB03496;斯香
〔甘松香是〕、香附子、青木香、畢里#CB03721;具那羅陀
〔波西荻根是〕、千尸羅〔□細辛白色是而香氣，
亦名藥根香〕、欝金香、石蜜、好蜜蘇，以上等分細樢，
以蘇和為丸，丸如梧子，以根本呪呪一千八遍，
以嗔怒金剛呪呪一千八遍，嗔怒心呪呪一千八遍，嗔怒中心呪一千八遍。
誦已將此香於高處燒一丸，感得大山為動，
所有天龍、十種天眾聞香皆作舞，乾闥婆皆攝來，
緊那羅天女皆來，急如火，一切強力難降伏者聞香皆自來，
此名金剛心中心速攝光聚香王方。 ^173c16

「又法，若呪師自薰此香，或薰衣裳，薰既已訖，
呪師所行之處，四眾皆來聚，若男若女，
童男童女，皆生恭敬。
薰此香藥，皆來攝來，並發善心，心相愛樂，
尋常隨後，更不肯離。
一切惡魔毘那夜伽等，及諸羅剎疾虎病等令人橫死者，一切鬼神皆不能為害。
常得善神擁護，身如著金剛甲，呪師即放大光明。 ^173c27

「若欲攝諸人，取其名字及形狀，畫取瓮中，
盛新瓮未經用者，四面畫雜花，覆合是瓮，
底令向上，於內燒香薰形狀姓名，於中著生屬及生月，
若男若女，並如前所說，並能攝所。
金銀及財寶，奴婢並六畜等，一切所須，皆不達。 ^174a5

「若欲為他人，皆應如是攝，千里並能來，期日不過七。 ^174a10

「又法，欲攝龍者，以牛糞泥，作九頭龍，取前香七顆米計大，
以麵作香爐，於龍前燒之，稱龍名字及抄名，
置於形像上，亦稱其名，七族皆來至呪師前，
所有驅使之處，皆不敢違期，而止惡風、
霜雹、雷電、震靂、惡雲等，欲下欲止俱不敢違，隨意驅使。
若常供養是龍，龍即動起，騰空而去。
若將前香於佛前燒，其佛像即動起行。
若天神像前燒此香時，諸天等皆隱不現。
若於市中燒此香時，市中所有諸物並皆不現。 ^174a12

「若於塔前燒此香時，其塔上天不現。 ^174a22

「若一切癎病虎鬼業，皆令狂惑走去。 ^174a23

「若欲縛撲，將此香燒之，皆自縛。
香能禁一切，不間強弱有病無病等，皆能縛之。 ^174a24

「若於眾中燒此香，在摩訶迦羅前呪之，
一切眾人皆自動，歸依是呪師所。
眾人間此香，眾人皆自縛撲。 ^174a26

「若於四衢路上燒此香，有人於中過聞香，
即自縛，驅使皆隨心。 ^174a29

「若欲解放時，取白芥子及水，呪之散其面上，眾人服舊。 ^174b2

「若於尸陀林中燒此香時，所有夜叉、羅剎、
步多等諸鬼神，聞此香皆來呪師前，所驅使皆隨意，由如奴僕等。 ^174b4

「若於價客人中燒此香，所有劫賊及虎狼、
師子毒蛇等，不能浸遶。
惡人惡知識橫來作障難，有能燒此香，
並皆不敢近人，善神常擁護，所作皆不令願者得遂心，
興生得大利，百千萬億事悉皆稱意。
若欲使夜叉女，當作其形像，燒香置於前，
亦燒此香訖，其女即自來所，驅使皆隨意，乃至命終常不捨離。
若有逆賊及惡賊壞亂國土者并諸怨敵等，
畫形及姓名如前，燒此香，千里之內諸賊等聞香之間，並頭痛七日。
燒香不絕者，頭破眼睛出。
若於賊眾中如前燒此香，眾賊皆自縛逃迸如癡者，藏隱亦無去處。 ^174b7

「又法，欲作使者法取髑髏七枚，淨潔如法，
洗治面孔令具足，男子頭者有三獲，為三分者即是男子，即中用之。
四獲者是婦人髑髏不堪用之。
清淨洗前髑髏，莊嚴著眼鼻孔齒，並須如法次第著。
行坐取前香燒供養，勿令人見，於深密處作之。
欲驅使時，燒香呪二十一遍，即著髑髏，
自行動轉開門出去，還走自來，隨便出語所問吉凶事，來向呪師說之。
所須金銀錢財珍寶，亦能知處亦能取得，
隨意多少，所欲驅使，隨意不難。
若欲結呪索及索者，取繩及五色綖，如前燒香二十一遍，
其索如蛇即東南西北隨所教去，即能為之能上壇。
若教縛人，亦得隨意。
若欲轉鉢，如前燒香，其鉢即轉及騰空，一切如意。
若欲呪力時，取前香燒，其刀即行動轉等。」
pin:: 
#  18 成就咒師衣裳品
大佛頂無畏寶廣聚如來佛頂成就呪師衣裳品第十八 ^174b19

「應法衣。若呪衣、若欲嗔怒衣、若欲灌頂衣，我今各各分別說。
所著衣裳，若欲誦呪取遍數時，即著乾陀色，白色灰色等衣並得用之。 ^174c7

「若欲成就時，著緋色衣，須童女作。
若欲作嗔怒法者，著青色衣。 ^174c10

「若欲作坐禪誦呪者，著白色衣。 ^174c12

「若欲求吉祥者，著蘇色衣。 ^174c13

「若欲灌頂者，著乾陀色衣。 ^174c14

「若欲成就壇法者，著蓮華色、絣色、乾陀色、
灰色、欝金色、蘇色。」 ^174c15

爾時世尊即說偈言：
　　「如上諸色等，皆須童子作，
　　呪師先呪女，即教清淨浴，
　　與飲五味汁，然後將入色。
　　我說衣色法，若欲成就者，
　　皆須著此衣。　能行此法者，
　　速得大成就。」
pin:: 
#  19 咒師自著咒索品
大佛頂無畏寶廣聚如來佛頂呪師自著呪索品第十九 ^174c17

爾時世尊復說呪師自著呪索法。
「取好綖淨潔者，須得赤色，童女合作綖。
呪師與童女五味汁令飲，綖長五尺五寸，成須五尺。
取二十條合并在一處，唯緊合之，作三箇北斗形，用金作之。
若無金銀，亦得胡印子裏許剋之。
取三顆菩提子，於神邊著於索上，三處著之，
此是護身吉祥索法，此索者名定成就。
此索不得用螢虫，唯得用白#CB00626;及藕絲。 ^174c26

「若作嗔怒索者，絣色綖作緊。 ^175a5

「若作兇猛索者，用青色綖作帶之。 ^175a6

「若欲作一切事者，用白色索帶之。 ^175a7

「右以上索並須洛髆著之。 ^175a8

「右欲剋此袖使用者。 ^175a9

「若作金剛法者，用檀香剋之〔所作一切事〕。 ^175a10

「若嗔怒者，用銅剋之。 ^175a11

「若兇猛法者，却地羅木剋之。」 ^175a12

次說作五色橛法。 ^175a13

「若欲作一切事，用白檀為之。 ^175a14

「若嗔怒作惡之時，用赤銅作橛。 ^175a15

「若作兇猛之時，用鐵為橛〔五枚〕。 ^175a16

「若作善事之時，用却地羅木為橛。 ^175a17

「若作然敵事之時，用死人骨為橛。 ^175a18

「右以上橛長短如前。」
pin:: 
#  20 咒師澡浴品
大佛頂無畏寶廣聚如來佛頂呪師澡浴品第二十 ^175a19

「若欲成就吉祥事者，用種種香水洗浴，用牛五味汁飲之。 ^175a22

「若作嗔怒，用乳洗浴。 ^175a24

「若作兇猛法者，用牛尿洗浴。
如上所說洗浴法，用之大成就。」 ^175a25

次說日月吉凶作法。 ^175a26

「若欲作好事，皆用白月，簡擇好日好辰月，
用月二月、五月、九月，右以上月所作一切事及洗浴等，起首大吉。 ^175a27

「若作一切凶惡事，取黑月至畫已來，亦取凶日、
凶辰、凶星。 ^175b1

「右以上若有鬪殺等事，以上日作之。」 ^175b3

次說時節法。 ^175b4

「凡一日一夜，唯有三時，一是善事及吉事，
二是凶事，三是嗔怒事。
若欲惡兇猛事，取用黃昏時，作一切兇猛事。
若黃昏得好時，不勞好月，顆月皆用得。
若善事時節即用日午時，若嗔怒事時皆用未時作。 ^175b5

「如上等事，呪師須知解，不得過其時。
凡欲著時節并剋法，不著時剋者不得其時，
不取鐘鼓，為定惠恐畏，或遲或疾，必須知時及作法。
非時作法，諸魔競動，悉得其便，非時而下。
第一鐘鼓，第二看時，若定得時節，所作無不成就。
若其過時節，或復未到時，此名非時作，一切皆不成就。
若得決定時日，日初出時，日午時、酉時。
若欲成就諸善事，取日午為上，所作皆得成就。 ^175b10

「若作勇猛之事，取日出時。
降怨伏諸事，乃至午時得用之。 ^175b19

「若作殺活事凶事，即日入酉時為最上。
如是三時並是毘盧遮那成佛法，滅罪除魔降伏等，
並用此三時，最為上。」
pin:: 
#  21 蓮花畫像法品
大佛頂無畏寶廣聚如來佛頂蓮花畫像法品第二十一 ^175b21

爾時世尊以偈誦曰：
　　「若人能畫此像者，自作若教他人畫，
　　教化或復自隨事，見此形像及禮拜。
　　即見常不得退轉，一切罪罪重業障，
　　皆令清淨得無餘，一切所作定成就。」 ^175b26

「先取淨白#CB00626;及好絹成四方者，
若畫此像，不得用膠水，和諸彩色用汁。
畫人須受八戒及持齋，洗浴清淨，著新淨衣，一一如法畫形狀。
如來口宣畫像法，祕蜜佛頂難得值遇，
增長福德，成就大事善根功德，亦能成就他人。
果當得菩提不退位，常為天人眾轉大法輪，
若行若坐皆得無礙，處無畏由如日月。
先取如#CB00626;細軟長者四肘，
方圓等界作八分，其界道皆作五色，莊嚴如法。
中心畫釋迦牟尼佛，作蓮花，蓮華上作師子座，佛作說法之容。
唯須容貌端正，四面放光。
左邊畫作金剛藏四臂身，作輕青色半伽坐，
作椿眉嗔面，頭著金剛髻及天冠，迴向佛。
手把拔折羅、羂索、起斧、天刀，各於四手中安置，
如法作之，於其身遍手有光。
右邊畫作大嗔怒金剛王，半跏趺坐，四臂，
頭作螺髻，如蓮形及天冠，一手執杵，一手把刀，
一手把拔折羅，一手把三叉器杵，於四手中各執一事。
身作種種色，光從身中出，嗔怒面恐怖可畏相，其金剛面著佛左右兩邊。
金剛後各畫一金剛，手把拔折羅立於佛兩邊。
兩邊畫作阿難、迦葉，手執扇拂，如自己用相作光炎，於其佛無上上畫作蓮華佛頂面。
於佛頭上亦作蓮華面，諸光炎皆如火色炎起，
於佛直上畫作伽瑟吒天宮，種種七寶莊嚴，如法四門。 ^175c2

「於其宮內畫如來眾，左右並作之，畫金剛把拔折羅歡喜請佛法形勢，
畫作四眾天人等圍繞而聽。 ^175c27

「更於四門畫舍利塔。 ^176a1

「左右兩面畫山，於山上作七寶樓閣，作舉皆七寶莊嚴。
作十二箇舍利塔，一一塔中有十二佛，名菩提族塔門。
門皆開。釋迦牟尼佛於其蓮華師子座上，如前請說法。
皆有四眾。畫七寶雲蓋，天雨種種七寶及花天衣等。
於中心佛左邊，作如來座師子蓮花座，
右邊觀世音，右邊文殊師利，虛空藏、普賢、
地藏左右著之，帝釋、梵王、自在、大自在、四天大王等。 ^176a2

「右以上各依本形如法作之。
右邊畫如來坐，作說法形。
作金剛藏、彌勒菩薩、無盡意菩薩、娑竭羅龍王、
難陀跋難陀龍王等；上方左角畫阿彌陀佛蓮華師子之座，
藥王菩薩、藥上菩薩、大導師菩薩、海意菩薩、
尊勝菩薩、思惟菩薩，手執天地、毘那夜迦眷屬等；
上方右角畫蓮華如來師子，嗔怒金剛、
金剛將、宋婆金剛金剛#CB03623;、
金剛鉤、金剛、嗔眼赤頭金剛；下方左角畫壇神，
摩摩鷄神、毘俱胝神〔嗔面是〕、多羅神〔星是〕、
央俱尸神〔鈎是〕、金剛練鎖神、日神、大白神、
孫陀利神〔蓮花是〕、縛散底神〔歲星是〕、夜神；
下方右角畫地神、大地神、使者神、金剛使者神、
金剛牙神、天女神、娑羅蘇底神、無比神、
大恐怖神、海神、商棄尼神〔螺是〕、一#CB03623;神、
麼訶迦羅神、閻羅王神、嚩嚕那神〔五通〕、一切藥神。 ^176a11

「上方左右角畫日月。
於佛兩邊，作四大天王，嗔怒面衣錍具金。
佛前作五水池，有樹木，如法池前作。
呪師胡跪坐，一手執香爐，一手把數珠，
視如來面，於諸空處中間，畫印契，其以上皆隨本形狀作之如法。」 ^176a26

爾時世尊即說偈言：
　　「我今已說畫像法，若欲成就皆隨要，
　　如上所執毘盧遮，一切佛頂并諸像，
　　諸印壇法并契等。
　若欲誦持先畫像，
　　作得此像定成就。」
pin:: 
#  22 總攝一切諸部手印品
大佛頂無畏寶廣聚如來佛頂總攝一切諸部手印品第二十二 ^176b2

復說壇呪成就吉祥誦持壇神法縛及一切諸天印。
「龍、夜叉、乾闥婆、阿修羅、迦樓羅、緊那羅、
摩睺羅、步多等驅使遣役，一切毘那夜迦魔等，
亦執印之時皆摧碎，能攝菩薩金剛諸天等。
作此印者，無量無邊功德。
左右兩手合掌，內虛如蓮華形未開者，
二大指並直竪，屈二頭指，以大指押之，
左右二小指二無名指苾小指於無名指背上，
無名指於中指背上，於頂上著之，如佛頂髻，即是佛頂根本印。
右此印亦作之，敢得天地動，山石背倒，
十方諸天皆大振動，所有須彌山海所有佛皆來隨喜，諸佛歎言希有。
得此印者共成佛一種呪師等。
若有人作得此印，護淨頭上帶之，得不退轉，
果當作佛，決定無疑。
常持此印，當生迦膩瑟吒天生，大力金剛常擁護日夜不離。」 ^176b9

無畏寶蓮華廣聚佛頂一切如來心根本印。
「用根本呪呪之，取前根本印，左手頭指直竪，是心印。
用心呪呪之，所作種種一切事用之，於十大陀羅尼用之，
成十地；各各別用，得不退轉之處。
心中心亦用前印呪之，便用大驗。
用結界，結十方界，護他護自身，用灌頂逐日轉用之。
用前印心上即是禪定印，亦名受法印。
准前印臍上著之，入佛堂，入壇行道並用之，此即護身。
又准前心印，名金剛嗔怒印。 ^176b24

「#CB00292;」 ^176c5

「作此聲，好作此印。
作金剛勢，一切用之所，所作諸事求願成就，吉祥等亦用此印。 ^176c6

「又准前印，名一切菩薩印，印名亦別，呪亦別，與此印相應者並用前印。 ^176c8

「用之取同前印，遍身印之，名曰甲印。
所作一切諸事，壇中請召諸神等，求金銀珍寶一切財物及一切善事，
皆用此印。又准前印作之，如是作此印者，
百千俱胝那庾多印並作以訖，名字手印。
又呪雖別，並同用此印。 ^176c10

「如上諸印數多，用不過此印幡轉用之，
一切隨意，如夜闇中日出照於天下，一切眾生得於眼目。
此印亦爾，能為一切諸印作其眼目。
此一箇印若轉用時，與一切諸印同並用盡。
一切所用呪師皆用此。
一切佛頂印，名字別亦用此印，百千俱胝那庾多使者並皆用此印。
又准前印，舒二頭指直竪，作嗔怒，即向頭上著之，名嗔怒印。
有數般嗔怒：一是佛頂嗔怒族、二是蓮華嗔怒族、
三是金剛嗔怒族、四是摩尼嗔怒族，更有餘嗔怒等，皆用此印呪如上。
如上等印並翻覆用之。
准前嗔怒印，還復舊深著二頭指屈，即是鉤印，
此是嗔怒鉤印，所作事求願成就，投鬼縛魔，皆用此印攝之。 ^176c16

「又准前誦嗔怒呪，呪使用之追百千俱胝使者，皆用此前兩印。
呼喚驅使皆用嗔怒呪印大驗。
又准前，四指交捧，即名捲印，一切猛惡事作之賊、
惡人、惡鬼、惡魔、毘那夜迦，皆用此印呪之。
一切夜叉、羅剎、步多、毘舍遮等鬼，皆悉悶絕擘地，
惡龍賊等並皆碎滅而走他鄉，逆賊、怨敵、
虎狼、師子、蚖蛇、蜘蛛一切毒虫之類皆悉消散，呼喚驅使皆悉自在。 ^177a1

「若用此印追喚比丘、比丘尼、天、龍神、婆羅門、
剎帝利、毘舍、首陀、宰相百官大臣等、若男若女、
一切人民，收攝呼喚驅使千里，亦隨意自在。 ^177a9

「准前鉤舒無名指，為大嗔怒印。
若作嗔怒惡事，皆用此印。
此大嗔怒印指須彌山皆倒，何況小山諸餘物等夜叉羅剎。
及大海等，指皆乾枯。
指天天烈，星宿日月皆悉墮落，何況惡鬼惡賊等。
思惟此印，並皆雜碎。
夜叉羅剎、難令惡鬼、惡龍、蚖蛇、師子、虎狼一切毒虫，
狐魅厭禱、惡心呪師幻或呪術，一切世間所有諸惡物，悉能降伏。 ^177a13

「左手作捲，以大指捻頭指中節，名蓮華佛頂心，即誦一切如來根本印呪。
此用結界，護身洗身體，著衣灌頂，驅使召請，
與鬼神食，禮拜供養，燒香散花，發遣雜使，
用一切隨喜，一一用此印。 ^177a21

「舒手名為發遣印。
我說此一切祕密印了，名曰蓮華佛頂無畏印并法并呪。
次說一切受持作法呪。」
即說呪曰： ^177a26

「唵鉢頭摩暏麗#CB00292; ^177a29

「此是洗浴呪二十一遍，能滅一切罪，所作吉祥事皆成就。 ^177b1

「唵末尼什嚩犁#CB00292; ^177b3

「此是洗手潔淨呪。 ^177b4

「唵尾縛摩羅鉢頭迷#CB00292; ^177b5

「此是淨身呪。 ^177b6

「唵鉢頭摩像何犁#CB00292; ^177b7

「此是衣裳呪。 ^177b8

「唵布瑟婆鉢頭迷#CB00292; ^177b9

「此是呪花呪。 ^177b10

「唵杜嚕鉢頭迷#CB00292; ^177b11

「此是呪香呪。 ^177b12

「唵彌哩彌哩鉢頭摩三摩〔引〕賀羅〔六〕#CB00292; ^177b13

「此是呪食呪。 ^177b14

「唵鉢頭摩補#CB00600;#CB00292; ^177b15

「此是呪食呪香供養壇中呪。 ^177b16

「唵娑羅娑羅鉢頭迷#CB00292; ^177b17

「此是薰香呪。 ^177b18

「唵度知度知僧何羅鉢頭摩尾摩犁#CB03584; ^177b19

「此是呪白芥子稻穀花呪用散之。 ^177b20

「唵摩尼鉢頭迷素嚕素嚕噻嚩訶 ^177b21

「此是火火呪。 ^177b22

「唵摩尼嚩孫馱唎噻嚩訶 ^177b23

「此是大地禁地時用。 ^177b24

「唵鉢頭摩末尼摩拏唎儞#CB00292; ^177b25

「此是座呪。 ^177b26

「唵鉢頭摩迦彌儞#CB00292; ^177b27

「此是入壇呪。 ^177b28

「唵鉢頭摩啫迦羅嚩唎#CB00292; ^177b29

「此是行道呪。 ^177c1

「唵鉢頭摩什嚩羅牟律陀〔引〕尼#CB00292; ^177c2

「此是禮拜呪。 ^177c3

「唵鉢頭摩什嚩囉地波耶#CB00292; ^177c4

「此是燃燈呪。 ^177c5

「唵鉢頭摩摩唎儞社耶#CB00292; ^177c6

「此是花鬘呪。 ^177c7

「唵鉢頭摩末尼娑羅誓曳噻嚩訶 ^177c8

「此是呪水呪。 ^177c9

「唵噻怖吒鉢頭摩末尼徑林什嚩〔二合〕
嚕瑟〔二合〕沙#CB00292; ^177c10

「此是結界呪用之。 ^177c12

「唵鉢頭牟鳥瑟膩〔二合〕沙波羅〔二合〕嚩囉乾陀唎啫
〔二合〕泥#CB00292; ^177c13

「此是供養呪。 ^177c15

「唵尾麼囉濕羅〔二合〕麼#CB00074;
〔二合〕咄嚕咄嚕噻嚩訶 ^177c16

「此是牛五味汁呪。 ^177c18

「唵鉢頭摩娑慕地唎三摩呵羅〔二合〕#CB00292; ^177c19

「此是雲呪。 ^177c20

「唵三曼多婆利迦羅曼底哩#CB00292; ^177c21

「所作一切事時呪。 ^177c22

「唵鉢頭嚩利啫囉啫囉散啫囉#CB00292; ^177c23

「行呪。 ^177c24

「唵鉢頭牟瑟膩〔二合〕沙末尼三曼多毘囉
〔二合〕蒲陀泥#CB00292; ^177c25

「此是光炎呪。呪師自用。 ^177c27

「唵薩摩怛他誐多囉尸弭〔二合〕散注陀那鉢頭迷#CB00292; ^177c28

「咄嚕咄嚕#CB00292; ^178a1

「此是供養佛香花呪。 ^178a2

「唵阿牟伽末尼鉢頭牟瑟膩〔二合〕沙步嚕步嚕薩摩怛他誐多噳醯耶
〔二合〕盧枳底什 ^178a3

「嚩〔二合〕囉#CB00292; ^178a5

「此是一切呪王族呪。 ^178a6

「唵鉢頭摩戰嬭乎嚕乎嚕#CB00292;#CB00292;泮吒」 ^178a7

「嗔怒呪。 ^178a8

「唵勞陀羅〔二合〕吒荷娑尾訖唎〔二合〕多#CB03639;瑟吒唎
〔二合〕什嚩〔二合〕囉祁儞摩訶娑摩噻怖囉#CB00292;孃
〔引〕 ^178a9

「此是嗔怒呪，作一切事用。」
pin:: 
#  23 大壇功能品
大佛頂無畏寶廣聚一切如來佛頂大壇功能品第二十三 ^178a12

爾時世尊即說火壇。
「若欲求願者，皆須火壇，並用根本呪、心呪、
心中心呪，及勇猛嗔怒，並用心呪、根本呪、
心中心呪，結界呼驅使發遣。 ^178a15

「若欲興雲降雨，及上雨惡風暴雨霜雹非時霡等。」 ^178a19

爾時世尊即說偈言……。 ^178a21

「一切顛癎攝受及相愛，所有惡魔怨象鼻等，
四方鬪戰，夜叉、乾闥婆、金翅、緊那、羅睺、
步多等，福德成就總明及延壽。
一切眾罪三惡并七逆，福成滅罪，皆須作護摩。
成就二十七種護摩法，意中所起吉凶善惡等，
亦作大法，隨意得成就。」 ^178a22

次作火壇法。 ^178a28

「若欲起首誦持呪護魔法，一切天神皆歡喜。
其火壇於中心作天神，四方一肘上下等，
於火爐上面加四寸方裏許團圓向外，
向外方口頭稍交籠，即於爐中作一輪。
其輪厚一寸，大小一尺，面用泥作之。
先用細泥作之，先用細泥，後用牛糞，和種種香，
一日三迴，泥其火爐四方四面。 ^178a29

「作方壇。縱廣一肘、二肘乃至八肘，於上畫作種種神形印契等。
其壇並作四門，以繩界圍之，呪師坐處開一門。 ^178b7

「若作善事時，取有汁白乳者，木甜物蘇蜜乳石蜜等，
搆木枝梨桃柳木桑木，其木枝顆取一事用之。
其枝並一擘手燒火柴，並用此木長尺二寸，
通燒柴須乾者無虫者得著火，令火自著莫吹之。
欲作此法時，呪師清淨洗浴，如淨行婆羅門。 ^178b10

「以上如是法，並用佛頂根本呪、心呪、心中心呪作之。 ^178b16

「又法，作一爐同前，於爐中一蓮華大小如前，
離地四寸，柴木枝等同前。
每日三時作火法，且、午、黃昏時，若不得三時二時莫絕，且起黃昏作之。
其呪師坐處皆須當面坐，其使人所將來物，
並向左邊著之，一切所有供養等，並如前作之。 ^178b18

「又第二火爐上畫金剛部浴契印等，誦嗔怒根本呪、
心呪、心中心呪，一切降伏怨敵等嗔怒，皆用此火法作呪等。 ^178b24

「又法，作三角火爐，深二十，上面去火三指，
作三重，三角裏許寬、外口稍小，於中作一拔折羅，
高一指，長八指，其外壇准前嗔怒畫之。
其木並用吉者、有刺者，却地羅木、棗木、
皂莢木一切刺木壇等，其木枝長十指，
並用此木，不用全乾，餘如常法說。
並用嗔怒呪印，所與飲食並著毒藥、辛苦物、
鳥頭附子等，此壇殺破滅壞天神人民諸魔等用此法。 ^178b27

「又法，取蓮華、蘇、稻穀花、白芥子諸#CB03663;菓木枝，
取一百八段，如前長短，所求願者皆得成就，所燒香等香善願用之。 ^178c6

「又法，取壇香末、白芥，取白芥子蘇蜜，一呪一擲火中，
燒用桑木，火燒准前法，命延年百歲。 ^178c9

「又法取乳頭香一切花香，蘇蜜酪相和，
一呪一擲火中，滿八百遍，用桑木為柴木枝，
用五菓大顆用一色，所求和合憐愛皆得成就。 ^178c12

「又法，取烏麻、粳米、蘇、蜜酪相和，一呪一擲火中，
如是滿八千遍，取搆木為柴燒之，得滅一切罪障，不問輕重。 ^178c16

「又法，取龍花蘇蜜，八千遍呪之，取柿子木為柴，
火燒之，遍數滿以雨即下。 ^178c19

「又法，取蔓菁子、蘇蜜酪相和燒，八千遍，其雨即上。 ^178c21

「又法，取粳米、烏麻、酪、蘇蜜相和，取尸陀林中柴為火燒，
一呪一擲，如是八千遍，止惡風、曝雨、寒冷等難。 ^178c23

「又法，取悉香、莨菪子、麻子、曼陀羅、蔓菁油，
却羅尾羅木為火，一呪一擲，如是滿八千遍，
即得八十四百千種顛癎、魔鬼、虎病等諸鬼皆悉啼哭而走。
若無前木，用#CB03719;木代之亦得。 ^178c26

「又法，取蘇蜜塗#CB00331;柴上，
還取其柴為火，一呪一擲，如是滿八千遍，一切怨敵皆自消滅。 ^179a1

「又法，取莨菪子、白芥子、粳米、沙糖、蘇、蜜、
酪相和，佉陀羅木為火，一呪一擲火中，
如是滿八百，即一切毘那夜迦直走殺打，調伏一切毘那夜迦。 ^179a3

「又法，取拈蓮花池間，取蓮花莖葉花，蘇、
蜜、酪等相和，取五菓木為火，一燒一擲火中，
如是滿一百八遍訖，即得功德天現身來，
問呪師言：『有何事、須何物？』
呪師答言：『願與我錢財，莫令乏盡。』
即得其願，天即不現。
呪師若行若坐，皆見伏藏，所用無盡。 ^179a7

「又法，取赤牛乳、白芥子、稻穀花、蘇、蜜相和，
取天木為火，一呪一擲火中，如是滿八百遍，即於一切鬪戰之處勝他。 ^179a13

「又法，取阿迦枳使羅、白芥子、酪、粆糖、蘇、
安悉香相和，以五木為火，一呪一擲火中，
如是滿八千遍，即一切天、龍、夜叉、乾闥婆、
阿修羅、迦樓羅、步多等皆被打，降伏歸依。 ^179a16

「又法，取莨菪子、白芥子、酢相和，#CB00331;子木為火，
一呪一擲火中，如是八千遍，所有難降伏鬼人皆作此法。 ^179a20

「又法，取白芥子、安悉香、阿魏藥、鳥麻油相和，
取皂莢木為火，一呪一擲火中，如是滿八百遍，
一切凶猛事，須作此法。 ^179a23

「又取白芥子、迦羅尾羅花〔無者取桝用〕、
天木葉、蘇、蜜、酪相和，取#CB03719;木為火，
一呪一擲火中，如是滿八千遍，一切真怒惡事作之。 ^179a26

「又法，取蘇摩那花、蓮花葉、天門冬、蘇、蜜、
乳酪相和，取桑木為火，一呪一擲火中，
如是滿八千遍，如是滿三日三夜，即得王妃百官一切人民，
皆來降伏，恭敬供養。 ^179a29

「又法，取壃、莨菪子、天木，取若叅汁和，#CB00331;木柴為火，
一呪擲火中，如是滿八千遍，一切怨家皆用此法。 ^179b4

「又法，取毒藥和血，莢皂木柴為火，一呪一擲火中，
如是滿八千遍，即三日內其所有怨敵直皆死盡，
若降伏怨敵，當作此法。 ^179b7

「又法，取鹽白芥子相和，柴火准前，一呪一擲火中，
如是滿八千遍，三日內一切怨家大將直皆死盡。 ^179b10

「又法，取鹽、糖、猫兒毛、鷄子、髑髏、蔓菁油相和，
取皂莢木為火，一呪一擲，如是滿八千遍，
所有怨家，直皆逃盡。 ^179b13

「又法，取青蓮華、蘇末那花、蓮華葉、白芥子、
安悉香、酪、蘇、蜜相和，取稱木為火，一呪一擲火中，
如是滿八百遍，所有一切眾生病厄難中一切鬼神，
悉皆遠去，不敢近人。 ^179b16

「又法，蔓菁子、續#CB01454;子、
蜜、蘇、酪相和，稱木為火，一呪一擲火中，
如是滿八千遍，一切諍訟爭競所有怨家，皆自消滅。 ^179b20

「又法，取檀香、紫檀、白芥子、安悉香、煎香、
油、酪、蜜、蘇相和，取却地羅木枝、取桑木為火，
一呪一擲火中，如是滿八千遍即呪，洗浴清淨著新淨衣結界，
然後作此法，燒種種香，一切如來、一切菩薩、
一切金剛族、一切壇天神，皆自現形，所求隨意，延壽更加百年。
命終之後，生極樂世界，蓮華化生，生不忘，常憶宿命。
此是金剛護摩法所用之處，皆得通達無種不成，一切罪皆得消滅。」
爾時世尊即說偈言：
　　「若能依上持法者，能除一切諸惡業，
　　三惡八難及四重，所有怨敵及諍競，
　　八十四風及諸病，如上罪病皆能除，
　　延年益壽超十地。
　一切諸佛及菩薩，
　　常來擁護生佛國，號名諸佛所生子。」 ^179b23

佛告金剛：「希有此陀羅尼，汝今收取，我今付屬於汝，護諸佛國。」 ^179c9

爾時金剛夜叉大將，及迦膩瑟吒天，有餘三十三天宮諸神，
帝釋、梵天王、四大天王、自在天、大自在天等，
前白佛言：「世尊！我今受得一切大佛頂族王，
為護佛國王及諸四眾，若有讀誦受持聽聞此法書寫，
若自寫、若教人寫，若自隨喜、教他隨喜，
乃至菩提道，不悔不忘不謗此陀羅尼者，
金剛言：『我能擁護，日夜不離是諸人所。』」
佛言：「善哉，善哉！汝能如是不可思議。」 ^179c11

爾時四眾，聞佛所說，皆大歡喜，信受奉行。
大佛頂無畏寶廣聚經卷第五
 ^179c20
