佛說現報當受經
jing:: 
政一人獨行。而無伴侶。
即問之言。姊今何故顏容媚麗。
焦悴如此。為何所苦。
時女答言。我之薄福。
嫁得夫主。望相保守。
不期一旦疾病死亡。
家親捉我生埋塚中。
逕得七日。為諸群賊劫破此塚。
欲求財物。將我還家。
納用為妻。賊師後時劫破一村。
為他所殺。收斂屍骸。
而殯葬之。親屬將我。
又復生埋。逕得三日。
復為野狐。欲噉死屍。
來坌此塚。我因得出。
父母眷屬不相知聞。
時長者子即語女言。
我妻始死。汝既無夫。
我今二人共為夫婦。
能爾以否。時此女人無所趣向。
即然許之。相隨至家。
共相愛念。即逕一年便生一男。
又於後時復生一男。
又於後時更復懷姙。
臨月垂產時。長者子出外遊行。
與諸朋伴共相飲會。
至冥而還。其妻於後堅關門戶。
存地生子。血露狼藉。
夫還喚妻。妻為生子存踞在地。
血露狼藉。不得開門。
夫喚不應。拔刀破門。
即問其妻。我朝出外。
比其迴還喚汝。關門而不應。
我有何情異。妻答夫言。
為生子故血露狼藉。
夫語妻言。所生子者今何所在。
其妻即將所生之子授與其夫。
夫得此子即用生蘇煎煮。
限妻令食。妻不忍食。
即拔利刀而欲斷命。
妻為貪命遂便食子。
一時都盡。至於明旦其夫酒醒。
即問妻言。我昨冥還。
醉酒悶迷應無過失。
妻答夫言。君昨冥還。
喚我開門。我為生子不時開門。
君斫門入即便問我。
有何情異。我答君言。
為生子故血露狼藉。
君即從我索所生子。
我授與君。君得此子即用生蘇煎煮。
限我令食。我不忍食。
君即拔刀而欲殺我。
我為貪命食子遂盡。
其夫聞說。即自低頭。
極大慚愧。辭謝其婦。
醉酒過失。願不為恨。
從今以後誓不飲酒。
又於後時其婦語夫。
我與父母分別以來。
逕年度月不知消息。
我等二人及以兩子。
往父母家參承問訊。
時長者子即共其妻并及二子隨路而去。
值天抗熱。其夫即便止一樹下。
避曰取陰遂便失睡。
忽為黑蛇螫夫即死。
其妻啼哭。抱持二子即便前路。
值一水坑。長#CB00900;急難可得度。
光送大子至達岸上。
始復欲迴迎取小子。
其子見母即投趣水。
而為波浪之所沒溺。
復上岸上欲抱大子。
即為虎狼之所食噉。
是時女人呼天喚地。
有何惡業今逢此苦。
即便前進見父母家。
村中知識借問之言。
見我父母兄弟眷屬悉平安不。
知識答曰。汝家失火。
大小悉皆為火燒殺並無人在。
時女聞之。轉復悶絕無所趣向。
爾時世尊為諸大眾說微妙法。
即以天眼觀此女人。
即告阿難。汝持寶衣迎此女人。
阿難受教將以寶衣迎此女人。
來至眾中。禮拜世尊。
慚愧懺悔。佛為說法。
斷諸結漏得羅漢果。
佛又告一切大眾。
汝等欲知此女前世之善惡事者。
諦聽善思念之。慎勿忘失。
乃於過世無數劫時有長者子。
財富無量。取得一婦。
逕年度月并無兒息。
時長者子即自思惟。
我今財富并無兒子。
一旦無常財無委付。
即於後時取得一妾。
逕始一年便生一男。
面貌端政。長者憐念。
是時大婦即自思惟。
我為大婦並無兒子。
始取妾來未得多年。
以生一男兒。若長大財當屬已。
我必為夫之所棄薄。
我今宜應設諸方計殺此小兒。
是時妾母出外不在。
而是大妻內計以定即用鐵針二枚刺兒顋上。
小兒啼哭痛不可言。
妾母抱兒莫知痛處。
呼天喚地。若有惡心瞋心疾心妬心殺我子者。
令其生生世世還受苦報。
是時大婦心自忓清。
即於夫前及於妾前而立呪誓。
我若惡心嗔心嫉心妬心殺汝子者。
令我生生世世還受女身。
嫁得夫主生埋塚中。
令我生生世世若生兒者。
還以生蘇煎煮食之。
令我生生世世夫為蛇螫。
子為水#CB00579;兒為虎食。
闔家大小悉皆為火之所燒殺。
呪誓已訖兒即死亡。
是時大妻心自忓清而立呪誓言。
無罪福如影隨形不相放捨。
而此大妻於五百世中。
捨身受身常受苦報。 ^1409c18

佛又告一切大眾。
今為汝等說。此女人前世之時修何功德。
而復值我。以衣覆之。
為其說法斷諸結漏得羅漢道時。
此女人於過去世無量劫時。
家甚貧窮。有一辟支佛。
從其教化。此女無錢。
即解衣帶施辟支佛。
由是因緣所生端政恒生富家。
雖復受如前苦於五百世還得值我。
以衣覆之。為其說法斷諸結漏得羅漢道。
雖復得道一日六時常苦熱鐵。
從頂上入痛徹於心。
佛又告一切大眾。
從今已往慎勿惡心瞋心妬心。
更相殺害更相呪誓。
言無罪報如影隨形終不放捨。
作善作惡得惡終無我作他人受報身。
雖滅壞善惡不朽。
如上所說汝諦受持。
爾時大眾及諸天龍八部鬼神有惡心者。
皆生慈念。聞佛所說頂戴受持。
佛說現報當受經一卷
 ^1410c3
