
jing:: 
## 3 譯經（西晉）
歷代三寶紀卷第六〔譯經西晉〕
author:: 開皇十七年翻經學士臣費長房上
西晉錄者。司馬炎字安世。
河內溫人。魏大將軍侍中錄尚書相國晉王昭之太子。
昭薨炎嗣為王。元帝知歷數有歸。
使太保鄭沖奉璽致位。
炎垂拱受禪。是為武帝。
稱晉都雒及長安。
舊東西京也。晉武在馭十有五年。
到咸寧中命司馬伷平吳得皓。
封歸命侯。自後漢永安二十四年至晉泰康肇元庚子歲首。
於是九州還一統矣。
又吳黃武初。陸績有言曰。
從今已後更六十年。
天下車同軌書同文。
至是果如績言。蜀平吳滅將六十年。
二十載後至于惠帝永寧之初。
政道虧頹群雄嶽峙。
趙王創基構逆篡立於朝。
張軌繼迹弗臣擅收涼土。
內外縻沸仍漸亂階。
劉淵所以平陽。李雄因茲井絡。
懷帝蒙塵咸谷。愍帝播越長安。
既道藉時興而兩都板蕩。
法由人顯。屬二主栖遑。
萬姓崩離歸信靡託。
百官失守釋種無依。
時有沙門竺法護及彊梁婁至等亡身利物誓志弘宣。
匪憚苦辛闡法為務。
護於晉世出經最多。
其法欽羅叉聶遠父子竺法蘭等。
相繼度述。所以五十年間。
華戎道俗十有三人。
并前失譯諸經戒等。
合四百五十一部。
七百一十七卷。集為西晉二京四主五十二年世錄云爾。 ^61b17

〔西晉〕沙門竺法護　二百一十部〔三百九十四卷經戒〕
　沙門彊梁婁至　一部〔一卷經〕　沙門安法欽　五部
〔一十二卷經〕　沙門無羅叉　一部〔二十卷經〕
　清信士聶承遠　三部〔四卷經〕　沙門竺叔蘭　二部
〔五卷經〕 ^61c11

承遠子清信士道真。
五十四部六十六卷經錄目。 ^61c16

沙門白法祖　二十三部〔二十五卷經〕
　沙門釋法立　四部〔一十三卷經〕　優婆塞衛士度　一部
〔二卷經〕　沙門支敏度　二部〔一十三卷經〕
　沙門釋法炬　一百三十二部〔一百四十二卷經〕
　沙門支法度　四部〔五卷經〕　諸失譯經　八部
〔一十五卷經〕 ^61c18

〔西晉〕
###  1 竺法護
雜譬喻三百五十首經二十五卷
〔見別錄〕 ^61c25

光讚般若經十卷 ^61c26

新道行經十卷 ^62a1

漸備一切智德經十卷〔元康七年出。
是華嚴十地品。或五卷。
見聶道真錄〕 ^62a2

閑居經十卷 ^62a3

正法華經十卷 ^62a4

普曜經八卷 ^62a6

颰陀劫三昧經七卷 ^62a8

修行經七卷 ^62a9

大哀經七卷 ^62a11

賢劫經七卷 ^62a12

小品經七卷 ^62a13

薩芸分陀利經六卷〔太始元年譯。
見竺道祖晉世雜錄〕 ^62a15

持心經六卷 ^62a16

度世品經六卷 ^62a18

密迹金剛力士經五卷 ^62a19

樓炭經五卷〔或六卷八卷是長阿含世記句文小異見聶道真錄。
道安云。出方等部〕 ^62a21

生經五卷〔太康六年正月十九日譯。
或四卷。見聶道真錄〕 ^62a22

如來興顯經五卷 ^62a23

阿差末經四卷 ^62a25

無盡意經四卷 ^62b2

寶女經四卷 ^62b3

普超經四卷 ^62b5

海龍王經四卷〔太康六年七月出。
或三卷見聶道真錄〕 ^62b7

阿惟越致經四卷 ^62b8

持人菩薩所問經三卷〔或四卷。
與持世經同本別譯〕 ^62b10

等集眾德三昧經三卷〔或云。
集一切福德三昧經。
或二卷。見聶道真錄〕 ^62b11

超日明三昧經三卷 ^62b12

菩薩藏經三卷　諸神呪經三卷 ^62b14

寶髻菩薩所問經二卷 ^62b15

須真天子經二卷 ^62b17

文殊師利佛土嚴淨經二卷 ^62b19

弘道廣顯三昧經二卷 ^62b21

大般泥洹經二卷〔太始五年七月三日出亦云方等泥洹經。
見聶道真錄〕 ^62b23

無量壽經二卷 ^62b24

首楞嚴經二卷〔別有異出首楞嚴云阿難言〕 ^62c1

寶藏經二卷〔太始六年出〕　要集經二卷
〔亦云諸佛要集經〕 ^62c2

般舟三昧經二卷〔道安云。
更出般舟三昧經〕 ^62c3

大善權經二卷 ^62c4

順權方便經二卷 ^62c6

隨權女經二卷〔見別錄安錄無〕 ^62c8

如幻三昧經二卷〔或三卷〕 ^62c9

等目菩薩經二卷〔或三卷〕 ^62c10

勇伏定經二卷 ^62c11

更出阿闍世王經二卷〔第二出〕 ^62c13

賈客經二卷 ^62c14

文殊師利現寶藏經二卷〔亦云文殊師利佛土嚴淨經〕 ^62c15

佛昇忉利天為母說法經二卷 ^62c16

仁王般若波羅蜜經一卷 ^62c18

普門品經一卷〔太康八年正月出。
見聶道真錄〕 ^62c19

月光童子經一卷 ^62c20

金剛藏菩薩行經一卷〔元康七年於長安市西寺譯。
出華嚴第二十二卷〕 ^62c21

大淨法門經一卷〔建興元年十二月二十六日出。
見聶道真錄〕 ^62c22

離垢施女經一卷 ^62c23

須摩提菩薩經一卷〔亦云須摩提經。
亦云須摩經。見聶道真及竺道祖等錄〕 ^62c24

龍施女經一卷 ^63a1

大方等頂王經一卷 ^63a2

無所悕望經一卷〔亦云象步經亦云象腋經。
見聶道真錄〕 ^63a4

魔逆經一卷 ^63a5

濟諸方等學經一卷〔或無學字。
見竺道祖晉世雜錄〕 ^63a6

菩薩行五十緣身經一卷 ^63a7

彌勒菩薩所問本願經一卷 ^63a9

文殊師利淨律經一卷 ^63a11

無思議孩童菩薩經一卷〔一云不思議光所問經。
亦云名無思議光經〕 ^63a13

彌勒成佛經一卷 ^63a14

舍利弗目連遊諸國經一卷 ^63a15

瑠璃王經一卷 ^63a16

寶施女經一卷〔一名須摩提法律三昧經。
見聶道真錄〕 ^63a17

佛為菩薩五夢經一卷 ^63a18

摩訶目揵連本經一卷〔一本有訶無揵字〕 ^63a20

太子墓魄經一卷〔第二出〕 ^63a21

四不可得經一卷 ^63a22

菩薩悔過法經一卷〔或無經字。
下注云。出龍樹十住論〕 ^63a23

乳光經一卷〔與犢子經本同譯別〕 ^63a24

心明女梵志婦飯汁施經一卷〔亦直云心明經〕 ^63b1

大六向拜經一卷 ^63b2

鴦掘魔經一卷〔一名指鬘經或作鴦掘魔羅經。
見聶道真錄〕 ^63b4

菩薩十住經一卷〔與菩薩十地經。
大同小異〕 ^63b5

摩調王經一卷〔第二出。
與吳世支謙譯者大同小異。
出六度集〕 ^63b6

照明三昧經一卷 ^63b7

所欲致患經一卷〔太安三年正月譯。
見聶道真及王宗等錄〕 ^63b8

法沒盡經一卷〔或作滅字。
一云空寂菩薩所問經。
第二譯與吳世支謙出者同〕 ^63b9

菩薩齋法經一卷〔或無經字。
一名正齋一名持齋。
一名賢首菩薩齋法〕 ^63b10

獨證自誓三昧經一卷〔一名如來自誓三昧經〕 ^63b11

過去佛分衛經一卷〔或云過去見舊錄〕 ^63b12

五蓋疑結失行經一卷〔永寧二年四月十二日出。
見聶道真錄〕 ^63b13

總持經一卷〔出生經。
或云佛心總持經〕 ^63b14

五福施經一卷一名清淨毘尼方等經 ^63b15

無憂施經一卷〔阿闍世王女名〕 ^63b16

無極寶三昧經一卷〔永嘉元年三月三日譯。
見聶道真錄及別錄〕 ^63b17

寶網童子經一卷〔亦云寶網經。
見聶道真錄〕 ^63b18

文殊師利悔過經一卷〔初出亦云文殊師利五體悔過經〕 ^63b19

普法義經一卷 ^63b20

滅十方冥經一卷〔光熙元年八月十四日出。
一本無滅字。見聶道真錄〕 ^63b21

菩薩十地經一卷〔亦云十地經。
亦云大方廣經。出華嚴十地品〕 ^63b22

溫室洗浴眾僧經一卷〔一名溫室經。
見聶道真錄〕 ^63b23

賴吒和羅所問光德太子經一卷 ^63b24

當來變經一卷〔見聶道真錄〕 ^63c2

五百弟子自說本起經一卷 ^63c3

師子月佛生經一卷 ^63c5

迦葉結集傳經一卷〔或云結集戒經。
見聶道真錄〕 ^63c6

柰女耆域經一卷〔太安年出。
一名柰女經。見聶道真錄〕 ^63c7

胞胎經一卷〔太安二年八月一日譯。
或云胞胎受身經。
見聶道真錄〕 ^63c8

維摩詰所說法門經一卷 ^63c9

郁伽羅越問菩薩行經一卷 ^63c11

幻士仁賢經一卷〔見聶道真錄〕 ^63c13

決總持經一卷〔一云決定總持經〕 ^63c14

首意女經一卷〔一云梵女首意經〕 ^63c15

舍頭諫經一卷 ^63c16

十二因緣經一卷 ^63c18

六十二見經一卷〔亦云梵網六十二見經見竺道祖錄〕 ^63c19

四自侵經一卷 ^63c20

無言童子經一卷〔或二卷亦云無言菩薩經。
出大集。見聶道真錄〕 ^63c21

聖法印經一卷 ^63c22

移山經一卷〔舊錄云。
力士移山經〕 ^63c24

嚴淨定經一卷〔一名序世經〕　慧明經一卷 ^64a1

大迦葉本經一卷 ^64a2

光世音大勢至受決經一卷 ^64a3

諸方佛名功德經一卷 ^64a5

目連上淨居天經一卷〔一本無天字。
出佛本行集經〕 ^64a6

普首童真經一卷〔見聶道真錄〕 ^64a7

十方佛名經一卷 ^64a8

三品修行經一卷〔亦云三品悔過經。
道安云。近代人合大修行經〕 ^64a9

金益長者子經一卷 ^64a10

眾祐經一卷　觀行不移四事經一卷 ^64a11

小法沒盡經一卷　四婦喻經一卷 ^64a12

廬夷亘經一卷　廅羅王經一卷 ^64a13

檀若經一卷　龍施經一卷 ^64a14

馬王經一卷　鹿母經一卷 ^64a15

給孤獨明德經一卷〔亦云給孤獨氏經〕 ^64a16

龍王兄弟施達試王經一卷 ^64a17

勸化王經一卷　百佛名經一卷 ^64a18

殖眾德本經一卷　沙門果證經一卷 ^64a19

身觀經一卷　醫王經一卷 ^64a20

法觀經一卷　意經一卷　降龍經一卷 ^64a21

應法經一卷　邪見經一卷 ^64a22

何苦經一卷　受歲經一卷 ^64a23

貧窮經一卷　灌臘經一卷〔亦云般泥洹後四輩灌臘經〕 ^64a24

密具經一卷〔出生經〕　悔過經一卷 ^64a25

犯罪經一卷　法社經一卷 ^64a26

雜讚經一卷　盂蘭經一卷 ^64a27

分別經一卷　腹使經一卷〔出生經〕 ^64a28

苦應經一卷　閑居經一卷 ^64b1

四種人經一卷　七寶經一卷 ^64b2

四未曾有經一卷 ^64b3

八陽經一卷 ^64b4

三十二相因經一卷〔或云菩薩三十二相經。
見道安錄〕 ^64b5

四自在神通經一卷　佛悔過經一卷 ^64b6

三轉月明經一卷　解無常經一卷 ^64b7

胎藏經一卷　離垢蓋經一卷 ^64b8

小郁伽經一卷〔與郁伽長者經不同〕 ^64b9

阿闍貰女經一卷 ^64b10

人所從來經一卷〔亦云從所來〕 ^64b12

惑羅云經一卷　雁王經一卷 ^64b13

十等藏經一卷　雁王五百雁俱經一卷 ^64b14

誡具經一卷　決道俗經一卷 ^64b15

猛施經一卷〔亦云猛施道地經。
見舊錄〕　城喻經一卷 ^64b16

誡王經一卷 ^64b17

菩薩齋經一卷〔或云賢首菩薩齋經。
已上一百六十一部。
三百三十五卷。並是舊錄及三藏記〕 ^64b18

多聞經一卷 ^64b19

彌勒菩薩為女身經一卷 ^64b20

離睡經一卷〔一本有眠字〕 ^64b21

文殊師利菩薩經一卷 ^64b22

 #CB00896;意經一卷 ^64b23

寶日光明菩薩經一卷〔亦云寶日光菩薩問蓮華國相貌經〕 ^64b24

樂想經一卷　尊上經一卷 ^64b25

慈仁問八十種好經一卷〔亦直云八十種好經見道安錄〕 ^64b26

夫那羅經一卷 ^64b27

墮藍本經一卷 ^64c1

貧女為國王夫人經一卷 ^64c2

寶女問慧經一卷 ^64c3

七女本經一卷〔第二譯。
與吳世支謙出者同〕 ^64c4

女人慾熾荒迷經一卷 ^64c5

悉鞞梨天子詣佛說偈經一卷〔出雜阿含〕 ^64c6

梵王變身經一卷 ^64c7

光世音經一卷〔出正法華經〕 ^64c8

惟明二十偈一卷〔第二出與吳世支謙譯者同〕 ^64c9

三品悔過經一卷 ^64c10

耆闍崛山解一卷 ^64c11

比丘尼戒一卷〔十誦本或有經字。
與曇摩持所出小異〕 ^64c12

眾經錄目一卷 ^64c13

右二百一十部。合三百九十四卷。
月支國沙門曇摩羅察。
晉言法護。本姓支。
歷遊西域解三十六國語及書。
從天竺國大齎梵本婆羅門經。
來達玉門。因居燉煌。
遂稱竺氏。後到洛陽及往江左。
起武帝世太始元年。
至懷帝世永嘉二年。
其間在所遇緣便譯經信士聶承遠執筆助翻。
卷軸最多。而高僧傳唯云護出一百六十五部。
僧祐出三藏集記止錄一百五十四部三百九卷。
其中釋道安錄。又闕四部祐足。
安云。遭值亂世錄目星散。
更相錯涉信有是焉。
所以雜錄及諸別記。
多注竺法護出。故知今之所獲審是護公翻譯不疑。
故聶承遠子道真與竺法首陳士倫孫伯虎虞世等。
前後並是筆受之人。
已見別傳不復委載。
又李廓錄及雜別錄。
並云支菩薩譯經六部一十六卷。
僧祐錄云。天竺菩薩譯經。
數同群錄。唯名不同。
而祐下注支菩薩共竺法護譯。
檢上翻名曇無羅察。
晉言即是法護。然支菩薩六部經目並入法護錄中。
支竺姓乖始末異耳。
言菩薩者蓋美其號。
究檢群錄其支菩薩即竺法護。
無別兩人。出三藏記便成二舉。
小非詳審。
###  2 彊梁婁至
 ^64c14

十二遊經一卷 ^65a8

右一經一卷。武帝世。
外國沙門彊梁婁至。
晉言真喜。太始二年於廣州譯。
見始興及寶唱錄。

###  3 安法欽
 ^65a9

大阿育王經五卷〔光熙年出。
見竺道祖晉世雜錄〕 ^65a12

道神足無極變化經二卷 ^65a13

文殊師利現寶藏經二卷 ^65a15

阿闍貰王經二卷〔太康年譯。
見竺道祖晉世雜錄〕 ^65a17

阿難目佉經一卷 ^65a18

右五部合一十二卷。
惠帝世。安息國沙門安法欽。
太康年於雒陽譯。

###  4 無羅叉（朱士行）
 ^65a19

放光般若經二十卷 ^65a21

右一部二十卷。此經元是頴川朱士行。
覩其別本。行在洛陽嘗講道行。
披覽竊覺文句隱質諸未盡善者。
每嗟嘆曰。此經實是大乘之要。
而文未周譯理不盡。
誓志捐身發心尋取。
行以魏末甘露五年發迹雍州。
遂遊西域。於于闐國得前梵本九十章。
減六十萬言。遣弟子弗如檀。
晉云法饒。從于闐送還歸洛陽。
未發之頃于闐諸僧小乘學眾。
遂以白王云。漢沙門欲以梵書惑亂正典。
王為地主。若不禁之將斷大法聾盲漢地。
王之咎也。王即不聽齎經出境。
士行懊惱深懷痛心。
乃請乞求燒經為證。
王即許焉。於是積薪聚置殿前欲以焚之。
士行至誠臨火誓曰。
若當大法應流漢地。
經當不然。如其不護命也如何。
言已投經。火即為滅。
皮牒如本。更覺光鮮。
大眾駭服咸稱神感。
遂得送來達到陳留。
還遇于闐僧無羅叉竺叔蘭等。
當惠帝世元康元年五月十日。
於倉恒水南寺譯之。
而竺道祖僧祐王宗寶唱李廓法上靈裕等諸錄。
述著眾經並云。朱士行翻此。
蓋據其元尋之人推功歸之耳。
房審校勘支敏度錄及高僧傳出經後記諸雜別目等乃是無羅叉竺叔蘭等三人詳譯。
朱士行身留停于闐。
仍於彼化。唯遣弟子奉齎經來到乎晉地。
斯豈得稱士行出也。

###  5 聶承遠
 ^65a22

超日明三昧經二卷〔第二譯。
或直云超日明經。
與竺法護前出三卷者。
大同小異〕 ^65b19

迦葉詰阿難經一卷〔第二譯。
與漢世嚴佛調出者小異。
見始興及寶唱錄〕 ^65b20

越難經一卷〔第二出〕 ^65b21

右三經合四卷。惠帝世清信優婆塞聶承遠。
以此經等雖並先出。
文義隱質理句未圓。
遠後遂更重整文偈刪改勝前。
見今所行於世者是。

###  6 竺叔蘭
 ^65b22

異毘摩羅詰經三卷 ^65b26

首楞嚴經二卷元康元年出。
是第五譯。與二支一白一竺出者文異本同見道真錄 ^65b28

右二經合五卷。惠帝世。
西域沙門竺叔蘭並於洛陽出。

###  7 聶道真
 ^65c1

十住經十二卷　諸佛要集經二卷 ^65c3

觀世音授記經一卷〔第二出〕 ^65c4

寂音菩薩願經一卷 ^65c5

大光明菩薩百四十八願經一卷 ^65c6

文殊師利般涅槃經一卷 ^65c7

師子步雷菩薩問發心經一卷〔或云問文殊師利成佛發心經〕 ^65c8

大雲密藏問大海三昧經一卷 ^65c9

溥首童真經一卷 ^65c10

寂音菩薩問五濁經一卷 ^65c11

無言菩薩流通法經一卷〔出大集〕 ^65c12

菩薩戒要義經一卷〔出菩薩戒經〕 ^65c13

菩薩呵睡眠經一卷 ^65c14

菩薩呵家過經一卷 ^65c15

菩薩如意神通經一卷 ^65c16

菩薩苦行經一卷　菩薩宿命經一卷 ^65c17

菩薩受齋經一卷　菩薩道示行經一卷 ^65c18

菩薩求佛本業經一卷 ^65c19

菩薩奉施詣塔作願念經一卷 ^65c20

菩薩本願行品經一卷 ^65c21

菩薩求五眼法經一卷 ^65c22

菩薩出要行無礙法門經一卷 ^65c23

菩薩初發心時經一卷 ^65c24

大方廣菩薩十地經一卷 ^65c25

菩薩戒身自在經一卷〔或云自在王菩薩問如來警戒經〕 ^65c26

菩薩三法經一卷　無言菩薩經一卷
〔第二出〕 ^65c27

菩薩道行六法經一卷 ^65c28

三曼陀跋陀羅菩薩經一卷 ^66a1

無垢施菩薩分別應報經一卷 ^66a2

菩薩初地經一卷 ^66a3

儒童菩薩經一卷〔出六度集〕 ^66a4

菩薩十道地經一卷 ^66a5

光味菩薩造七寶梯經一卷 ^66a6

菩薩緣身五十事經一卷 ^66a7

菩薩戒自在經一卷　菩薩十法住經一卷 ^66a8

波斯匿王欲伐鴦掘魔羅經一卷 ^66a9

轉輪聖王七寶具足經一卷 ^66a10

轉輪聖王發心求淨土經一卷 ^66a11

文殊師利與離意女論義極似維摩經一卷 ^66a12

文殊師利淨律經一卷〔第二出。
與法護譯小異〕 ^66a13

初發意菩薩行易行法經一卷〔出十住論〕 ^66a14

菩薩布施懺悔法一卷〔出決定毘尼〕 ^66a15

菩薩戒獨受壇文一卷 ^66a16

菩薩懺悔法一卷〔異本〕　菩薩雜行法一卷 ^66a17

菩薩所行四法一卷 ^66a18

菩薩五法行經一卷　菩薩六法行經一卷 ^66a19

異出菩薩本起經一卷〔或無起字〕 ^66a20

眾經錄目一卷 ^66a21

右五十四經合六十六卷。
聶承遠子道真。惠帝之世始太康年迄永嘉末。
其間詢稟諮承。法護筆受之外。
及護沒後真遂自譯前件雜經。
誠師護公真當其稱。
頗善文句辭義分炳。
此竝見在別錄所載。

###  8 白法祖
 ^66a22

嚴淨佛土經二卷〔亦云淨土經〕 ^66a27

泥洹經二卷　善權經一卷 ^66a28

持心梵志經一卷　檀持陀羅尼經一卷 ^66b1

大方等如來藏經一卷　如來興顯經一卷 ^66b2

海龍王經一卷 ^66b3

長者修行經一卷〔亦云長者威施所問菩薩修行經。
亦云菩薩修行經〕 ^66b4

五百童子經一卷〔亦云幼童經出生經〕 ^66b5

佛問四童子經一卷 ^66b6

調伏王子道心經一卷〔出大集〕 ^66b7

誓童子經一卷〔或作逝與菩薩逝經大同小異。
第二出〕 ^66b8

五百王子作淨土願經一卷 ^66b9

三幼童經一卷 ^66b10

二童子見佛說偈供養經一卷 ^66b11

大愛道般泥洹經一卷　等集三昧經一卷 ^66b12

首達經一卷〔舊錄〕　無量破魔陀羅尼經一卷 ^66b13

賢者五福經一卷 ^66b14

郁伽羅越問菩薩經一卷 ^66b15

惟逮菩薩經一卷〔見高僧傳及三藏記〕 ^66b16

右二十三經合二十五卷。
惠帝世。河內沙門白法祖出。
高僧傳止云祖出一經。
然其所出諸經遭世擾攘名錄罕存。
莫紀其實。房廣搜檢諸雜記錄。
見此二十二經。並注祖出。
今依所覩備而載之。

###  9 法立
 ^66b17

樓炭經六卷〔第二出。
見別錄與法護出五卷者小異。
出長阿含。安錄無〕 ^66b22

大方等如來藏經一卷 ^66b23

法句本末經五卷 ^66b24

諸德福田經一卷〔亦直云福田經〕 ^66b25

右四經合一十三卷。
惠帝世沙門釋法立共法炬等於洛陽出。

###  10 衛士度
 ^66b26

摩訶般若波羅蜜道行經二卷 ^66c1

右一經二卷。惠帝世。
優婆塞衛士度略出。
從舊道行中刪改亦是小品及放光等要別名耳。
未詳士度是何許人。
傳錄弗載緣起莫尋。

###  11 支敏度
 ^66c3

合首楞嚴經五本八卷 ^66c6

合維摩詰經三本五卷 ^66c7

右二經合一十三卷惠帝世。
沙門支敏度撰集眾譯共合為部。

###  12 法炬
 ^66c8

樓炭經八卷 ^66c10

遺教法律經三卷〔一云遺教法律三昧經。
一云遺教三昧經見始興錄〕 ^66c12

諸經法菩薩名經二卷 ^66c13

佛為比丘說燒頭喻經一卷〔出雜阿含〕 ^66c14

波斯匿王祖母命終經一卷 ^66c15

魔女聞佛說法得男身經一卷 ^66c16

衰利經一卷　無懼經一卷 ^66c18

普施經一卷〔出雜阿含第四〕　無常經一卷 ^66c19

慢法經一卷　數經一卷〔出雜阿含〕 ^66c20

名稱經一卷　受持經一卷 ^66c21

忍辱經一卷　時經一卷〔一云非時經〕 ^66c22

灌經一卷 ^66c23

福田經一卷〔一名諸德福田經。
第二出與法立譯者小異。
出竺道祖晉世雜錄〕 ^66c24

福行經一卷〔出阿含〕　柔軟經一卷 ^66c25

正意經一卷〔第二出〕　伏婬經一卷 ^66c26

危脆經一卷　息恚經一卷〔出中阿含〕 ^67a1

要意經一卷〔出阿含。
或云惡意〕　求欲經一卷〔阿含〕 ^67a2

舉鉢經一卷　惡道經一卷 ^67a3

法海經一卷 ^67a4

曉食經一卷〔出修行道地經〕　放逸經一卷 ^67a5

灰河經一卷　群牛譬經一卷 ^67a6

鑄金喻經一卷　毒草喻經一卷　〔出生經〕 ^67a7

恒河喻經一卷　須河喻經一卷 ^67a8

木杵喻經一卷　調達喻經一卷 ^67a9

嬰兒喻經一卷 ^67a10

大蛇譬喻經一卷〔亦云大蛇經。
見舊錄〕 ^67a11

爪甲擎土譬經一卷 ^67a12

塵灰河譬喻經一卷〔與灰河經小異〕 ^67a13

毒喻經一卷 ^67a14

飛鳥喻經一卷 ^67a15

譬喻六人經一卷　群羊喻經一卷 ^67a16

田夫喻經一卷　馬喻經一卷 ^67a17

韋提希子月夜問夫人經一卷 ^67a18

頂生王故事經一卷 ^67a19

波斯匿王詣佛有五威儀經一卷 ^67a20

波斯匿王喪母經一卷 ^67a21

淨飯王般泥洹經一卷 ^67a22

阿闍世王受決經一卷 ^67a23

阿闍世王問五逆經一卷 ^67a24

轉輪聖王七寶現世間經一卷 ^67a25

頻毘娑羅王詣佛供養經一卷 ^67a26

瑠璃王攻釋子經一卷 ^67b1

波斯匿王太后崩塵土坌身經一卷 ^67b2

優填王經一卷 ^67b3

阿闍世王問瞋恨從何生經一卷 ^67b4

波斯匿王女命過詣佛經一卷 ^67b5

羅漢遇瓶沙王經一卷〔出阿含〕 ^67b6

明帝釋施經一卷　和難經一卷〔出生經〕 ^67b7

鴦掘魔婦死經一卷〔或云婦化經〕 ^67b8

阿梵和利比丘無常經一卷 ^67b9

波利比丘謗梵行經一卷 ^67b10

摩訶比丘經一卷　拘提比丘經一卷 ^67b11

調達教人為惡經一卷〔出六度集〕 ^67b12

調達問佛顏色經一卷 ^67b13

尊者瞿低迦獨一思惟經一卷 ^67b14

差摩比丘喻重病經一卷〔出雜阿含〕 ^67b15

瞻波比丘經一卷 ^67b16

鴦掘鬘經一卷〔第二出。
與法護指髻經大同小異〕 ^67b17

比丘分衛經一卷〔出生經〕 ^67b18

佛看病比丘不受長者請經一卷〔出出曜經〕 ^67b19

佛為諸比丘說莫思惟世間思惟經一卷 ^67b20

比丘求證人經一卷 ^67b21

比丘問佛多優婆塞命終經一卷〔出中阿含〕 ^67b22

佛為比丘說大力經一卷 ^67b23

佛為年少比丘說正事經一卷 ^67b24

聰明比丘經一卷　大悲比丘本願經一卷 ^67b25

羅漢迦留陀夷經一卷 ^67b26

和難釋經一卷〔出生經。
與和難經小異〕 ^67b27

羅旬喻經一卷 ^67b28

佛降鴦掘魔人民歡喜經一卷 ^67c1

優陀夷坐樹下寂靜調伏經一卷 ^67c2

金師精舍尊者病經一卷　難提釋經一卷 ^67c3

浮彌經一卷 ^67c4

比丘各言志經一卷〔出生經〕 ^67c5

比丘疾病經一卷〔出生經〕 ^67c6

比丘於色厭離經一卷 ^67c7

佛為比丘說三法經一卷 ^67c8

坐禪比丘命過生天經一卷 ^67c9

比丘避女惡名欲自殺經一卷 ^67c10

比丘問佛何故捨世學道經一卷〔出出曜經〕 ^67c11

佛為比丘說極深嶮難處經一卷 ^67c12

沙曷比丘功德經一卷〔見舊錄〕 ^67c13

深淺學比丘經一卷 ^67c14

相應相可經一卷　比方世利經一卷 ^67c15

前世三轉經一卷　少多制戒經一卷 ^67c16

求欲說法經一卷　眾生身穢經一卷 ^67c17

信能渡河經一卷　苦陰因事經一卷
〔出中阿含〕 ^67c18

葉喻多少經一卷　異信異欲經一卷 ^67c19

向邪違法經一卷　說法難值經一卷 ^67c20

增一阿含經一卷出增阿含 ^67c21

積木燒然經一卷 ^67c22

恒水流澍經一卷 ^67c23

邪業自活法經一卷〔出生經〕 ^67c24

栴檀塗塔經一卷　眼色相繫經一卷 ^67c25

處中行道經一卷　無始本際經一卷 ^67c26

往古造行經一卷　捨諸世務經一卷 ^67c27

眾生未然三界經一卷 ^68a1

有眾生三世作惡經一卷 ^68a2

人民疫疾受三歸經一卷〔出阿含〕 ^68a3

信人者生五種過患經一卷 ^68a4

四大色身生厭離經一卷 ^68a5

以金貢太山贖罪經一卷〔世注入疑錄〕 ^68a6

右一百三十二部合一百四十二卷。
惠帝世。沙門釋法炬出。
初炬共法立同出。
立死炬又自出。多出大部與立所出。
每相參合廣略異耳。
僧祐錄全不載。既見舊別諸錄。
依聚繼之。庶知有據以考正偽焉。

###  13 支法度
 ^68a7

文殊師利現寶藏經二卷 ^68a12

十善十惡經一卷〔見竺道祖晉世雜錄〕 ^68a14

逝童子經一卷 ^68a15

善生子經一卷 ^68a17

右四經合五卷。惠帝永寧年中。
沙門支法度出。總見寶唱錄。

###  14 失譯
 ^68a19

度世品經六卷 ^68a21

如來祕密藏經二卷 ^68a22

阿耨達龍王經二卷 ^68a23

方等陀羅尼經一卷　寶嚴經一卷 ^68a24

五福德經一卷〔亦直云五福經〕 ^68a25

明相續解脫地波羅蜜經一卷 ^68a26

弟子學有三輩經一卷〔或云三品弟子經〕 ^68a27

右八經合一十五卷。
吳別二錄並直單注。
元康年中出。不顯譯人。
詳覽群錄未見指的。
所以別件猶殊失譯。
歷代三寶紀卷第六〔譯經西晉〕
 ^68b1
