
fen:: 
## 3
佛說一切如來真實攝大乘現證三昧大教王經卷第二十六
translator:: 西天譯經三藏朝奉大夫試光祿卿傳法大師賜紫沙門臣施護等奉　詔譯
一切如來真實攝一切儀軌隨應方便廣大教理分第二十三之三
復次，金剛手菩薩摩訶薩宣說諸部如來加持成就教理： ^426c26

「謂先通說一切如來加持成就教理頌曰：
　　「金剛界主勝印契，妙等引心依法結，
　　心額喉及頂間安，安已得佛加持力。 ^426c28

「此佛所說覺智法門。 ^427a2

「如來部加持成就教理：
　　「薩埵金剛堅固印，金剛薩埵三摩地，
　　心額喉頂安亦然，安已即得加持力。 ^427a3

「金剛部加持成就教理：
　　「金剛降三世印契，妙等引心依法結，
　　心額喉及頂間安，剎那普得加持力。 ^427a6

「此佛所說金剛尊法門。 ^427a9

「蓮華部加持成就教理：
　　「金剛蓮華堅固印，觀自在尊三摩地，
　　心額喉及頂間安，即得本尊加持法。 ^427a10

「此佛所說觀自在法門。 ^427a13

「寶部加持成就教理：
　　「結大金剛寶印契，金剛藏尊三摩地，
　　心額喉及頂間安，即得本尊加持法。 ^427a14

「此佛所說金剛藏法門。 ^427a17

「如上是為諸部加持成就教理。」 ^427a18

復次，金剛手菩薩摩訶薩宣說諸部灌頂印成就教理： ^427a19

「謂先通說一切如來灌頂印成就教理：
　　「寶金剛印二相合，依法安置於額間，
　　此金剛寶所作成，即得本部佛灌頂。 ^427a21

「此佛所說覺智法門。 ^427a24

「如來部灌頂印成就教理：
　　「所有金剛界主等，現前最上佛印契，
　　周遍四面四印儀，隨處繫鬘作灌頂。 ^427a25

「金剛部灌頂印成就教理：
　　「當作金剛灌頂鬘，依法相合置於額，
　　由彼寶鬘灌頂因，即得金剛灌頂法。 ^427a28

「蓮華部灌頂印成就教理：
　　「法金剛印二相合，依教當於頂上安，
　　由此諸佛灌頂因，即得觀自在灌頂。 ^427b2

「此佛所說觀自在法門。 ^427b5

「寶部灌頂印成就教理：
　　「應結金剛寶牙印，依法安置於額間，
　　由此諸佛灌頂因，即得供養勝灌頂。 ^427b6

「如上是為諸部灌頂印成就教理。」 ^427b9

復次，金剛手菩薩摩訶薩宣說諸部三摩地成就教理： ^427b10

「謂先通說一切如來三摩地成就教理：
　　「所有一切諸佛相，謂等引心結印契，
　　依法持誦諸呪明，如應速得勝悉地。 ^427b12

「此佛所說覺智法門。 ^427b15

「如來部三摩地成就教理：
　　「彼三摩地金剛法，薩埵加持理相應，
　　持誦心印諸呪明，速得所作皆成就。 ^427b16

「此佛所說覺智三摩地法門。 ^427b19

「金剛部三摩地成就教理：
　　「貪性出生彼智法，我此忿怒應觀想，
　　持誦心印諸呪明，速得所作皆成就。 ^427b20

「此佛所說執金剛法門。 ^427b23

「蓮華部三摩地成就教理：
　　「慈心廣大相應行，於心等處作成就，
　　觀自在尊本部中，持誦悉得施成就。 ^427b24

「此佛所說觀自在法門。 ^427b27

「寶部三摩地成就教理：
　　「所有諸欲三摩地，妙等引心當觀想，
　　持誦心印諸呪明，一切所向得成就。 ^427b28

「此佛所說虛空藏法門。 ^427c2

「如上是為諸部三摩地成就教理。」 ^427c3

復次，金剛手菩薩摩訶薩宣說諸部供養印成就教理： ^427c4

「謂先通說一切如來供養印成就教理：
　　「如前香等諸供養，妙等引心善作已，
　　然後所求成就門，隨意皆得悉地法。 ^427c6

「如來部供養印成就教理：
　　「祕密供養四種法，此說供養祕密門，
　　或己身等奉獻時，隨作供養皆成就。 ^427c9

「此佛所說金剛薩埵法門。 ^427c12

「金剛部供養印成就教理：
　　「忿怒金剛大供養，此說忿怒祕密法，
　　以忿怒拳遍作時，我本部法速成就。 ^427c13

「此佛所說執金剛法門。 ^427c16

「蓮華部供養印成就教理：
　　「甚深廣大諸經中，宣說祕密方便法，
　　奉獻語意供養時，速得本部法成就。 ^427c17

「此佛所說金剛眼法門。 ^427c20

「寶部供養印成就教理：
　　「傘蓋幢幡諸樂具，尊重恭敬大供養，
　　得寶部中成就時，或復得彼諸布施。 ^427c21

「此佛所說金剛藏法門。
　　「本尊加持等和合，金剛薩埵獲無異，
　　四種神通勝智門，金剛巧業彼成就。 ^427c24

「此佛所說金剛薩埵法門。 ^427c27

「如上是為諸部供養印成就教理。」 ^427c28

復次，金剛手菩薩摩訶薩宣說諸部神通智成就教理： ^427c29

「謂先通說一切如來神通智成就教理：
　　「三摩地即身中佛，自神通即善逝尊，
　　於彼善能覺了時，而菩提果得成就。 ^428a2

「如來部神通智成就教理：
　　「所有天眼等神通，妙等引心當觀想，
　　五種神通自然生，得成金剛薩埵尊。 ^428a5

「此佛所說金剛薩埵法門。 ^428a8

「金剛部神通智成就教理：
　　「忿怒智通出生已，妙等引心作成就，
　　五種神通自然生，即得最上成就法。 ^428a9

「此佛所說執金剛法門。 ^428a12

「蓮華部神通智成就教理：
　　「貪法神通出生已，妙等引心當觀想，
　　五種神通自然生，即得清淨法成就。 ^428a13

「此佛所說金剛眼法門。 ^428a16

「寶部神通智成就教理：
　　「供養智通出生已，妙等引心當觀想，
　　五種神通自然生，即得任持諸悉地。 ^428a17

「此佛所說執金剛法門。 ^428a20

「如上是為諸部神通智成就教理。」 ^428a21

復次，金剛手菩薩摩訶薩宣說諸部大菩提智成就教理： ^428a22

「謂先通說一切如來大菩提智成就教理：
　　「金剛薩埵三摩地，隨念本部佛聖尊，
　　此佛菩提大智門，如應觀想得成就。 ^428a24

「此佛所說覺智法門。 ^428a27

「如來部大菩提智成就教理：
　　「金剛薩埵三摩地，所有大印當觀想，
　　此佛菩提大智門，如應觀想得成就。 ^428a28

「此佛所說大菩提薩埵法門。 ^428b2

「金剛部大菩提智成就教理：
　　「大忿怒王三摩地，當結三昧邪勝印，
　　此佛菩提大智門，如應觀想得成就。 ^428b3

「此佛所說執金剛法門。 ^428b6

「蓮華部大菩提智成就教理：
　　「觀自在尊三摩地，作羯磨印當持誦，
　　此佛菩提大智門，如應觀想得成就。 ^428b7

「此佛所說觀自在法門。 ^428b10

「寶部大菩提智成就教理：
　　「金剛藏尊三摩地，羯磨印契善所作，
　　此佛菩提大智門，如應觀想得成就。 ^428b11

「如上是為諸部大菩提智成就教理。」 ^428b14

復次，金剛手菩薩摩訶薩宣說諸部隨愛樂成就教理： ^428b15

「謂先通說一切如來隨愛樂成就教理：
　　「一切義利遍所作，即自求佛菩提者，
　　念佛三昧法若成，即得一切佛愛樂。 ^428b17

「此佛所說金剛愛樂法門。 ^428b20

「如來部隨愛樂成就教理：
　　「隨諸境界所成已，金剛薩埵作成就，
　　真實警悟法無虛，速得所愛皆成就。 ^428b21

「此佛所說金剛薩埵法門。 ^428b24

「金剛部隨愛樂成就教理：
　　「如佛教勅作大利，普為調伏諸惡者，
　　清淨忿恚諸有情，此即金剛隨愛樂。 ^428b25

「此佛所說降三世法門。 ^428b28

「蓮華部隨愛樂成就教理：
　　「貪法乃為觀照慈，悲心即是正法語，
　　一切無畏施有情，即得諸佛隨愛樂。 ^428b29

「此佛所說金剛眼法門。 ^428c3

「寶部隨愛樂成就教理：
　　「如應廣施灌頂法，及施諸妙珍財藏，
　　彼等得佛利相應，此即諸佛隨愛樂。 ^428c4

「此佛所說虛空藏法門。 ^428c7

「如上是為諸部隨愛樂成就教理。」 ^428c8

復次，金剛手菩薩摩訶薩宣說諸部敬愛成就教理： ^428c9

「謂先通說一切如來敬愛成就教理：
　　「應知貪性勿厭離，即清淨樂施亦然，
　　利諸有情法相應，此即諸佛敬愛理。 ^428c11

「此佛所說覺智法門。 ^428c14

「如來部敬愛成就教理：
　　「己身妙樂欲順行，稱蘇囉多薩怛鑁，
　　金剛薩埵成就門，真實警悟作敬愛。 ^428c15

「此佛所說普賢法門。 ^428c18

「金剛部敬愛成就教理：
　　「佛為清淨諸有情，普令有情得無畏，
　　由於佛教作護持，殺諸魔惡令敬愛。 ^428c19

「此佛所說降三世法門。 ^428c22

「蓮華部敬愛成就教理：
　　「觀察貪性本清淨，譬彼蓮華正開敷，
　　此中若染若愛時，如應調伏作敬愛。 ^428c23

「此佛所說觀自在法門。 ^428c26

「寶部敬愛成就教理：
　　「為求諸佛灌頂故，日日以大金剛寶，
　　安置頂間作法成，即得諸佛敬愛理。 ^428c27

「此佛所說虛空藏法門。 ^429a1

「如上是為諸部敬愛成就教理。」 ^429a2

復次，金剛手菩薩摩訶薩宣說諸部破惡成就教理： ^429a3

「謂先通說一切如來破惡成就教理：
　　「不見有情有所利，亦非佛性可清淨，
　　身口意業所作中，當得破惡法成就。 ^429a5

「此佛所說如實法門。 ^429a8

「如來部破惡成就教理：
　　「以無所得一切成，由無瞋恚忿怒生，
　　此大金剛摧擊時，速得破惡法成就。 ^429a9

「此佛所說金剛手法門。 ^429a12

「金剛部破惡成就教理：
　　「無惡可制無忿怒，亦無有情可調伏，
　　以己苦法皆施他，即降三世破諸惡。 ^429a13

「此佛所說降三世法門。 ^429a16

「蓮華部破惡成就教理：
　　「法中無悲亦無慈，無惡有情可清淨，
　　於己違背語言中，自得破惡法成就。 ^429a17

「此佛所說觀自在法門。 ^429a20

「寶部破惡成就教理：
　　「自本無財可能捨，他財不取亦不求，
　　一切有情貧亦然，自得破惡法成就。 ^429a21

「此佛所說圓滿一切願法門。
　　「無所有法得相應，我於諸佛不和合，
　　彼為救拔利益故，速疾施我勝成就。 ^429a24

「此佛所說聖普賢法門。 ^429a27

「如上是為諸部破惡成就教理。」 ^429a28

復次，金剛手菩薩摩訶薩宣說諸部加護印成就教理： ^429a29

「謂先通說一切如來加護印成就教理：
　　「常不捨離諸有情，我常供養於諸佛，
　　歸命諸佛常所尊，最上希有此加護。 ^429b2

「如來部加護印成就教理：
　　「金剛薩埵勝名號，一稱中間能攝受，
　　此加護為廣大門，剎那常得施成就。 ^429b5

「此佛所說執金剛法門。 ^429b8

「金剛部加護印成就教理：
　　「不以喜心誦呪明，我即三界中最勝，
　　信奉降三世聖尊，此與自他為加護。 ^429b9

「此佛所說降三世法門。 ^429b12

「蓮華部加護印成就教理：
　　「所有貪清淨大慈，常施一切無所畏，
　　觀自在名稱誦時，最上希有此加護。 ^429b13

「此佛所說法金剛法門。 ^429b16

「寶部加護印成就教理：
　　「晝日所作無虛過，隨其力修方便行，
　　常施佛及諸有情，最上希有此加護。 ^429b17

「此佛所說金剛護法門。 ^429b20

「如上是為諸部加護印成就教理。」 ^429b21

爾時，金剛手菩薩摩訶薩前白佛言：「世尊！
我向所說一切如來諸部最上成就教理，
願佛攝受，令諸有情於一切教中證法自在，速疾成就阿耨多羅三藐三菩提果。」 ^429b22

爾時，世尊讚金剛手菩薩摩訶薩言：「善哉，善哉！
金剛手！汝善宣說如上法門，我今為汝加持攝受。」 ^429b26

即時一切如來又復雲集，咸共稱讚金剛手菩薩摩訶薩。
頌曰：
　　「金剛薩埵善哉者，金剛大寶復善哉！
　　善哉金剛妙法門，善哉金剛勝羯磨！
　　能善宣說此正法，無上金剛祕密乘，
　　一切如來祕密門，大乘現證法中攝。」
佛說一切如來真實攝大乘現證三昧大教王經卷第二十六
 ^429b28
