
# 帝年
歷代三寶紀卷第一〔帝年上周秦〕
author:: 開皇十七年翻經學士臣費長房上
jing:: 
##  1 帝年上（周秦）

帝年上者。述身毒國如來託生。
當此真丹姬周時也。
年代浸遠人世參差。
指而言之亟迷前後。
今先上編甲子紘絡古今。
下纘帝年綱紀時代。
庶禪讓霸主若鏡目前。
遷革市朝如鑒掌內。
然後考諸君王澤被撫運。
適時佛法化流應機濟物。
釋經孔教理契冥符。
可謂靈降五天瑞通九州者也。
姬昌母姒夢大人感因而生昌。
龍顏虎眉身長一丈。
胸有四乳。國濱西戎。
政被東漸。赤雀降祉。
改稱周。諡曰文王。
都酆收葬枯骸。天下歸服。
故夫子曰。文王之德美哉。
不動而化。到其子發武王伐紂。
徙都鎬京。路逢暍人下車而扇。
卑輕萬乘子愛兆民。
故孫卿子云。武王生則天下歌。
死則四海哭。至第十九主莊王他十年即魯春秋莊公七年夏四月辛卯夜恒星不見。
夜中星隕如雨。案此即是如來誕生王宮時也。 ^22c29

今依普曜本行等經校讐魯史。
輕舉一隅敬貽來哲。
庶宣聖跡應託善權。
佛以莊王九年癸巳四月八日。
現白象形從兜率降中天竺國迦毘羅城淨飯大王第一夫人摩耶右脇。
是時諸天影潛衛從胎藏。
祕隱世眼罕知。十年仲春二月八日夜鬼宿合時。
於嵐毘園波羅樹下右脇而誕。
生相既顯。故普曜云。
普放大光照三千界。
即左傳說。恒星不現夜明也。
瑞應經云。沸星下現侍太子生。
故左傳稱星隕如雨。
本行經說。虛空無雲自然而雨。
杜氏注解蓋時無雲。
左傳又稱。與雨偕也。
然姬周曆十一月為正。
言四月者即今二月辛卯五日。
魯史為謬。沙門道安著二教論。
用姬曆推還合八日。
唯以生時為成道歲。
遂令佛世遠三十年耳。
佛至僖王元年庚子年七。
乘羊車詣學堂四年癸卯年十。
與諸同齒釋族試力。
惠王三年丁未年十四。
啟父王遊。出城東門見病人迴。
六年庚戌年十七。
納妃求夷。八年壬子年十九。
四月八日夜半踰城出家。
十九年癸亥年三十。
二月八日明星出時。
朗然覺悟成無上道四十九年處在天人龍神世間。
說法教化各令解脫得證四果。
逆有流者數若恒沙。
免離三塗生天人者不可稱計。
眾生感緣既盡。佛以匡王四年壬子二月十五日後夜。
於中天竺拘尸那城入般涅槃。
自爾已來至今開皇十七年丁巳。
一千二百五年世間眼滅。 ^23a26

育王傳云。佛泥越後百十六年。
閻浮提王名阿輸伽。
出東天竺治華氏城。
收佛舍利散起八萬四千寶塔。
匝閻浮提。頗欲周遍天竺傳載。
可得略言。真丹國城江漢左右關隴西東處處皆有。
彼時當此周敬王世二十六年丁未歲也。
自武王至#CB00718;三十九王八百八十四年。
都酆及鎬洛邑。成周凡歷四處。
嬴昭襄王立五十二年滅周稱秦。
改鎬京為咸陽。仍即都之。
至第四主始皇帝正二十六年。
蕩除六國。二十七年廢罷九州。
分天下為三十六郡。
三十四年所有典籍悉皆焚燒。
唯醫方藥術不在爇限。
降此悉灰。緣是周代聖教靈跡。
及阿育王造舍利塔。
傳記湮絕靡知所承。
又始皇時。有諸沙門釋利防等十八賢者。
齎經來化。始皇弗從。
遂禁利防等。夜有金剛丈六人來破獄出之。
始皇驚怖稽首謝焉。
四主四十九年為漢所滅。
起周武王元年己卯訖秦二世敗歲甲午。
其間九百三十三年。
四十二主。周十六王四百五十三年。
佛未出前名而不錄。
起自莊王如來誕世到乎漢始方紀歷年。
二十六主四百八十一載。
總結以為周秦世錄。
明佛乘應教被東云。 ^23c8

周莊王　僖王〔五年〕　惠王〔二十五年〕
　襄王〔三十三年〕　傾王〔六年〕　匡王　定王
〔二十一年〕　簡王　靈王〔二十七年〕　景王
〔二十五年〕　敬王　元王〔八年〕　貞定王
〔二十八年〕　孝王　威烈王〔二十四年〕
　元安王〔二十六年〕　夷烈王〔七年〕　顯聖王
〔四十八年〕　順靜王〔六年〕　#CB00718;王
〔五十九年〕 ^24a1

秦昭襄王〔五年〕　孝文王〔一年〕　莊襄王
〔三年〕　始皇帝〔三十七年〕　二世皇帝
〔三年〕　始皇帝子〔四十六日〕 ^24a6

周〔甲午〕莊王他　〔乙未〕十一　〔丙申〕十二　
〔丁酉〕十三　〔戊戌〕十四　〔己亥〕十五 ^24a8

〔庚子〕僖王胡齊元　〔辛丑〕二　〔壬寅〕三　
〔癸卯〕四　〔甲辰〕五 ^24a10

〔乙巳〕惠王閬元佛年十二　〔丙午〕二　
〔丁未〕三〔瑞應本起經上卷云。
太子年至十四。啟父王出遊。
到城東門見病人迴。
即此歲也〕　〔戊申〕四　〔己酉〕五　〔庚戌〕
六　〔辛亥〕七　〔壬子〕八　〔癸丑〕九　〔甲寅〕
十　〔乙卯〕十一　〔丙辰〕十二　〔丁巳〕十三　
〔戊午〕十四　〔己未〕十五　〔庚申〕十六　
〔辛酉〕十七　〔壬戌〕十八〔佛本行集經云。
菩薩六年苦行既滿至春二月十六日。
內心自惟。須得上食乃證菩提。
天化二女令煮十六分乳糜施。
至二月二十三日晨朝。
乞食而食〕　〔癸亥〕十九　〔甲子〕二十　
〔乙丑〕二十一　〔丙寅〕二十二〔第四年。
於伽耶山頂上為諸龍鬼說法即象頭山是也〕
　〔丁卯〕二十三　〔戊辰〕二十四　〔己巳〕
二十五 ^24a12

〔庚午〕襄王鄭元　〔辛未〕二　〔壬申〕三〔第十年。
還摩竭提國為弗沙王說法也〕　〔癸酉〕
四〔第十一年。在恐怖樹下為彌勒說本起經。
即修行本起等經是〕　〔甲戌〕五　〔乙亥〕
六　〔丙子〕七　〔丁丑〕八　〔戊寅〕九　〔己卯〕
十　〔庚辰〕十一　〔辛巳〕十二　〔壬午〕十三　
〔癸未〕十四　〔甲申〕十五　〔乙酉〕十六　
〔丙戌〕十七　〔丁亥〕十八　〔戊子〕十九　
〔己丑〕二十　〔庚寅〕二十一　〔辛卯〕二十二　
〔壬辰〕二十三　〔癸巳〕二十四　〔甲午〕二十五　
〔乙未〕二十六　〔丙申〕二十七　〔丁酉〕二十八　
〔戊戌〕二十九　〔己亥〕三十　〔庚子〕三十一　
〔辛丑〕三十二　〔壬寅〕三十三 ^24a21

〔癸卯〕傾王臣元〔佛年七十〕　〔甲辰〕二　
〔乙巳〕三　〔丙午〕四　〔丁未〕五　〔戊申〕六 ^25a5

〔己酉〕匡王斑元〔佛年七十六〕　〔庚戌〕二　
〔辛亥〕三　〔壬子〕四　〔癸丑〕五　〔甲寅〕六 ^25a7

〔乙卯〕定王瑜元〔佛入涅槃來四年〕　〔丙辰〕
二　〔丁巳〕三　〔戊午〕四　〔己未〕五　〔庚申〕
六　〔辛酉〕七　〔壬戌〕八　〔癸亥〕九　〔甲子〕
十　〔乙丑〕十一　〔丙寅〕十二　〔丁卯〕十三　
〔戊辰〕十四　〔己巳〕十五　〔庚午〕十六　
〔辛未〕十七　〔壬申〕十八　〔癸酉〕十九　
〔甲戌〕二十　〔乙亥〕二十一 ^25a9

〔丙子〕簡王夷元　〔丁丑〕二　〔戊寅〕三　
〔己卯〕四　〔庚辰〕五　〔辛巳〕六　〔壬午〕七　
〔癸未〕八　〔甲申〕九　〔乙酉〕十　〔丙戌〕十一　
〔丁亥〕十二　〔戊子〕十三　〔己丑〕十四 ^25a14

〔庚寅〕靈王泄心元〔佛入涅槃來三十九年〕
　〔辛卯〕二　〔壬辰〕三　〔癸巳〕四　〔甲午〕
五　〔乙未〕六　〔丙申〕七　〔丁酉〕八　〔戊戌〕
九　〔己亥〕十　〔庚子〕十一　〔辛丑〕十二　
〔壬寅〕十三　〔癸卯〕十四　〔甲辰〕十五　
〔乙巳〕十六　〔丙午〕十七　〔丁未〕十八　
〔戊申〕十九　〔己酉〕二十　〔庚戌〕二十一　
〔辛亥〕二十二　〔壬子〕二十三　〔癸丑〕二十四　
〔甲寅〕二十五　〔乙卯〕二十六　〔丙辰〕二十七 ^25a17

〔丁巳〕景王貴元　〔戊午〕二　〔己未〕三　
〔庚申〕四　〔辛酉〕五　〔壬戌〕六　〔癸亥〕七　
〔甲子〕八　〔乙丑〕九　〔丙寅〕十〔孔子問禮於老聃〕
　〔丁卯〕十一　〔戊辰〕十二　〔己巳〕十三　
〔庚午〕十四　〔辛未〕十五　〔壬申〕十六　
〔癸酉〕十七　〔甲戌〕十八　〔乙亥〕十九　
〔丙子〕二十　〔丁丑〕二十一　〔戊寅〕二十二　
〔己卯〕二十三　〔庚辰〕二十四　〔辛巳〕二十五 ^25a23

〔壬午〕敬王正元〔佛入涅槃來九十一年〕
　〔癸未〕二　〔甲申〕三　〔乙酉〕四　〔丙戌〕
五　〔丁亥〕六　〔戊子〕七　〔己丑〕八　〔庚寅〕
九　〔辛卯〕十　〔壬辰〕十一　〔癸巳〕十二　
〔甲午〕十三　〔乙未〕十四　〔丙申〕十五　
〔丁酉〕十六　〔戊戌〕十七　〔己亥〕十八　
〔庚子〕十九　〔辛丑〕二十　〔壬寅〕二十一　
〔癸卯〕二十二〔孔子出衛子路為季氏宰〕
　〔甲辰〕二十三　〔乙巳〕二十四〔孔子適陳〕
　〔丙午〕二十五　〔丁未〕二十六　〔戊申〕
二十七　〔己酉〕二十八　〔庚戌〕二十九　
〔辛亥〕三十　〔壬子〕三十一　〔癸丑〕三十二　
〔甲寅〕三十三　〔乙卯〕三十四　〔丙辰〕三十五
〔孔子自陳之衛〕　〔丁巳〕三十六〔召孔子還定六經。
時年六十八。是魯哀公十一年〕　〔戊午〕
三十七　〔己未〕三十八　〔庚申〕三十九〔魯哀公十四年二月獲麟。
孔子自此絕筆〕　〔辛酉〕四十　〔壬戌〕四十一　
〔癸亥〕四十二　〔甲子〕四十三 ^26a5

〔乙丑〕元王仁元　〔丙寅〕二　〔丁卯〕三　
〔戊辰〕四　〔己巳〕五　〔庚午〕六　〔辛未〕七　
〔壬申〕八 ^26a15

〔癸酉〕貞定王亮元　〔甲戌〕二　〔乙亥〕三　
〔丙子〕四　〔丁丑〕五　〔戊寅〕六　〔己卯〕七　
〔庚辰〕八　〔辛巳〕九　〔壬午〕十　〔癸未〕十一　
〔甲申〕十二　〔乙酉〕十三　〔丙戌〕十四　
〔丁亥〕十五　〔戊子〕十六　〔己丑〕十七　
〔庚寅〕十八　〔辛卯〕十九　〔壬辰〕二十　
〔癸巳〕二十一　〔甲午〕二十二　〔乙未〕二十三　
〔丙申〕二十四　〔丁酉〕二十五　〔戊戌〕二十六　
〔己亥〕二十七　〔庚子〕二十八 ^26a17

〔辛丑〕孝王隗元〔佛入涅槃來一百七十年〕
　〔壬寅〕二　〔癸卯〕三　〔甲辰〕四　〔乙巳〕
五　〔丙午〕六　〔丁未〕七　〔戊申〕八　〔己酉〕
九　〔庚戌〕十　〔辛亥〕十一　〔壬子〕十二　
〔癸丑〕十三　〔甲寅〕十四　〔乙卯〕十五 ^26a23

〔丙辰〕威烈王午元〔佛入涅槃來一百八十五年〕
　〔丁巳〕二　〔戊午〕三　〔己未〕四　〔庚申〕
五　〔辛酉〕六　〔壬戌〕七　〔癸亥〕八　〔甲子〕
九　〔乙丑〕十　〔丙寅〕十一　〔丁卯〕十二　
〔戊辰〕十三　〔己巳〕十四　〔庚午〕十五　
〔辛未〕十六　〔壬申〕十七　〔癸酉〕十八　
〔甲戌〕十九　〔乙亥〕二十　〔丙子〕二十一　
〔丁丑〕二十二〔九鼎震〕　〔戊寅〕二十三　
〔己卯〕二十四〔一本午有三十一年〕 ^27a2

〔庚辰〕元安王驕元〔佛入涅槃來二百一十年〕
　〔辛巳〕二　〔壬午〕三　〔癸未〕四　〔甲申〕
五　〔乙酉〕六　〔丙戌〕七　〔丁亥〕八　〔戊子〕
九　〔己丑〕十　〔庚寅〕十一　〔辛卯〕十二　
〔壬辰〕十三　〔癸巳〕十四　〔甲午〕十五　
〔乙未〕十六　〔丙申〕十七　十八　〔戊戌〕
十九　〔己亥〕二十　〔庚子〕二十一　〔辛丑〕
二十二　〔壬寅〕二十三　〔癸卯〕二十四　
〔甲辰〕二十五　〔乙巳〕二十六 ^27a7

〔丙午〕夷烈王喜元〔佛入涅槃來二百三十六年〕
　〔丁未〕二　〔戊申〕三　〔己酉〕四　〔庚戌〕
五　〔辛亥〕六　〔壬子〕七 ^27a13

〔癸丑〕顯聖王扁元〔佛入涅槃來二百四十三年〕
　〔甲寅〕二　〔乙卯〕三　〔丙辰〕四　〔丁巳〕
五　〔戊午〕六　〔己未〕七　〔庚申〕八　〔辛酉〕
九　〔壬戌〕十　〔癸亥〕十一　〔甲子〕十二　
〔乙丑〕十三　〔丙寅〕十四　〔丁卯〕十五　
〔戊辰〕十六　〔己巳〕十七　〔庚午〕十八　
〔辛未〕十九　〔壬申〕二十　〔癸酉〕二十一　
〔甲戌〕二十二　〔乙亥〕二十三　〔丙子〕二十四　
〔丁丑〕二十五　〔戊寅〕二十六　〔己卯〕二十七　
〔庚辰〕二十八　〔辛巳〕二十九　〔壬午〕三十　
〔癸未〕三十一　〔甲申〕三十二　〔乙酉〕三十三　
〔丙戌〕三十四　〔丁亥〕三十五　〔戊子〕三十六　
〔己丑〕三十七　〔庚寅〕三十八　〔辛卯〕三十九　
〔壬辰〕四十　〔癸巳〕四十一　〔甲午〕四十二　
〔乙未〕四十三　〔丙申〕四十四　〔丁酉〕四十五　
〔戊戌〕四十六　〔己亥〕四十七　〔庚子〕四十八 ^27a15

〔辛丑〕順靜王定元〔佛入涅槃來二百九十一年〕
　〔壬寅〕二　〔癸卯〕三　〔甲辰〕四　〔乙巳〕
五　〔丙午〕六 ^28a1

〔丁未〕#CB00718;王誕元　
〔戊申〕二　〔己酉〕三　〔庚戌〕四　〔辛亥〕五　
〔壬子〕六　〔癸丑〕七〔秦昭襄王立〕　〔甲寅〕
八　〔乙卯〕九　〔丙辰〕十　〔丁巳〕十一　
〔戊午〕十二　〔己未〕十三　〔庚申〕十四　
〔辛酉〕十五　〔壬戌〕十六　〔癸亥〕十七　
〔甲子〕十八　〔乙丑〕十九〔薩婆多記云馬鳴菩薩佛滅後三百餘年生東天竺婆羅門種。
出家破諸外道。造大莊嚴論數百偈。
盛弘佛教。有別傳載。
計當此時〕　〔丙寅〕二十　〔丁卯〕二十一　
〔戊辰〕二十二　〔己巳〕二十三　〔庚午〕二十四　
〔辛未〕二十五　〔壬申〕二十六　〔癸酉〕二十七　
〔甲戌〕二十八　〔乙亥〕二十九　〔丙子〕三十　
〔丁丑〕三十一　〔戊寅〕三十二　〔己卯〕三十三　
〔庚辰〕三十四　〔辛巳〕三十五　〔壬午〕三十六　
〔癸未〕三十七　〔甲申〕三十八　〔乙酉〕三十九　
〔丙戌〕四十　〔丁亥〕四十一　〔戊子〕四十二　
〔己丑〕四十三　〔庚寅〕四十四　〔辛卯〕四十五　
〔壬辰〕四十六　〔癸巳〕四十七　〔甲午〕四十八　
〔乙未〕四十九　〔丙申〕五十　〔丁酉〕五十一　
〔戊戌〕五十二　〔己亥〕五十三　〔庚子〕五十四　
〔辛丑〕五十五　五十六　〔癸卯〕五十七　
〔甲辰〕五十八　〔乙巳〕五十九 ^28a3

秦〔丙午〕昭襄王勒元〔廢周#CB00718;王為庶人。
佛入涅槃來三百五十六年〕　〔丁未〕二　
〔戊申〕三　〔己酉〕四　〔庚戌〕五 ^28a15

〔辛亥〕孝文王柱元〔佛入涅槃來至此三百六十一年〕 ^28a17

〔壬子〕莊襄王子楚元〔孝文子。
治三年。佛入涅槃來三百六十二年〕　
〔癸丑〕二　〔甲寅〕三 ^28a18

〔乙卯〕始皇帝政元　〔丙辰〕二　〔丁巳〕三　
〔戊午〕四　〔己未〕五　〔庚申〕六　〔辛酉〕七　
〔壬戌〕八　〔癸亥〕九　〔甲子〕十　〔乙丑〕十一
〔徙呂不韋於河南〕　〔丙寅〕十二　〔丁卯〕
十三　〔戊辰〕十四　〔己巳〕十五　〔庚午〕
十六　〔辛未〕十七〔是歲滅韓。
以其地為穎川郡〕　〔壬申〕十八　〔癸酉〕
十九　〔甲戌〕二十　〔乙亥〕二十一　〔丙子〕
二十二　〔丁丑〕二十三　〔戊寅〕二十四
〔是歲滅楚定江東置會稽郡〕　〔己卯〕二十五〔是歲滅燕。
又滅趙〕　〔庚辰〕二十六　〔辛巳〕二十七〔名河為德水。
名民曰黔首。分天下為三十六郡同一文軌〕
　〔壬午〕二十八　〔癸未〕二十九　〔甲申〕
三十　〔乙酉〕三十一　〔丙戌〕三十二　
〔丁亥〕三十三　〔戊子〕三十四〔讁治獄吏不直助以築長城李斯奏焚諸典籍坑儒士〕
　〔己丑〕三十五　〔庚寅〕三十六　〔辛卯〕
三十七 ^28a19

〔壬辰〕二世皇帝胡亥元　〔癸巳〕二　〔甲午〕
三開皇三寶錄卷第一
 ^29a4
