文殊問經字母品第十四
translator:: 開府儀同三司特進試鴻臚卿肅國公，食邑三千戶，賜紫贈司空，謚大鑒，正號大廣智，大興善寺三藏沙門不空，奉　詔譯
jing:: 
爾時文殊師利白佛言：「世尊！
一切諸字母，云何一切諸法，入於此及陀羅尼字？」 ^509b8

佛告文殊師利：「一切諸法，入於字母及陀羅尼字。
文殊師利！如： ^509b9

「稱阿〔上〕字時，是無常聲。 ^509b12

「稱阿〔引、去〕字時，是遠離我聲。 ^509b13

「稱伊〔上〕字時，是諸根廣博聲。 ^509b14

「稱伊〔引、去〕字時，是世間災害聲。 ^509b15

「稱塢〔上〕字時，是多種逼迫聲。 ^509b16

「稱污〔引〕字時，是損減世間多有情聲。 ^509b17

「稱#CB01220;字時，是直軟相續有情聲。 ^509b18

「稱#CB01220;字時，是斷染遊戲聲。 ^509b19

「稱力字時，是生法相聲。 ^509b20

「稱#CB02828;〔引〕字時，是三有染相聲。 ^509b21

「稱曀字時，是起所求聲。 ^509b22

「稱愛字時，是威儀勝聲。 ^509b23

「稱污字時，是取聲。 ^509b24

「稱奧字時，是化生之聲。 ^509b25

「稱暗字時，是無我所聲。 ^509b26

「稱惡字時，是沈沒聲。 ^509b27

「稱迦〔上〕字時，是入業異熟聲。 ^509b28

「稱佉〔上〕字時，是出一切法等虛空聲。 ^509b29

「稱誐〔上〕字時，是甚深法聲。 ^509c1

「稱伽〔去〕字時，是摧稠密，無明、闇冥聲。 ^509c2

「稱仰字時，是五趣清淨聲。 ^509c3

「稱左字時，是四聖諦聲。 ^509c4

「稱磋〔上〕字時，是不覆欲聲。 ^509c5

「稱惹字時，是超老死聲。 ^509c6

「稱酇〔才舸反〕字時，是制伏惡語言聲。 ^509c7

「稱孃〔上〕字時，是制伏他魔聲。 ^509c8

「稱吒〔上〕字時，是斷語聲。 ^509c9

「稱咤〔上〕字時，是出置答聲。 ^509c10

「稱拏〔上〕字時，是出攝伏魔諍聲。 ^509c11

「稱荼〔去〕字時，是滅穢境界聲。 ^509c12

「稱拏〔鼻聲呼〕字時，是除諸煩惱聲。 ^509c13

「稱多〔上〕字時，是真如無間斷聲。 ^509c14

「稱佗〔上〕字時，是勢力進無畏聲。 ^509c15

「稱娜字時，是調伏律儀，寂靜安隱聲。 ^509c16

「稱馱字時，是七聖財聲。 ^509c17

「稱曩字時，是遍知名色聲。 ^509c18

「稱跛字時，是勝義聲。 ^509c19

「稱頗字時，是得果作證聲。 ^509c20

「稱麼字時，是解脫繫縛聲。 ^509c21

「稱婆字時，是出生三有聲。 ^509c22

「稱莽〔鼻聲、呼〕字時，是息憍慢聲。 ^509c23

「稱野字時，是佛通達聲。 ^509c24

「稱囉字時，是樂不樂勝義聲。 ^509c25

「稱砢字時，是斷愛支聲。 ^509c26

「稱嚩字時，是最上乘聲。 ^509c27

「稱捨字時，是出信進、念定慧聲。 ^509c28

「稱灑字時，是制伏六處、得六神通智聲。 ^509c29

「稱娑〔上〕字時，是現證一切智聲。 ^510a1

「稱賀字時，是害煩惱，離欲聲。 ^510a2

「稱乞灑〔二合〕字時，是一切文字究竟無言說聲。 ^510a3

「文殊師利！此謂字母義，一切諸字入於此中。」
文殊問經字母品
 ^510a4
