
other:: 
other:: 
### 2
阿毘達磨發智論卷第四
author:: 尊者迦多衍尼子造
translator:: 三藏法師玄奘奉　詔譯
結蘊第二中一行納息第二之二
若於此事有無明結繫，亦有見結繫耶？
答：若於此事有見結繫，必有無明結繫。 ^935a23

或有無明結繫，無見結繫。
謂： ^935a24

集智已生，滅智未生：於見滅、道所斷見結不相應法，
及於修所斷法，有無明結未斷。 ^935a25

滅智已生，道智未生：於見道所斷見結不相應法，
及於修所斷法，有無明結未斷。 ^935a27

具見世尊弟子：——於修所斷法，有無明結未斷。 ^935a29

如對見結；對疑結，亦爾！
若於此事有無明結繫，亦有取結繫耶？ ^935b1

答：若於此事有取結繫，必有無明結繫。 ^935b2

或有無明結繫，無取結繫。
謂： ^935b3

集智已生，滅智未生——於修所斷法，有無明結未斷。 ^935b4

滅智已生，道智未生——於修所斷法，有無明結未斷。 ^935b5

具見世尊弟子——於修所斷法，有無明結未斷。 ^935b6

若於此事有無明結繫，亦有嫉結繫耶？ ^935b7

答：若於此事有嫉結繫，必有無明結繫。 ^935b8

或有無明結繫，無嫉結繫。
謂：
於欲界見所斷法，及於色、無色界法，有無明結未斷。 ^935b9

如對嫉結；對慳結，亦爾。 ^935b10

若於此事有見結繫，亦有取結繫耶？ ^935b11

答：若於此事有見結繫，必有取結繫。 ^935b12

或有取結繫，無見結繫。
謂：
集智已生，滅智未生——於見滅、道所斷見結不相應法，有取結未斷。 ^935b13

滅智已生，道智未生——於見道所斷見結不相應法，有取結未斷。 ^935b15

若於此事有見結繫，亦有疑結繫耶？ ^935b16

答：應作四句。
或有見結繫，無疑結繫。
謂： ^935b17

集智已生，滅智未生——於見滅、道所斷見結相應法，有見結未斷。 ^935b18

滅智已生，道智未生——於見道所斷見結相應法，有見結未斷。 ^935b19

或有疑結繫，無見結繫。
謂：
集智已生，滅智未生——於見滅、道所斷疑結相應法，有疑結未斷。 ^935b21

滅智已生，道智未生——於見道所斷疑結相應法，有疑結未斷。 ^935b23

或有二俱繫。謂：
具結者——於見、修所斷法，有二結繫。 ^935b24

苦智已生，集智未生——於見苦、集、滅、
道修所斷法，有二結繫。 ^935b25

或有二俱不繫。謂： ^935b26

集智已生，滅智未生——於見苦、集所斷法，
及於見滅、道所斷見、疑一結不相應法，
并於修所斷法，無二結繫。 ^935b27

滅智已生，道智未生——於見苦、集、滅所斷法，
及於見道所斷見、疑二結不相應法，并於修所斷法，無二結繫。 ^935b29

具見世尊弟子——於見、修所斷法，無二結繫。 ^935c2

已離欲染——於欲界法，無二結繫。 ^935c3

已離色染——於欲、色界法，無二結繫。 ^935c4

已離無色染——於三界法，無二結繫。 ^935c5

若於此事有見結繫，亦有嫉結繫耶？
答：應作四句。 ^935c6

或有見結繫，無嫉結繫。
謂：於欲界見所斷法，及於色、無色界法，有見結未斷。 ^935c7

或有嫉結繫，無見結繫。
謂： ^935c8

未離欲染——
集智已生，滅智未生——於欲界修所斷法，有嫉結未斷。 ^935c9

滅智已生，道智未生——於欲界修所斷法，有嫉結未斷。 ^935c10

具見世尊弟子，未離欲染——於欲界修所斷法，有嫉結未斷。 ^935c12

或有二俱繫。謂：
具縛者——於欲界修所斷法，有二結繫。 ^935c13

未離欲染，苦智已生，集智未生——於欲界修所斷法，有二結繫。 ^935c14

或有二俱不繫。謂： ^935c15

未離欲染——
集智已生，滅智未生——於見苦、集所斷法，
及於見滅、道所斷見結不相應法，并於色、
無色界修所斷法，無二結繫。 ^935c16

滅智已生，道智未生——於見苦、集、滅所斷法，
及於見道所斷見結不相應法，并於色、
無色界修所斷法，無二結繫。 ^935c19

具見世尊弟子——
未離欲染——於見所斷法，及於色、無色界修所斷法，無二結繫。 ^935c21

已離欲染——於欲界法，無二結繫。
已離色染——於欲、色界法，無二結繫。 ^935c23

已離無色染——於三界法，無二結繫。 ^935c24

如對嫉結；對慳結，亦爾。
如見結對後作一行；疑結對後作一行，亦爾。 ^935c25

若於此事有取結繫，亦有疑結繫耶？ ^935c26

答：若於此事有疑結繫，必有取結繫。 ^935c27

或有取結繫，無疑結繫。
謂： ^935c28

集智已生，滅智未生——於見滅、道所斷疑結不相應法，有取結未斷。 ^935c29

滅智已生，道智未生——於見道所斷疑結不相應法，有取結未斷。 ^936a1

若於此事有取結繫，亦有嫉結繫耶？
答：應作四句。 ^936a3

或有取結繫，無嫉結繫。
謂：
於欲界見所斷法，及於色、無色界法，有取結未斷。 ^936a4

或有嫉結繫，無取結繫。
謂： ^936a5

未離欲染——
集智已生，滅智未生——於欲界修所斷法，有嫉結未斷。 ^936a6

滅智已生，道智未生——於欲界修所斷法，有嫉結未斷。 ^936a7

具見世尊弟子——未離欲染——於欲界修所斷法，有嫉結未斷。 ^936a9

或有二俱繫。謂：
具縛者——於欲界修所斷法，有二結繫。 ^936a10

未離欲染，苦智已生，集智未生——於欲界修所斷法，有二結繫。 ^936a11

或有二俱不繫。謂： ^936a12

未離欲染——
集智已生，滅智未生——於見苦、集所斷法，
及於色、無色界修所斷法，無二結繫。 ^936a13

滅智已生，道智未生——於見苦、集、滅所斷法，
及於色、無色界修所斷法，無二結繫。 ^936a15

具見世尊弟子——
未離欲染——於見所斷法，及於色、無色界修所斷法，無二結繫。 ^936a17

已離欲染——於欲界法，無二結繫。 ^936a18

已離色染——於欲、色界法，無二結繫。 ^936a19

已離無色染——於三界法，無二結繫。
如對嫉結；對慳結，亦爾。 ^936a20

若於此事有嫉結繫，亦有慳結繫耶？ ^936a21

答：如是。
設有慳結繫，復有嫉結繫耶？ ^936a22

答：如是。 ^936a23

若於此事有過去愛結繫，亦有未來耶？
答：如是。 ^936a24

設有未來，復有過去耶？
答：若前生未斷，則繫。
若前未生，設生已斷，則不繫。 ^936a25

若於此事有過去愛結繫，亦有現在耶？ ^936a26

答：若現在前。
設有現在，復有過去耶？ ^936a27

答：若前生未斷，則繫；若前未生，設生已斷，則不繫。 ^936a28

若於此事有未來愛結繫，亦有現在耶？ ^936a29

答：若現在前。
設有現在，復有未來耶？ ^936b1

答：如是。
若於此事有過去愛結繫，亦有未來、現在耶？ ^936b2

答：未來必繫，現在若現在前。 ^936b3

設有未來、現在，復有過去耶？
答：若前生未斷，即繫；若前未生，設生已斷，即不繫。 ^936b4

若於此事有未來愛結繫，亦有過去、現在耶？ ^936b5

答： ^936b6

或有未來，無過去、現在。
謂：於此事愛結未斷，而前未生，設生已斷，不現在前。 ^936b7

或有未來及過去，無現在。
謂：於此事有愛結、前生未斷，不現在前。 ^936b8

或有未來及現在。
無過去。謂：於此事有愛結現在前，而前未生，設生已斷。 ^936b10

或有未來及過去、現在。
謂：於此事有愛結、前生未斷，亦現在前。 ^936b11

設有過去、現在，復有未來耶？
答：如是。 ^936b13

若於此事有現在愛結繫，亦有過去、未來耶？ ^936b14

答：未來必繫；過去若前生未斷，則繫；若前未生，
設生已斷，則不繫。 ^936b15

設有過去、未來，復有現在耶？ ^936b16

答：若現在前。
如愛結歷六，應知恚、慢、嫉、慳、非遍行無明結歷六，亦爾。 ^936b17

若於此事有過去見結繫，亦有未來耶？ ^936b18

答：如是。
設有未來，復有過去耶？ ^936b19

答：如是。
若於此事有過去見結繫，亦有現在耶？ ^936b20

答：若現在前。
設有現在，復有過去耶？ ^936b21

答：如是。
若於此事有未來見結繫，亦有現在耶？ ^936b22

答：若現在前。
設有現在，復有未來耶？ ^936b23

答：如是。
若於此事有過去見結繫，亦有未來、現在耶？ ^936b24

答：未來必繫，現在若現在前。
設有未來、現在，復有過去耶？ ^936b25

答：如是。
若於此事有未來見結繫，亦有過去、現在耶？ ^936b26

答：過去必繫，現在若現在前。 ^936b27

設有過去、現在，復有未來耶？ ^936b28

答：如是。
若於此事有現在見結繫，亦有過去、未來耶？ ^936b29

答：如是。
設有過去、未來，復有現在耶？ ^936c1

答：若現在前。
如見結歷六，應知取、疑，遍行無明結歷六，亦爾！ ^936c2

若於此事有過去愛結繫，亦有過去恚結繫耶？ ^936c4

答：若前生未斷，則繫；若前未生、設生已斷，則不繫。 ^936c5

設有過去恚結繫，復有過去愛結繫耶？ ^936c6

答：若前生未斷，則繫；若前未生，設生已斷，則不繫。 ^936c7

若於此事有過去愛結繫，亦有未來恚結繫耶？ ^936c8

答：若未斷。
設有未來恚結繫，復有過去愛結繫耶？ ^936c9

答：若前生未斷，則繫；若前未生、設生已斷，則不繫。 ^936c10

若於此事有過去愛結繫，亦有現在恚結繫耶？ ^936c11

答：若現在前。
設有現在恚結繫，復有過去愛結繫耶？ ^936c12

答：若前生未斷，則繫；若前未生、設生已斷，則不繫。 ^936c13

若於此事有過去愛結繫，亦有過去、現在恚結繫耶？ ^936c14

答：
或有過去愛結繫，無過去、現在恚結繫。
謂：於此事有愛結前生未斷；無恚結前生，
設生已斷，不現在前。 ^936c16

或有過去愛結繫，及有過去恚結繫，無現在。
謂：於此事有愛結、恚結前生未斷，無恚結現在前。 ^936c18

或有過去愛結繫，及有現在恚結繫，無過去。
謂：於此事有愛結前生未斷。
有恚結現在前。而前未生。
設生已斷。 ^936c20

或有過去愛結繫，及有過去、現在恚結繫。
謂：於此事有愛結、恚結前生未斷，及有恚結現在前。 ^936c23

設有過去、現在恚結繫，復有過去愛結繫耶？ ^936c25

答：若前生未斷，則繫；若前未生、設生已斷，則不繫。 ^936c26

若於此事有過去愛結繫，亦有未來、現在恚結繫耶？ ^936c27

答：
或有過去愛結繫，無未來、現在恚結繫。
謂：於色、無色界法，有愛結前生未斷。 ^936c28

或有過去愛結繫，及有未來恚結繫，無現在。
謂：於此事有愛結前生未斷，及有恚結未斷，不現在前。 ^937a1

或有過去愛結繫，亦有未來、現在恚結繫。
謂：於此事有愛結前生未斷。
及有恚結現在前。 ^937a3

設有未來、現在恚結繫，復有過去愛結繫耶？ ^937a5

答：若前生未斷，則繫；若前未生、設生已斷，則不繫。 ^937a6

若於此事有過去愛結繫，亦有過去、未來恚結繫耶？ ^937a7

答：
或有過去愛結繫，無過去、未來恚結繫。
謂：於色、無色界法，有愛結前生未斷。 ^937a8

或有過去愛結繫，及有未來恚結繫，無過去。
謂：於此事有愛結前生未斷，及有恚結未斷，
而無恚結前生，設生已斷。 ^937a10

或有過去愛結繫，亦有過去、未來恚結繫。
謂：於此事有愛結、恚結前生未斷。 ^937a13

設有過去、未來恚結繫，復有過去愛結繫耶？ ^937a14

答：若前生未斷，則繫；若前未生、設生已斷，則不繫。 ^937a15

若於此事有過去愛結繫，亦有過去、未來、現在恚結繫耶？ ^937a16

答：
或有過去愛結繫，無過去、未來、現在恚結繫。
謂：於色、無色界法，有愛結前生未斷。 ^937a18

或有過去愛結繫，及有未來恚結繫，無過去、現在。
謂：於此事有愛結前生未斷，及有恚結未斷而前未生，
設生已斷，不現在前。 ^937a20

或有過去愛結繫，及有未來、現在恚結繫，無過去。
謂：於此事有愛結前生未斷，及有恚結現在前而前未生，設生已斷。 ^937a22

或有過去愛結繫，及有過去、未來恚結繫，無現在。
謂：於此事有愛結、恚結前生未斷，而無恚結現在前。 ^937a25

或有過去愛結繫，亦有過去、未來、現在恚結繫。
謂：於此事有愛結、恚結前生未斷，及有恚結現在前。 ^937a27

設有過去、未來、現在恚結繫，復有過去愛結繫耶？ ^937a30

答：若前生未斷，則繫；若前未生、設生已斷，則不繫。 ^937b1

如對恚結；對嫉結、慳結，亦爾。
差別者： ^937b2

於欲界見所斷法及於色、無色界法有愛結前生未斷，
無過去、未來、現在嫉結、慳結。 ^937b3

若於此事有過去愛結繫，亦有過去慢結繫耶？ ^937b5

答：若前生未斷、則繫；若前未生、設生已斷，則不繫。 ^937b6

設有過去慢結繫，復有過去愛結繫耶？ ^937b7

答：若前生未斷，則繫；若前未生、設生已斷，則不繫。 ^937b8

若於此事有過去愛結繫，亦有未來慢結繫耶？ ^937b9

答：如是。
設有未來慢結繫，復有過去愛結繫耶？ ^937b10

答：若前生未斷，則繫；若前未生、設生已斷，則不繫。 ^937b11

若於此事有過去愛結繫，亦有現在慢結繫耶？ ^937b12

答：若現在前。
設有現在慢結繫，復有過去愛結繫耶？ ^937b13

答：若前生未斷，則繫；若前未生、設生已斷，則不繫。 ^937b14

若於此事有過去愛結繫，亦有過去、現在慢結繫耶？ ^937b15

答：
或有過去愛結繫，無過去、現在慢結繫。
謂：於此事有愛結前生未斷，無慢結前生，
設生已斷，不現在前。 ^937b17

或有過去愛結繫，及有過去慢結繫，無現在。
謂：於此事有愛結、慢結前生未斷。
無慢結現在前。 ^937b19

或有過去愛結繫，及有現在慢結繫，無過去。
謂：於此事有愛結前生未斷。
及有慢結現在前。
而前未生。設生已斷。 ^937b21

或有過去愛結繫，亦有過去、現在慢結繫。
謂：於此事有愛結、慢結前生未斷，及有慢結現在前。 ^937b23

設有過去、現在慢結繫，復有過去愛結繫耶？ ^937b26

答：若前生未斷，則繫；若前未生、設生已斷，則不繫。 ^937b27

若於此事有過去愛結繫，亦有未來、現在慢結繫耶？ ^937b28

答：未來必繫，現在若現在前。 ^937b29

設有未來、現在慢結繫，復有過去愛結繫耶？ ^937b30

答：若前生未斷，則繫；若前未生、設生已斷，則不繫。 ^937c1

若於此事有過去愛結繫，亦有過去、未來慢結繫耶？ ^937c2

答：未來必繫；過去若前生未斷，則繫；苦前未生，
設生已斷，則不繫。 ^937c3

設有過去、未來慢結繫，復有過去愛結繫耶？ ^937c4

答：若前生未斷，則繫；若前未生、設生已斷，則不繫。 ^937c5

若於此事有過去愛結繫，亦有過去、未來、現在慢結繫耶？ ^937c6

答：
或有過去愛結繫，及有未來慢結繫，無過去、現在。
謂：於此事有愛結前生未斷。
無慢結前生；設生已斷，不現在前。 ^937c8

或有過去愛結繫，及有過去、未來慢結繫，無現在。
謂：於此事有愛結、慢結前生未斷，無慢結現在前。 ^937c10

或有過去愛結繫，及有未來、現在慢結繫，無過去。
謂：於此事有愛結前生未斷，及有慢結現在前而無前生，設生已斷。 ^937c13

或有過去愛結繫，亦有過去、未來、現在慢結繫。
謂：於此事有愛結、慢結前生未斷，及有慢結現在前。 ^937c15

設有過去、未來、現在慢結繫，復有過去愛結繫耶？ ^937c17

答：若前生未斷，則繫；若前未生，設生已斷，則不繫。 ^937c19

若於此事有過去愛結繫，亦有過去無明結繫耶？ ^937c20

答：如是。
設有過去無明結繫，復有過去愛結繫耶？ ^937c21

答：若前生未斷，則繫；若前未生、設生已斷，則不繫。 ^937c22

若於此事有過去愛結繫，亦有未來無明結繫耶？ ^937c23

答：如是。
設有未來無明結繫，復有過去愛結繫耶？ ^937c24

答：若前生未斷，則繫；若前未生、設生已斷，則不繫。 ^937c25

若於此事有過去愛結繫，亦有現在無明結繫耶？ ^937c26

答：若現在前。 ^937c27

設有現在無明結繫，復有過去愛結繫耶？ ^937c28

答：若前生未斷，則繫；若前未生，設生已斷，則不繫。 ^937c29

若於此事有過去愛結繫，亦有過去、現在無明結繫耶？ ^937c30

答：過去必繫，現在若現在前。 ^938a1

設有過去、現在無明結繫。
復有過去愛結繫耶？ ^938a2

答：若前生未斷，則繫；若前未生，設生已斷，則不繫。 ^938a3

若於此事有過去愛結繫，亦有未來、現在無明結繫耶？ ^938a4

答：未來必繫，現在若現在前。 ^938a5

設有未來、現在無明結繫，復有過去愛結繫耶？ ^938a6

答：若前生未斷，則繫；若前未生，設生已斷，則不繫。 ^938a7

若於此事有過去愛結繫，亦有過去、未來無明結繫耶？ ^938a8

答：如是。
設有過去、未來無明結繫，復有過去愛結繫耶？ ^938a9

答：若前生未斷，則繫；若前未生、設生已斷，則不繫。 ^938a10

若於此事有過去愛結繫，亦有過去、未來、現在無明結繫耶？ ^938a12

答：過去、未來必繫，現在若現在前。 ^938a13

設有過去、未來、現在無明結繫，復有過去愛結繫耶？ ^938a14

答：若前生未斷，則繫；若前未生，設生已斷，則不繫。 ^938a15

若於此事有過去愛結繫，亦有過去見結繫耶？ ^938a16

答：若未斷。
設有過去見結繫，復有過去愛結繫耶？ ^938a17

答：若前生未斷，則繫；若前未生、設生已斷，則不繫。 ^938a18

若於此事有過去愛結繫，亦有未來見結繫耶？ ^938a19

答：若未斷。 ^938a20

設有未來見結繫，復有過去愛結繫耶？
答：若前生未斷，則繫；若前未生、設生已斷，則不繫。 ^938a21

若於此事有過去愛結繫，亦有現在見結繫耶？ ^938a23

答：若現在前。
設有現在見結繫，復有過去愛結繫耶？ ^938a24

答：若前生未斷，則繫；若前未生，設生已斷，則不繫。 ^938a25

若於此事有過去愛結繫，亦有過去、現在見結繫耶？ ^938a26

答：
或有過去愛結繫，無過去、現在見結繫。
謂：於此事有愛結前生未斷，而見結已斷。 ^938a27

或有過去愛結繫，及有過去見結繫，無現在。
謂：於此事有愛結前生未斷，及有見結未斷，而不現在前。 ^938a29

或有過去愛結繫，亦有過去、現在見結繫。
謂：於此事有愛結前生未斷，亦有見結現在前。 ^938b2

設有過去、現在見結繫，復有過去愛結繫耶？ ^938b4

答：若前生未斷，則繫；若前未生、設生已斷，則不繫。 ^938b5

若於此事有過去愛結繫，亦有未來、現在見結繫耶？ ^938b6

答：
或有過去愛結繫，無未來、現在見結繫。
謂：於此事有愛結前生未斷。
而見結已斷。 ^938b8

或有過去愛結繫。
及有未來見結繫，無現在。
謂：於此事有愛結前生未斷。
及有見結未斷。而不現在前。 ^938b9

或有過去愛結繫，亦有未來、現在見結繫。
謂：於此事有愛結前生未斷。
及有見結現在前。 ^938b12

設有未來、現在見結繫。
復有過去愛結繫耶？ ^938b14

答：若前生。未斷，則繫。
若前未生。設生已斷，則不繫。 ^938b15

若於此事有過去愛結繫，亦有過去、未來見結繫耶？ ^938b16

答：若未斷。
設有過去、未來見結繫。
復有過去愛結繫耶？ ^938b17

答：若前生未斷，則繫。
若前未生、設生已斷，則不繫。 ^938b18

若於此事有過去愛結繫，亦有過去、未來、現在見結繫耶？ ^938b19

答：
或有過去愛結繫，無過去、未來、現在見結繫。
謂：於此事有愛結前生未斷。
而見結已斷。 ^938b21

或有過去愛結繫。
及有過去、未來見結繫，無現在。
謂：於此事有愛結前生未斷。
及有見結未斷。而不現在前。 ^938b23

或有過去愛結繫，亦有過去、未來、現在見結繫。
謂：於此事有愛結前生未斷。
亦有見結現在前。 ^938b25

設有過去、未來、現在見結繫。
復有過去愛結繫耶？ ^938b27

答：若前生未斷，則繫。
若前未生、設生已斷，則不繫。 ^938b28

如對見結。對取結、疑結亦爾。 ^938b29

如愛結對後作小七。
乃至嫉結對慳結。
隨其所應。作小七亦爾。 ^938c1

如小七。大七亦爾。
差別者：以二對一。
乃至以八對一。如過去愛等為首有七。
乃至過去、未來、現在愛等為首。
亦各有七。如是應知。
有七七句。 ^938c3

三結乃至九十八隨眠。
於九十八隨眠中。
一一攝幾隨眠？ ^938c7

答：一切應分別。謂：
三結中——有身見結攝三。
戒禁取結攝六。疑結攝十二。 ^938c8

三不善根中——貪瞋不善根。
各攝五。癡不善根攝四。
一少分。 ^938c9

三漏中——欲漏攝三十一。
有漏攝五十二。無明漏攝十五。 ^938c11

四瀑流中——欲瀑流攝十九。
有瀑流攝二十八。
見瀑流攝三十六。
無明瀑流攝十五。 ^938c12

如四瀑流。四軛亦爾。
四取中——欲取攝二十四。
見取攝三十。戒禁取攝六。
我語取攝三十八。 ^938c14

四身繫中——貪欲、瞋恚身繫。
各攝五。戒禁取身繫攝六。
此實執身繫攝十二。 ^938c16

五蓋中——貪欲、瞋恚蓋。
各攝五。疑蓋攝四。
餘蓋無所攝。 ^938c17

五結中——貪、慢結。
各攝十五。瞋結攝五。
嫉、慳結無所攝。 ^938c19

五順下分結中——貪欲瞋恚結各攝五。
有身見結攝三。戒禁取結攝六。
疑結攝十二。 ^938c20

五順上分結中——色貪結攝一少分。
無色貪結攝一少分。
掉舉結無所攝。慢結攝二少分。
無明結攝二少分。 ^938c22

五見中——有身見、邊執見各攝三。
邪見、見取各攝十二。
戒禁取攝六。 ^938c24

六愛身中——眼、耳、身觸所生愛身各攝二少分。
鼻、舌觸所生愛身各攝一少分。
意觸所生愛身攝十三。
二少分。 ^938c25

七隨眠中——欲貪、瞋恚隨眠各攝五。
有貪隨眠攝十。慢、無明隨眠各攝十五。
見隨眠攝三十六。
疑隨眠攝十二。 ^938c28

九結中——愛、慢、無明結各攝十五。
恚結攝五。見、取結各攝十八。
疑結攝十二。嫉、慳結無所攝。 ^939a1

九十八隨眠中——欲界有身見攝欲界有身見。
乃至無色界修所斷無明攝無色界修所斷無明。 ^939a3

三結乃至九十八隨眠。
為前攝後。後攝前耶？ ^939a6

答：
三結、三不善根——互不相攝。
三結、三漏——三結、二漏少分互相攝，餘不相攝。 ^939a7

三結、四瀑流——三結、三瀑流少分互相攝。
餘不相攝。 ^939a8

如對四瀑流，對四軛亦爾。 ^939a9

三結、四取——三結、一取三少分互相攝。
餘不相攝。 ^939a10

三結、四身繫——一結、一身繫互相攝。
餘不相攝。 ^939a11

三結、五蓋——一結、少分一蓋互相攝。
餘不相攝。 ^939a12

三結、五結——互不相攝。 ^939a13

三結、五順下分結——三結、三順下分結互相攝。
餘不相攝。 ^939a14

三結、五順上分結——互不相攝。
三結、五見——二結、二見互相攝。
餘不相攝。 ^939a15

三結、六愛身——互不相攝。 ^939a16

三結、七隨眠——三結、一隨眠，一少分互相攝。
餘不相攝。 ^939a17

三結、九結——三結、一結，二少分互相攝。
餘不相攝。 ^939a18

三結、九十八隨眠——三結、二十一隨眠互相攝。
餘不相攝。 ^939a19

……如是乃至…… ^939a20

九結、九十八隨眠——七結、九十八隨眠互相攝。
餘不相攝。 ^939a21

三結乃至九十八隨眠，幾令欲有相續？
幾令色有相續？幾令無色有相續？ ^939a23

答：一切應分別。謂： ^939a24

三結——令三有相續。
三不善根及欲漏——令欲有相續。 ^939a25

有漏——令色、無色有相續。
無明漏——令三有相續。 ^939a26

四瀑流、軛中：欲瀑流、軛——令欲有相續。 ^939a27

有瀑流、軛——令色、無色有相續。
見、無明瀑流、軛——令三有相續。 ^939a28

四取中：欲取——令欲有相續。
見、戒禁取——令三有相續。 ^939a29

我語取——令色、無色有相續。 ^939b1

四身繫中：初二——令欲有相續。
後二——令三有相續。 ^939b2

五蓋——令欲有相續。
五結中：貪、慢結——令三有相續。 ^939b3

餘三結——令欲有相續。
五順下分結中：初二——令欲有相續。 ^939b4

後三——令三有相續。
五順上分結中：色貪——令色有相續。 ^939b5

無色貪——令無色有相續。 ^939b6

餘三——令色、無色有相續。
五見——令三有相續。 ^939b7

六愛身中：眼、耳、身觸所生愛身——令欲、色有相續。 ^939b8

鼻、舌觸所生愛身——令欲有相續。
意觸所生愛身——令三有相續。 ^939b9

七隨眠中：欲貪、瞋恚——令欲有相續。 ^939b10

有貪——令色無色有相續。
餘四——令三有相續。 ^939b11

九結中：嫉、恚、慳結——令欲有相續。
餘六結——令三有相續。 ^939b12

九十八隨眠中：欲界三十六——令欲有相續。 ^939b13

色界三十一——令色有相續。
無色界三十一——令無色有相續。 ^939b14

三結乃至九十八隨眠。
依何定滅？
答：
三結——或依四。
或依未至滅。 ^939b16

三不善根及欲漏——依未至滅。 ^939b17

有漏、無明漏——或依七。
或依未至滅。
四瀑流、軛中：欲瀑流、軛——依未至滅。 ^939b18

有、無明瀑流、軛——或依七。
或依未至滅。 ^939b19

見瀑流、軛——或依四。
或依未至滅。 ^939b20

四取中：欲取——依未至滅。
見、戒禁取——或依四。
或依未至滅。 ^939b21

我語取——或依七。
或依未至滅。 ^939b22

四身繫中：初三——依未至滅。
後二——或依四。
或依未至滅。 ^939b23

五蓋——依未至滅。
五結中：貪、慢結——或依七。
或依未至滅。 ^939b24

餘三結——依未至滅。
五順下分結中：初二——依未至滅。 ^939b25

後三——或依四或依未至滅。 ^939b26

五順上分結中：色貪——或依四。
或依未至滅。 ^939b27

餘四——或依七。
或依未至滅。
五見——或依四。
或依未至滅。 ^939b28

六愛身中：鼻、舌觸所生愛身——依未至滅。 ^939b29

眼、耳、身觸所生愛身——或依初。
或依未至滅。 ^939c1

意觸所生愛身——或依七。
或依未至滅。 ^939c2

七隨眠中：欲貪、瞋恚——依未至滅。
有貪、慢、無明——或依七。
或依未至滅。 ^939c3

見、疑——或依四。
或依未至滅。 ^939c4

九結中：愛、慢、無明——或依七。
或依未至滅。 ^939c5

恚、嫉、慳——依未至滅。
見、取、疑——或依四。
或依未至滅。 ^939c6

九十八隨眠中：欲界三十六——依未至滅。
色界三十一及無色界見所斷——或依四。
或依未至滅。 ^939c7

無色界修所斷——或依七。
或依未至滅。 ^939c9

諸結過去，彼結已繫耶？
答：諸結過去。彼結已繫。 ^939c10

有結已繫。彼結非過去。
謂：結未來、現在已繫。 ^939c11

諸結未來，彼結當繫耶？
答：應作四句。
有結未來，彼結非當繫。
謂：結未來已斷、已遍知、已滅、已吐。
定不當退。 ^939c12

有結當繫，彼結非未來。
謂：結過去已斷、已遍知、已滅、已吐。
定當退。 ^939c14

有結未來，彼結亦當繫。
謂：結未來已斷、已遍知、已滅、已吐。
定當退。 ^939c15

有結非未來，彼結亦非當繫。
謂：結過去已斷、已遍知、已滅、已吐。
定不當退。及現在結。 ^939c17

諸結現在。彼結今繫耶？
答：諸結現在。彼結今繫。 ^939c19

有結今繫。彼結非現在。
謂：結過去、未來今繫。 ^939c20

諸用此道。斷欲界結。
退此道時。還得彼結繫不？ ^939c22

答：還得彼結繫。
諸用此道。斷色、無色界結。
退此道時。還得彼結繫不。 ^939c23

答：還得彼結繫。
有九遍知。謂： ^939c24

欲界見苦集所斷結盡——第一遍知。 ^939c25

色、無色界見苦集所斷結盡——第二遍知。
欲界見滅所斷結盡——第三遍知。 ^939c26

色、無色界見滅所斷結盡——第四遍知。 ^939c27

欲界見道所斷結盡——第五遍知。 ^939c28

色、無色界見道所斷結盡——第六遍知。
五順下分結盡——第七遍知。 ^939c29

色愛結盡——第八遍知。 ^940a1

一切結盡——第九遍知。
為九遍知攝一切遍知？
為一切遍知攝九遍知？ ^940a2

答：一切攝九，非九攝一切。
不攝何等？謂： ^940a3

苦智已生，集智未生——三界見苦所斷結盡。
非九所攝。 ^940a4

具見世尊弟子——
未離欲染——欲界修所斷結盡。
非九所攝。 ^940a5

已離欲染，未離色染——色界修所斷結盡。
非九所攝。 ^940a6

已離色染，未離無色染——無色界修所斷結盡。
非九所攝。 ^940a7

有八補特伽羅：一、預流向。
二、預流果。三、一來向。
四、一來果。 ^940a10

五、不還向。六、不還果。
七、阿羅漢向。八、阿羅漢果。 ^940a11

此八補特伽羅 ^940a12

於九遍知。幾成就？
幾不成就？
答：
預流向——或不成就。
或成就一、二、三、四、五。
謂： ^940a13

苦法智忍乃至集法智忍位——不成就。 ^940a14

集法智、集類智忍位——成就一。 ^940a15

集類智、滅法智忍位——成就二。
滅法智、滅類智忍位——成就三。 ^940a16

滅類智、道法智忍位——成就四。 ^940a17

道法智、道類智忍位——成就五。
預流果——成就六。 ^940a18

一來向——若倍離欲染，入正性離生者——如預流向。
若從預流果趣一來果者，及一來果——成就六。 ^940a19

不還向——若已離欲染，入正性離生者——如預流向。
若從一來果趣不還果者——成就六。 ^940a21

不還果——成就一。
謂：五順下分結盡。 ^940a23

阿羅漢向——或成就一。
或成就二。謂：未離色染者——成就一。
已離色染者——成就二。 ^940a24

阿羅漢果——成就一。
謂：一切結盡。說一切有部發智論卷第四
 ^940a25
