
hui:: 
pin:: 
### 3
大般若波羅蜜多經卷第六
三藏法師玄奘奉　詔譯
初分相應品第三之三
「復次，舍利子！諸菩薩摩訶薩修行般若波羅蜜多，
不著眼觸有，不著眼觸非有，不著耳、鼻、
舌、身、意觸有，不著耳、鼻、舌、身、意觸非有；
不著眼觸常，不著眼觸無常，不著耳、鼻、
舌、身、意觸常，不著耳、鼻、舌、身、意觸無常；
不著眼觸樂，不著眼觸苦，不著耳、鼻、舌、
身、意觸樂，不著耳、鼻、舌、身、意觸苦；不著眼觸我，
不著眼觸無我，不著耳、鼻、舌、身、意觸我，
不著耳、鼻、舌、身、意觸無我；不著眼觸寂靜，
不著眼觸不寂靜，不著耳、鼻、舌、身、意觸寂靜，
不著耳、鼻、舌、身、意觸不寂靜；不著眼觸空，
不著眼觸不空，不著耳、鼻、舌、身、意觸空，
不著耳、鼻、舌、身、意觸不空；不著眼觸無相，
不著眼觸有相，不著耳、鼻、舌、身、意觸無相，
不著耳、鼻、舌、身、意觸有相；不著眼觸無願，
不著眼觸有願，不著耳、鼻、舌、身、意觸無願，
不著耳、鼻、舌、身、意觸有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^28a24

「復次，舍利子！諸菩薩摩訶薩修行般若波羅蜜多，
不著眼觸為緣所生諸受有，不著眼觸為緣所生諸受非有，
不著耳、鼻、舌、身、意觸為緣所生諸受有，
不著耳、鼻、舌、身、意觸為緣所生諸受非有；
不著眼觸為緣所生諸受常，不著眼觸為緣所生諸受無常，
不著耳、鼻、舌、身、意觸為緣所生諸受常，
不著耳、鼻、舌、身、意觸為緣所生諸受無常；
不著眼觸為緣所生諸受樂，不著眼觸為緣所生諸受苦，
不著耳、鼻、舌、身、意觸為緣所生諸受樂，
不著耳、鼻、舌、身、意觸為緣所生諸受苦；
不著眼觸為緣所生諸受我，不著眼觸為緣所生諸受無我，
不著耳、鼻、舌、身、意觸為緣所生諸受我，
不著耳、鼻、舌、身、意觸為緣所生諸受無我；
不著眼觸為緣所生諸受寂靜，不著眼觸為緣所生諸受不寂靜，
不著耳、鼻、舌、身、意觸為緣所生諸受寂靜，
不著耳、鼻、舌、身、意觸為緣所生諸受不寂靜；
不著眼觸為緣所生諸受空，不著眼觸為緣所生諸受不空，
不著耳、鼻、舌、身、意觸為緣所生諸受空，
不著耳、鼻、舌、身、意觸為緣所生諸受不空；
不著眼觸為緣所生諸受無相，不著眼觸為緣所生諸受有相，
不著耳、鼻、舌、身、意觸為緣所生諸受無相，
不著耳、鼻、舌、身、意觸為緣所生諸受有相；
不著眼觸為緣所生諸受無願，不著眼觸為緣所生諸受有願，
不著耳、鼻、舌、身、意觸為緣所生諸受無願，
不著耳、鼻、舌、身、意觸為緣所生諸受有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^28b13

「復次，舍利子！諸菩薩摩訶薩修行般若波羅蜜多，
不著地界有，不著地界非有，不著水、火、
風、空、識界有，不著水、火、風、空、識界非有；
不著地界常，不著地界無常，不著水、火、
風、空、識界常，不著水、火、風、空、識界無常；
不著地界樂，不著地界苦，不著水、火、風、
空、識界樂，不著水、火、風、空、識界苦；不著地界我，
不著地界無我，不著水、火、風、空、識界我，
不著水、火、風、空、識界無我；不著地界寂靜，
不著地界不寂靜，不著水、火、風、空、識界寂靜，
不著水、火、風、空、識界不寂靜；不著地界空，
不著地界不空，不著水、火、風、空、識界空，
不著水、火、風、空、識界不空；不著地界無相，
不著地界有相，不著水、火、風、空、識界無相，
不著水、火、風、空、識界有相；不著地界無願，
不著地界有願，不著水、火、風、空、識界無願，
不著水、火、風、空、識界有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^28c13

「復次，舍利子！諸菩薩摩訶薩修行般若波羅蜜多，
不著因緣有，不著因緣非有，不著等無間緣、
所緣緣、增上緣及從緣所生法有，不著等無間緣、
所緣緣、增上緣及從緣所生法非有；不著因緣常，
不著因緣無常，不著等無間緣、所緣緣、
增上緣及從緣所生法常，不著等無間緣、
所緣緣、增上緣及從緣所生法無常；不著因緣樂，
不著因緣苦，不著等無間緣、所緣緣、增上緣及從緣所生法樂，
不著等無間緣、所緣緣、增上緣及從緣所生法苦；
不著因緣我，不著因緣無我，不著等無間緣、
所緣緣、增上緣及從緣所生法我，不著等無間緣、
所緣緣、增上緣及從緣所生法無我；不著因緣寂靜，
不著因緣不寂靜，不著等無間緣、所緣緣、
增上緣及從緣所生法寂靜，不著等無間緣、
所緣緣、增上緣及從緣所生法不寂靜；
不著因緣空，不著因緣不空，不著等無間緣、
所緣緣、增上緣及從緣所生法空，不著等無間緣、
所緣緣、增上緣及從緣所生法不空；不著因緣無相，
不著因緣有相，不著等無間緣、所緣緣、
增上緣及從緣所生法無相，不著等無間緣、
所緣緣、增上緣及從緣所生法有相；不著因緣無願，
不著因緣有願，不著等無間緣、所緣緣、
增上緣及從緣所生法無願，不著等無間緣、
所緣緣、增上緣及從緣所生法有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^29a2

「復次，舍利子！諸菩薩摩訶薩修行般若波羅蜜多，
不著無明有，不著無明非有，不著行、識、
名色、六處、觸、受、愛、取、有、生、老死愁歎苦憂惱有，
不著行乃至老死愁歎苦憂惱非有；不著無明常，
不著無明無常，不著行乃至老死愁歎苦憂惱常，
不著行乃至老死愁歎苦憂惱無常；不著無明樂，
不著無明苦，不著行乃至老死愁歎苦憂惱樂，
不著行乃至老死愁歎苦憂惱苦；不著無明我，
不著無明無我，不著行乃至老死愁歎苦憂惱我，
不著行乃至老死愁歎苦憂惱無我；不著無明寂靜，
不著無明不寂靜，不著行乃至老死愁歎苦憂惱寂靜，
不著行乃至老死愁歎苦憂惱不寂靜；
不著無明空，不著無明不空，不著行乃至老死愁歎苦憂惱空，
不著行乃至老死愁歎苦憂惱不空；不著無明無相，
不著無明有相，不著行乃至老死愁歎苦憂惱無相，
不著行乃至老死愁歎苦憂惱有相；不著無明無願，
不著無明有願，不著行乃至老死愁歎苦憂惱無願，不著行乃至老死愁歎苦憂惱有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^29b1

「復次，舍利子！諸菩薩摩訶薩修行般若波羅蜜多，
不著布施波羅蜜多有，不著布施波羅蜜多非有，
不著淨戒、安忍、精進、靜慮、般若波羅蜜多有，
不著淨戒、安忍、精進、靜慮、般若波羅蜜多非有；
不著布施波羅蜜多常，不著布施波羅蜜多無常，
不著淨戒、安忍、精進、靜慮、般若波羅蜜多常，
不著淨戒、安忍、精進、靜慮、般若波羅蜜多無常；
不著布施波羅蜜多樂，不著布施波羅蜜多苦，
不著淨戒、安忍、精進、靜慮、般若波羅蜜多樂，
不著淨戒、安忍、精進、靜慮、般若波羅蜜多苦；
不著布施波羅蜜多我，不著布施波羅蜜多無我，
不著淨戒、安忍、精進、靜慮、般若波羅蜜多我，
不著淨戒、安忍、精進、靜慮、般若波羅蜜多無我；
不著布施波羅蜜多寂靜，不著布施波羅蜜多不寂靜，
不著淨戒、安忍、精進、靜慮、般若波羅蜜多寂靜，
不著淨戒、安忍、精進、靜慮、般若波羅蜜多不寂靜；
不著布施波羅蜜多空，不著布施波羅蜜多不空，
不著淨戒、安忍、精進、靜慮、般若波羅蜜多空，
不著淨戒、安忍、精進、靜慮、般若波羅蜜多不空；
不著布施波羅蜜多無相，不著布施波羅蜜多有相，
不著淨戒、安忍、精進、靜慮、般若波羅蜜多無相，
不著淨戒、安忍、精進、靜慮、般若波羅蜜多有相；
不著布施波羅蜜多無願，不著布施波羅蜜多有願，
不著淨戒、安忍、精進、靜慮、般若波羅蜜多無願，
不著淨戒、安忍、精進、靜慮、般若波羅蜜多有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^29b23

「復次，舍利子！諸菩薩摩訶薩修行般若波羅蜜多，
不著內空有，不著內空非有，不著外空、
內外空、空空、大空、勝義空、有為空、無為空、
畢竟空、無際空、散空、無變異空、本性空、
自相空、共相空、一切法空、不可得空、無性空、
自性空、無性自性空有，不著外空乃至無性自性空非有；
不著內空常，不著內空無常，不著外空乃至無性自性空常，
不著外空乃至無性自性空無常；不著內空樂，
不著內空苦，不著外空乃至無性自性空樂，
不著外空乃至無性自性空苦；不著內空我，
不著內空無我，不著外空乃至無性自性空我，
不著外空乃至無性自性空無我；不著內空寂靜，
不著內空不寂靜，不著外空乃至無性自性空寂靜，
不著外空乃至無性自性空不寂靜；不著內空空，
不著內空不空，不著外空乃至無性自性空空，
不著外空乃至無性自性空不空；不著內空無相，
不著內空有相，不著外空乃至無性自性空無相，
不著外空乃至無性自性空有相；不著內空無願，
不著內空有願，不著外空乃至無性自性空無願，不著外空乃至無性自性空有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^29c23

「復次，舍利子！諸菩薩摩訶薩修行般若波羅蜜多，
不著真如有，不著真如非有，不著法界、
法性、不虛妄性、不變異性、平等性、離生性、
法定、法住、實際、虛空界、不思議界有，不著法界乃至不思議界非有；
不著真如常，不著真如無常，不著法界乃至不思議界常，
不著法界乃至不思議界無常；不著真如樂，
不著真如苦，不著法界乃至不思議界樂，
不著法界乃至不思議界苦；不著真如我，
不著真如無我，不著法界乃至不思議界我，
不著法界乃至不思議界無我；不著真如寂靜，
不著真如不寂靜，不著法界乃至不思議界寂靜，
不著法界乃至不思議界不寂靜；不著真如空，
不著真如不空，不著法界乃至不思議界空，
不著法界乃至不思議界不空；不著真如無相，
不著真如有相，不著法界乃至不思議界無相，
不著法界乃至不思議界有相；不著真如無願，
不著真如有願，不著法界乃至不思議界無願，不著法界乃至不思議界有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^30a18

「復次，舍利子！諸菩薩摩訶薩修行般若波羅蜜多，
不著四念住有，不著四念住非有，不著四正斷、
四神足、五根、五力、七等覺支、八聖道支有，
不著四正斷乃至八聖道支非有；不著四念住常，
不著四念住無常，不著四正斷乃至八聖道支常，
不著四正斷乃至八聖道支無常；不著四念住樂，
不著四念住苦，不著四正斷乃至八聖道支樂，
不著四正斷乃至八聖道支苦；不著四念住我，
不著四念住無我，不著四正斷乃至八聖道支我，
不著四正斷乃至八聖道支無我；不著四念住寂靜，
不著四念住不寂靜，不著四正斷乃至八聖道支寂靜，
不著四正斷乃至八聖道支不寂靜；不著四念住空，
不著四念住不空，不著四正斷乃至八聖道支空，
不著四正斷乃至八聖道支不空；不著四念住無相，
不著四念住有相，不著四正斷乃至八聖道支無相，
不著四正斷乃至八聖道支有相；不著四念住無願，
不著四念住有願，不著四正斷乃至八聖道支無願，不著四正斷乃至八聖道支有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^30b10

「復次，舍利子！諸菩薩摩訶薩修行般若波羅蜜多，
不著苦聖諦有，不著苦聖諦非有，不著集、
滅、道聖諦有，不著集、滅、道聖諦非有；不著苦聖諦常，
不著苦聖諦無常，不著集、滅、道聖諦常，
不著集、滅、道聖諦無常；不著苦聖諦樂，
不著苦聖諦苦，不著集、滅、道聖諦樂，不著集、
滅、道聖諦苦；不著苦聖諦我，不著苦聖諦無我，
不著集、滅、道聖諦我，不著集、滅、道聖諦無我；
不著苦聖諦寂靜，不著苦聖諦不寂靜，
不著集、滅、道聖諦寂靜，不著集、滅、道聖諦不寂靜；
不著苦聖諦空，不著苦聖諦不空，不著集、
滅、道聖諦空，不著集、滅、道聖諦不空；不著苦聖諦無相，
不著苦聖諦有相，不著集、滅、道聖諦無相，
不著集、滅、道聖諦有相；不著苦聖諦無願，
不著苦聖諦有願，不著集、滅、道聖諦無願，
不著集、滅、道聖諦有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^30c3

「復次，舍利子！諸菩薩摩訶薩修行般若波羅蜜多，
不著四靜慮有，不著四靜慮非有，不著四無量、
四無色定有，不著四無量、四無色定非有；
不著四靜慮常，不著四靜慮無常，不著四無量、
四無色定常，不著四無量、四無色定無常；
不著四靜慮樂，不著四靜慮苦，不著四無量、
四無色定樂，不著四無量、四無色定苦；
不著四靜慮我，不著四靜慮無我，不著四無量、
四無色定我，不著四無量、四無色定無我；
不著四靜慮寂靜，不著四靜慮不寂靜，
不著四無量、四無色定寂靜，不著四無量、
四無色定不寂靜；不著四靜慮空，不著四靜慮不空，
不著四無量、四無色定空，不著四無量、
四無色定不空；不著四靜慮無相，不著四靜慮有相，
不著四無量、四無色定無相，不著四無量、
四無色定有相；不著四靜慮無願，不著四靜慮有願，
不著四無量、四無色定無願，不著四無量、四無色定有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^30c21

「復次，舍利子！諸菩薩摩訶薩修行般若波羅蜜多，
不著八解脫有，不著八解脫非有，不著八勝處、
九次第定、十遍處有，不著八勝處、九次第定、
十遍處非有；不著八解脫常，不著八解脫無常，
不著八勝處、九次第定、十遍處常，不著八勝處、
九次第定、十遍處無常；不著八解脫樂，
不著八解脫苦，不著八勝處、九次第定、
十遍處樂，不著八勝處、九次第定、十遍處苦；
不著八解脫我，不著八解脫無我，不著八勝處、
九次第定、十遍處我，不著八勝處、九次第定、
十遍處無我；不著八解脫寂靜，不著八解脫不寂靜，
不著八勝處、九次第定、十遍處寂靜，不著八勝處、
九次第定、十遍處不寂靜；不著八解脫空，
不著八解脫不空，不著八勝處、九次第定、
十遍處空，不著八勝處、九次第定、十遍處不空；
不著八解脫無相，不著八解脫有相，不著八勝處、
九次第定、十遍處無相，不著八勝處、九次第定、
十遍處有相；不著八解脫無願，不著八解脫有願，
不著八勝處、九次第定、十遍處無願，不著八勝處、
九次第定、十遍處有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^31a12

「復次，舍利子！諸菩薩摩訶薩修行般若波羅蜜多，
不著空解脫門有，不著空解脫門非有，
不著無相、無願解脫門有，不著無相、無願解脫門非有；
不著空解脫門常，不著空解脫門無常，
不著無相、無願解脫門常，不著無相、無願解脫門無常；
不著空解脫門樂，不著空解脫門苦，不著無相、
無願解脫門樂，不著無相、無願解脫門苦；
不著空解脫門我，不著空解脫門無我，
不著無相、無願解脫門我，不著無相、無願解脫門無我；
不著空解脫門寂靜，不著空解脫門不寂靜，
不著無相、無願解脫門寂靜，不著無相、
無願解脫門不寂靜；不著空解脫門空，
不著空解脫門不空，不著無相、無願解脫門空，
不著無相、無願解脫門不空；不著空解脫門無相，
不著空解脫門有相，不著無相、無願解脫門無相，
不著無相、無願解脫門有相；不著空解脫門無願，
不著空解脫門有願，不著無相、無願解脫門無願，
不著無相、無願解脫門有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^31b6

「復次，舍利子！諸菩薩摩訶薩修行般若波羅蜜多，
不著一切陀羅尼門有，不著一切陀羅尼門非有，
不著一切三摩地門有，不著一切三摩地門非有；
不著一切陀羅尼門常，不著一切陀羅尼門無常，
不著一切三摩地門常，不著一切三摩地門無常；
不著一切陀羅尼門樂，不著一切陀羅尼門苦，
不著一切三摩地門樂，不著一切三摩地門苦；
不著一切陀羅尼門我，不著一切陀羅尼門無我，
不著一切三摩地門我，不著一切三摩地門無我；
不著一切陀羅尼門寂靜，不著一切陀羅尼門不寂靜，
不著一切三摩地門寂靜，不著一切三摩地門不寂靜；
不著一切陀羅尼門空，不著一切陀羅尼門不空，
不著一切三摩地門空，不著一切三摩地門不空；
不著一切陀羅尼門無相，不著一切陀羅尼門有相，
不著一切三摩地門無相，不著一切三摩地門有相；
不著一切陀羅尼門無願，不著一切陀羅尼門有願，
不著一切三摩地門無願，不著一切三摩地門有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^31b27

「復次，舍利子！諸菩薩摩訶薩修行般若波羅蜜多，
不著極喜地有，不著極喜地非有，不著離垢地、
發光地、焰慧地、極難勝地、現前地、遠行地、
不動地、善慧地、法雲地有，不著離垢地乃至法雲地非有；
不著極喜地常，不著極喜地無常，不著離垢地乃至法雲地常，
不著離垢地乃至法雲地無常；不著極喜地樂，
不著極喜地苦，不著離垢地乃至法雲地樂，
不著離垢地乃至法雲地苦；不著極喜地我，
不著極喜地無我，不著離垢地乃至法雲地我，
不著離垢地乃至法雲地無我；不著極喜地寂靜，
不著極喜地不寂靜，不著離垢地乃至法雲地寂靜，
不著離垢地乃至法雲地不寂靜；不著極喜地空，
不著極喜地不空，不著離垢地乃至法雲地空，
不著離垢地乃至法雲地不空；不著極喜地無相，
不著極喜地有相，不著離垢地乃至法雲地無相，
不著離垢地乃至法雲地有相；不著極喜地無願，
不著極喜地有願，不著離垢地乃至法雲地無願，不著離垢地乃至法雲地有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^31c20

「復次，舍利子！諸菩薩摩訶薩修行般若波羅蜜多，
不著五眼有，不著五眼非有，不著六神通有，
不著六神通非有；不著五眼常，不著五眼無常，
不著六神通常，不著六神通無常；不著五眼樂，
不著五眼苦，不著六神通樂，不著六神通苦；
不著五眼我，不著五眼無我，不著六神通我，
不著六神通無我；不著五眼寂靜，不著五眼不寂靜，
不著六神通寂靜，不著六神通不寂靜；
不著五眼空，不著五眼不空，不著六神通空，
不著六神通不空；不著五眼無相，不著五眼有相，
不著六神通無相，不著六神通有相；不著五眼無願，
不著五眼有願，不著六神通無願，不著六神通有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^32a13

「復次，舍利子！諸菩薩摩訶薩修行般若波羅蜜多，
不著佛十力有，不著佛十力非有，不著四無所畏、
四無礙解、大慈、大悲、大喜、大捨、十八佛不共法有，
不著四無所畏乃至十八佛不共法非有；
不著佛十力常，不著佛十力無常，不著四無所畏乃至十八佛不共法常，
不著四無所畏乃至十八佛不共法無常；
不著佛十力樂，不著佛十力苦，不著四無所畏乃至十八佛不共法樂，
不著四無所畏乃至十八佛不共法苦；
不著佛十力我，不著佛十力無我，不著四無所畏乃至十八佛不共法我，
不著四無所畏乃至十八佛不共法無我；
不著佛十力寂靜，不著佛十力不寂靜，
不著四無所畏乃至十八佛不共法寂靜，
不著四無所畏乃至十八佛不共法不寂靜；
不著佛十力空，不著佛十力不空，不著四無所畏乃至十八佛不共法空，
不著四無所畏乃至十八佛不共法不空；
不著佛十力無相，不著佛十力有相，不著四無所畏乃至十八佛不共法無相，
不著四無所畏乃至十八佛不共法有相；
不著佛十力無願，不著佛十力有願，不著四無所畏乃至十八佛不共法無願，
不著四無所畏乃至十八佛不共法有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^32a28

「復次，舍利子！諸菩薩摩訶薩修行般若波羅蜜多，
不著三十二大士相有，不著三十二大士相非有，
不著八十隨好有，不著八十隨好非有；
不著三十二大士相常，不著三十二大士相無常，
不著八十隨好常，不著八十隨好無常；
不著三十二大士相樂，不著三十二大士相苦，
不著八十隨好樂，不著八十隨好苦；不著三十二大士相我，
不著三十二大士相無我，不著八十隨好我，
不著八十隨好無我；不著三十二大士相寂靜，
不著三十二大士相不寂靜，不著八十隨好寂靜，
不著八十隨好不寂靜；不著三十二大士相空，
不著三十二大士相不空，不著八十隨好空，
不著八十隨好不空；不著三十二大士相無相，
不著三十二大士相有相，不著八十隨好無相，
不著八十隨好有相；不著三十二大士相無願，
不著三十二大士相有願，不著八十隨好無願，不著八十隨好有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^32b24

「復次，舍利子！諸菩薩摩訶薩修行般若波羅蜜多，
不著無忘失法有，不著無忘失法非有，
不著恒住捨性有，不著恒住捨性非有；
不著無忘失法常，不著無忘失法無常，
不著恒住捨性常，不著恒住捨性無常；
不著無忘失法樂，不著無忘失法苦，不著恒住捨性樂，
不著恒住捨性苦；不著無忘失法我，不著無忘失法無我，
不著恒住捨性我，不著恒住捨性無我；
不著無忘失法寂靜，不著無忘失法不寂靜，
不著恒住捨性寂靜，不著恒住捨性不寂靜；
不著無忘失法空，不著無忘失法不空，
不著恒住捨性空，不著恒住捨性不空；
不著無忘失法無相，不著無忘失法有相，
不著恒住捨性無相，不著恒住捨性有相；
不著無忘失法無願，不著無忘失法有願，
不著恒住捨性無願，不著恒住捨性有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^32c15

「復次，舍利子！諸菩薩摩訶薩修行般若波羅蜜多，
不著一切智有，不著一切智非有，不著道相智、
一切相智有，不著道相智、一切相智非有；
不著一切智常，不著一切智無常，不著道相智、
一切相智常，不著道相智、一切相智無常；
不著一切智樂，不著一切智苦，不著道相智、
一切相智樂，不著道相智、一切相智苦；
不著一切智我，不著一切智無我，不著道相智、
一切相智我，不著道相智、一切相智無我；
不著一切智寂靜，不著一切智不寂靜，
不著道相智、一切相智寂靜，不著道相智、
一切相智不寂靜；不著一切智空，不著一切智不空，
不著道相智、一切相智空，不著道相智、
一切相智不空；不著一切智無相，不著一切智有相，
不著道相智、一切相智無相，不著道相智、
一切相智有相；不著一切智無願，不著一切智有願，
不著道相智、一切相智無願，不著道相智、一切相智有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^33a5

「復次，舍利子！諸菩薩摩訶薩修行般若波羅蜜多，
不著預流果有，不著預流果非有，不著一來、
不還、阿羅漢果、獨覺菩提有，不著一來、
不還、阿羅漢果、獨覺菩提非有；不著預流果常，
不著預流果無常，不著一來、不還、阿羅漢果、
獨覺菩提常，不著一來、不還、阿羅漢果、
獨覺菩提無常；不著預流果樂，不著預流果苦，
不著一來、不還、阿羅漢果、獨覺菩提樂，
不著一來、不還、阿羅漢果、獨覺菩提苦；
不著預流果我，不著預流果無我，不著一來、
不還、阿羅漢果、獨覺菩提我，不著一來、
不還、阿羅漢果、獨覺菩提無我；不著預流果寂靜，
不著預流果不寂靜，不著一來、不還、阿羅漢果、
獨覺菩提寂靜，不著一來、不還、阿羅漢果、
獨覺菩提不寂靜；不著預流果空，不著預流果不空，
不著一來、不還、阿羅漢果、獨覺菩提空，
不著一來、不還、阿羅漢果、獨覺菩提不空；
不著預流果無相，不著預流果有相，不著一來、
不還、阿羅漢果、獨覺菩提無相，不著一來、
不還、阿羅漢果、獨覺菩提有相；不著預流果無願，
不著預流果有願，不著一來、不還、阿羅漢果、
獨覺菩提無願，不著一來、不還、阿羅漢果、獨覺菩提有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^33a25

「復次，舍利子！諸菩薩摩訶薩修行般若波羅蜜多，
不著一切菩薩摩訶薩行有，不著一切菩薩摩訶薩行非有，
不著諸佛無上正等菩提有，不著諸佛無上正等菩提非有；
不著一切菩薩摩訶薩行常，不著一切菩薩摩訶薩行無常，
不著諸佛無上正等菩提常，不著諸佛無上正等菩提無常；
不著一切菩薩摩訶薩行樂，不著一切菩薩摩訶薩行苦，
不著諸佛無上正等菩提樂，不著諸佛無上正等菩提苦；
不著一切菩薩摩訶薩行我，不著一切菩薩摩訶薩行無我，
不著諸佛無上正等菩提我，不著諸佛無上正等菩提無我；
不著一切菩薩摩訶薩行寂靜，不著一切菩薩摩訶薩行不寂靜，
不著諸佛無上正等菩提寂靜，不著諸佛無上正等菩提不寂靜；
不著一切菩薩摩訶薩行空，不著一切菩薩摩訶薩行不空，
不著諸佛無上正等菩提空，不著諸佛無上正等菩提不空；
不著一切菩薩摩訶薩行無相，不著一切菩薩摩訶薩行有相，
不著諸佛無上正等菩提無相，不著諸佛無上正等菩提有相；
不著一切菩薩摩訶薩行無願，不著一切菩薩摩訶薩行有願；
不著諸佛無上正等菩提無願，不著諸佛無上正等菩提有願。
舍利子！諸菩薩摩訶薩修行般若波羅蜜多，
與如是法相應故，當言與般若波羅蜜多相應。 ^33b21

「舍利子！修行般若波羅蜜多菩薩摩訶薩，
不作是念：『我行般若波羅蜜多。』
不作是念：『我不行般若波羅蜜多。』
不作是念：『我亦行亦不行般若波羅蜜多。』
不作是念：『我非行非不行般若波羅蜜多。』
舍利子！修行般若波羅蜜多菩薩摩訶薩，
與如是法相應故，當言與般若波羅蜜多相應。
大般若波羅蜜多經卷第六
 ^33c18
