
jing:: 佛說寶藏神大明曼拏羅儀軌經卷上
translator:: 西天譯經三藏朝散大夫試鴻臚少卿傳教大師臣法天奉　詔譯
如是我聞：
一時佛在楞伽國，於彼國中有尾鼻瑟拏羅叉王、
月軍羅叉王等，於佛法中皆得不退，復有住大福德菩薩摩訶薩恭敬圍繞。
時彼世尊運神通力，上往虛空至吠覽婆界。
從空而下，於曩尼嚕閉祖摩里那樹下安詳而坐。
爾時寶藏神、夜叉王、阿脩羅王、母唧隷那龍王、
五通瓶五髻乾達婆王子、吉隷枳羅羅叉王、
火頂緊曩羅王、五髻緊曩羅王、大樹緊曩羅王、
財主夜叉王，復有住不退地菩薩摩訶薩，
心大歡喜異口同音而白佛言：「希有世尊！
希有善逝！所有過去如來大功德正法得未曾聞。
而諸眾生苦惱無量，無主無宰無救無歸，今此正法能為主宰而能救拔。
唯願世尊利益安樂天上人間一切眾生，說此祕密曼拏羅儀軌心真言。
眾生若聞，行布施波羅蜜，得阿耨多羅三藐三菩提安樂圓滿。」 ^343b25

爾時復有夜叉等從座而起，偏袒右肩，
右膝著地，合掌恭敬白世尊言：「曼拏羅儀軌當為宣說，願樂欲聞。」 ^343c13

爾時世尊告彼夜叉王等大會之眾：「汝今諦聽。
善男子！此正法是大夜叉王曼拏羅儀軌心真言，
真實祕密，得未曾有，一切如來同所宣說。」 ^343c16

復有半尼所〔二合〕天子、末羅賀天子、酥摩天子、
普酥摩天子、惹野天子等，於其晨朝俱來佛所，
頭面禮足，繞佛三匝住立一面。
爾時彼菩薩摩訶薩以其神力，令曩尼囉閉祖摩里那樹下起大光明普照一切。 ^343c20

爾時世尊告彼菩薩摩訶薩言：「我今欲說大富貴未曾有圓滿大法海，
汝等當受持信順奉行。」 ^343c25

爾時寶藏神夜叉王從座而起，偏袒右肩，
右膝著地，合掌恭敬白佛言：「世尊！
唯願慈悲說此真實八大富貴未曾有圓滿大法海，我等受持奉行。」 ^343c28

世尊告言：「如是大腹蓮華色一切莊嚴大夜叉王祕密法，
於寶藏神大夜叉王兩邊有夜叉，一名吉隷、
二名摩隷，恒傾寶藏。
北方名舍也〔二合〕摩夜叉、妙滿夜叉、滿賢夜叉。
東方獲財夜叉、大財夜叉，亦傾寶藏。
大腹一切莊嚴大夜叉王，如童子相，守賢聖堂門。
誦人應觀想此八大夜叉王。」
即說八夜叉眷屬真言： ^344a3

「唵〔引〕馱曩〔引〕那野娑嚩〔二合引〕賀摩賀
〔引〕馱曩〔引〕那〔引〕野娑嚩〔二合引〕賀摩尼婆捺囉
〔二合引〕野娑嚩〔二合引〕賀布囉拏〔二合〕
婆捺囉〔二合引〕野娑嚩〔二合引〕賀惹敢
〔二合〕婆羅母契孕〔二合〕捺囉〔二合引〕野娑嚩
〔二合引〕賀惹敢〔二合〕婆羅左隣捺囉〔二合引〕
野娑嚩〔二合引〕賀唵〔引〕唧尾軍拏隷儞
〔引〕娑嚩〔二合引〕賀唵〔引〕枳〔引〕隷摩〔引〕隷儞
〔引〕娑嚩〔二合引〕賀」 ^344a10

「此八眷屬夜叉王，東方滿賢、南方多聞、
西方獲財、北方寶賢等真言王，一切天、
人、阿脩羅皆生恭敬，信受奉行。
此八大夜叉王，居八地自在大菩薩位，
於其利生善能取捨，安住三界一切財寶。
於寶藏神右邊，安置清淨寶瓶。
及吉隷夜叉、摩隷夜叉，此二是寶藏神兄弟，亦居最上菩薩位。
一住西南角，誓願度脫一切眾生；一住東北方，
具大精進，所見真實，發歡喜誓願。
若念名者，所求皆得。」
佛言：「我於過去塵墨劫前深信佛法，有大夜叉鬼王，於迦尸國請我受灌頂王位。
我於彼時得入曼拏羅修祕密行，為諸眾生說十善法，
令彼有情俱行十善，各各能捨一切財物。
我行布施波羅蜜多清淨圓滿，入歡喜地成菩薩位，然後斷除一切眾生貧病苦惱。
求一切智，願入如來應供正等正覺，得佛智慧。
過去諸佛亦復如是，依真言教求成就法已，然後得成阿耨多羅三藐三菩提。
是故汝寶藏神大夜叉王法，為一切如來父母、一切如來涅盤相。
汝即如來，能化夜叉形，而為利益一切眾生。
我今說彼大夜叉王真言義、曼拏羅儀軌，
若彼誦人無財者令得財，無吉祥者令得吉祥，一切所欲之事令得成就。
我此曼拏羅法，若見若聞，所有過去多劫多生愚癡所作一切重罪皆悉消除。 ^344a17

「復能於寶藏神大明王菩薩同住親近，
不久速得不退之地，遠離一切貧窮下賤諸苦煩惱，身心適悅。
所有一切空居宿曜及天、龍、夜叉、乾闥婆、
阿脩羅、迦樓羅、緊那羅、摩睺羅伽、人非人等諸惡心者，皆不能為害而作擁護。
此八種大富貴夜叉王大法海廣大圓滿，
若善男子等發深信心受持此未曾有法修行梵行，所得功德如前無異。」 ^344b13

爾時寶藏神大夜叉王白佛言：「世尊！
此八種富貴未曾有法，我今受持，願作擁護息災吉祥。
我有心真言而能利益安樂一切眾生，
於其世間悲愍饒益，願佛納受。
世尊！我今知此正法，於過去世羯句忖那如來、羯諾迦牟尼如來及迦葉佛等互相傳說。
此心真言，我今欲說。」 ^344b21

爾時世尊告寶藏神大夜叉王：「汝宜速說，今正是時。」
寶藏神大夜叉王聞佛言已，即說因緣。
此大夜叉王種種變化，譬如大火能燒一切煩惱薪，
亦如人中王為第一，眾流之中海為第一，
星宿之中月為第一，此心真言亦復如是，
所有四維上下世間出世間中修行求福功德富貴最為第一，
及彼天上人間正等正覺二足世尊之中亦為第一。 ^344b28

爾時寶藏神大夜叉王說此真言： ^344c7

「曩謨〔引〕囉怛曩〔二合〕怛囉〔二合〕夜〔引〕野曩謨
〔引〕摩〔引〕尼婆捺囉〔二合引〕野摩賀〔引〕藥乞叉
〔二合〕細〔引〕曩〔引〕鉢哆曳〔引〕唵〔引〕惹敢〔二合〕
婆羅惹隣〔引〕捺囉〔二合引〕野娑嚩賀」 ^344c8

爾時寶藏神大夜叉王說此真言已，三千大千一切世界六種震動，
所有一切夜叉大將以其二手結印。
此印相以頭指與大指相捻如鎖，餘指並舒。
此名衣印，用此真言： ^344c12

「唵〔引〕地里地里摩賀〔引〕三母捺覽〔二合引〕
摩囉馱〔引〕囉迦〔引〕野娑嚩〔二合引〕賀」 ^344c16

次結莊嚴印。以二手大指捻餘三指甲，
兩頭各如環，更相向上旋轉，次復相交。
此是莊嚴印，用此真言： ^344c18

「唵〔引〕彌〔引〕伽婆囉拏惹羅惹藍母伽曩娑嚩
〔二合〕賀」 ^344c21

次拂印。右手作拳左手叉腰。
此是拂印，用此真言： ^344c23

「唵〔引〕賀囉賀囉囉惹計〔二合〕誐囉〔二合〕
賀囉〔二合〕囉拏也〔二合引〕野娑嚩〔二合〕
賀」 ^344c25

次結曼拏羅印。以二手合掌，開其指頭勿令相著，垂手指向下。
此是曼拏羅印，及塗壇同用，誦此真言： ^344c27

「唵〔引〕俱胝羅瑜誐〔引〕嚩里哆〔二合〕必里
〔二合〕夜〔引〕娑嚩〔二合〕賀」 ^345a1

次結五色粉印。將粉曼拏羅時，以五指平正下覆於地。
此是五色粉印，用此真言： ^345a3

「呬〔引〕呬〔引〕譬〔引〕曩末隷必里〔二合〕野輸
〔引〕婆〔引〕野娑嚩〔二合〕賀」 ^345a5

次結香印。以二手作合掌，令無名指中指頭指入於掌內，小指相合如針。
此是香印，用此真言： ^345a7

「唵〔引〕羅羅迦〔引〕羅〔引〕酥巘馱巘馱〔引〕野娑嚩
〔二合〕賀」 ^345a10

次結花印。以二手大指並竪。
此印香華同用，真言亦爾。
今此儀軌，諸佛如來亦乃略而說之。
若有供養此馱羅尼者，如供諸佛而無有異，
如來應供正等正覺恒自攝受、恒自長養。
若諸眾生依法持誦，速入十地修十波羅蜜成就十力。 ^345a12

爾時世尊於其座上觀察大眾，告寶藏神大夜叉王：
「汝寶藏神曼拏羅儀軌、祕密真言及彼印法，一切如來同所宣說。
毘鉢尸如來、尸棄如來、毘舍浮如來、羯句忖那如來、
羯諾迦牟尼如來、迦葉波如來，今我釋迦如來亦皆宣說。
善哉寶藏神！汝今諦聽，善思念之。
我為利益天上人間一切有情增長善根，說於往昔求法之事。
我於過去無數劫中，常往山中採柴為活。
忽於一日於其山野見一病比丘，欲採於柴無力可為。
我自生悲愍心而施彼柴，燃火造食供養看承，
經一日間而彼比丘身獲安樂心甚歡喜，
即為於我受三歸五戒令發菩提心，然後說此曼拏羅祕密三昧儀軌。
時我得是真言王，一心觀想依法受持，而能成就聖寶藏神一切勝利之事。
作護摩三遍，復作水護摩，然後獻閼伽，
一日三時，專心讀誦楞伽經。
如前作於觀想，日日求法，成就八種眷屬恒自擁護。
復書真言戴於頸上，得寶藏神擁護。
若有人誦此真言一洛叉，或二洛叉或三洛叉，
於舍利塔前安置幢幡受持齋戒，為諸夜叉三夜出生供獻，
所求成就，得最上神通具大神力。
若水護摩儀則，令眾生獲大財寶。
於江河寂靜之處先結齋戒，然次入水內令水至臍，
以手施水而作護摩，復用塗香誦寶賢真言。
誦人觀想寶賢安頭指上，滿賢安中指上，
獲財安無名指上，毘沙門安手掌中，計#CB00942;麼尼曼弟目契捺囉室囉
〔二合〕室左〔二合〕哩〔引〕捺囉〔二合〕安大指上，如是賢聖互相現見能為擁護。
佛說夜叉曼拏羅儀軌有如是功德，何況智者誦人信佛重法，
持戒多聞一心清淨，作最上曼拏羅福不可量。 ^345a18

「若欲作此曼拏羅，須依清淨地位有花果樹林處，
掘地至膝，廣闊十二肘，用五淨水灑結淨，
然後實築平正如手掌，誦夜叉王真言加持，以種種香花而為供養。
若作法時，須於白月吉日，阿闍梨志心清淨，
以五種淨水作自結淨，一心誦真言王作於擁護。
次於上下十方結界，誦寶藏神真言加持香水依次灑淨，
用五色線令童女合造，然後以供俱摩香水裛過，
用憂曇鉢木為橛，拼線作曼拏羅。
先於東方起手，作四方四角，開四門。
於中方安如來一切智王諸相圓滿。
向下安寶藏神，色如青雲，具足諸相，以種種寶莊嚴，於師子座上結跏趺坐。
其師子座以眾寶莊嚴，放大光明如是殊妙。
右手作施願相，掌有菴摩勒果；左手持寶囊，滿種種寶。
復於寶藏神兩邊安置二金色夜叉王，
一名左隣捺囉、二名目契捺囉，身相相等。
於寶藏神下面安夜叉女、七子母、九子母。
於壇東方安夜叉母，東南角安摩尼曩迦，
南方安曩誐曩婆迦，西方安暗婆曩婆，
西南方安儞羅曩婆，北方安毘沙門，西北方安大力大富伊舍曩天，
東北方安嚩嚕拏大力天夜叉王。
次有惹敢〔二合〕婆羅夜叉、護嚕護羅夜叉、
酥細拏夜叉、娑野夜叉、惹敢〔二合〕婆迦夜叉、
目吒迦夜叉、囉訖哆〔二合〕#CB00768;嚩夜叉、
摩護那羅夜叉，安曼拏羅外第三重。
次安置夜叉女，並須一一色相端嚴，尾布羅夜叉女、
尾舍羅夜叉女、贊捺囉輸末帝夜叉女、
誐嚩夜叉女、酥路左曩夜叉女、鉢納摩薩曩夜叉女、
酥嚩尾夜叉女、摩賀摩野夜叉女、酥吉尸夜叉女、
馱曩麼羅夜叉女、布室隷夜叉女、拏嚕摩隷迦夜叉女，手作施一切施願相。
及摩拏惹嚩迦摩嚕閉酥嚕哆嚩吉也
〔二合〕酥捺里舍儞摩護誐囉、天帝釋等，
或二十或一百，於曼拏羅外依其方位一一安置。
次金剛杵、金剛劍、金剛棒、螺、羂索、幢、輪、三股叉。
外第一重安結界網，第二重復安金剛杵，
第三重安金剛熾焰，並令周匝。
次略明粉壇請召供養儀軌。 ^345b21

「須用青黃赤白黑五色之粉，先粉八方位地，
作八熾焰等，如前所說。
次捻閼伽鉢滿盛香水及好花，誦寶藏神心真言作於召請。
持誦者須自虔誠勿生疑惑。
若夜叉女等，須各各念本真言召請，令於有德智者請召天中天大明寶藏神。
既請召已，然以摩羅帝花、鬘色妙蓮華、
憂鉢羅花、迦難摩花、俱覽吒華、緊輸迦華，
塗香燒香，燃燈設食，一切所須之物依次供獻。
次作護摩，用紫礦、安悉香、龍腦香及白檀香，
於寶賢面前作護摩一千，專心供養。
於曼拏羅四角安閼伽瓶，入五穀、五藥滿盛香水，
復於瓶口內插樹枝，誦此寶藏神本尊真言： ^346a1

「惹敢〔二合〕婆羅惹隣捺囉〔二合引〕野娑嚩
〔二合引〕賀」 ^346a14

「此真言能成一切事。」
復次大夜叉王大智寶賢說夜叉心真言： ^346a15

「唵〔引〕夜乞叉〔二合〕娑嚩〔二合引〕賀」 ^346a17

「此真言亦能成就一切事。」
佛說寶藏神大明曼拏羅儀軌經卷上
 ^346a18
