
pin:: 大乘中觀釋論卷第九
author:: 安慧菩薩造
translator:: 譯經三藏朝散大夫試鴻臚卿光梵大師賜紫沙門臣惟淨等奉　詔譯
觀薪火品第十之餘
復次頌言：
　　「即薪而無火。」 ^156a23

釋曰：遣一性故。
　　「異薪亦無火。」 ^156a25

釋曰：薪火二法遣異性故。
　　「火中亦無薪，薪中亦無火。」 ^156a27

釋曰：總遣異性故。
此中薪火二法，一性異性俱不可見，如瓶非木。
又如水中蓮花，異性不成故。
是故勝義諦中薪火二法非相因有，而彼二法畢竟空故。 ^156a29

復次頌言：
　　「如說薪火法，能所取亦然。」 ^156b4

釋曰：一性異性互相因待次第不成。
復次頌言：
　　「餘諸法皆同。」 ^156b6

釋曰：彼能取所取非作者作業一性可著，
亦非異性所取，離亦不生。
若異性所取，即互不到，不到即不燒，不燒即不滅，不滅即是常。
若法常住，彼即互相因待不成。
若成不成，二法相因畢竟無體。
若人計火從餘方來，有其能取及所取者，此義不成。
故下頌言：
　　「及彼瓶衣等。」 ^156b9

釋曰：彼瓶衣等因果二法，同生不同生、
能相所相，彼等所成，如非泥團即是其瓶，彼瓶果法有作用故。
亦非異瓶別有果法作用所成，非彼二法互相因待，若成不成相因無體。
此如是故，餘處隨應所說亦然。
若勝義諦中無一異性，是故不應取著。 ^156b16

如有頌言：
　　「非受非不受，異復云何有？
　　如能取所取，諸所說亦然。」 ^156b22

復次頌言：
　　「若人執有我，諸法有實性，
　　各各差別說，彼不解佛法。」
pin:: 
#  11 觀生死品
觀生死品第十一 ^156b25

復有人言：勝義諦中亦有生死。
何以故？如佛所言：「生死長遠，眾生愚迷不知正法。
我欲令彼如理修行得盡生死，乃作是言：
『汝諸苾芻，應如是學。』」
以此證知勝義諦中有其生死。 ^156b29

論者言：如佛所說，皆是方便世俗施設，
非勝義諦，亦非不有生死而說。
長時有法可盡，彼生死者眾生所受。
若如理修行，即能盡彼生死有性。
此中先說薪火二法能取所取彼等次第，此非道理。 ^156c4

復次頌言：
　　「大牟尼所說，生死無先際。」 ^156c9

釋曰：此義云何？所言生死者即是無際，無際即無始。
今此義者，無最上、無先際，故言無際。
又非有彼先際，故名無際。
故下頌言：
　　「今此如是說，無先亦無後。」 ^156c11

釋曰：先後義無體，無自性故，如兔角等，應如是見。
由如是故，中亦不可得說，非不有故，如兔角等。 ^156c15

復次頌言：
　　「若無有先後，中復云何有？」 ^156c18

釋曰：生死無自性，彼云何有？
故下頌言：
　　「是故此中無，先後共次第。」 ^156c20

釋曰：此中應問：如所表示無先後共，即次第不生，而何有眾生受生老死？
又云何修行盡生死有性？
此即不成。故頌答言：
　　「若使先有生，後有老死者，
　　不老死有生。」 ^156c22

釋曰：若不離老死而有生者、應不離老而有死邪？
故下頌言：
　　「後老死非理。」 ^156c27

釋曰：若或異法有所成者，譬如牛馬，異體應可同生。
云何生不有死？又何不死有生？
若生老死先有體者，即彼本來有其生死。 ^157a1

復次頌言：
　　「若使後有生，先有老死者；
　　彼所有老死，無生即無因。」 ^157a4

釋曰：無因即無所依，無依即無生，無生即無相續有性。 ^157a7

復次頌言：
　　「無此生老死，亦無有先後；
　　老死亦復然，亦應與生共。」 ^157a9

釋曰：此義云何？若言生時有其死者，以彼生滅二法無同時性。
又復無因二俱不生，彼無性故。
若或同生，又生老死無相待因性。 ^157a12

復次頌言：
　　「若不生即無，先後共次第；
　　云何戲論言，有生老死合？」 ^157a15

釋曰：勝義諦中戲論不生故。 ^157a18

復次頌言：
　　「若諸法因果，能相及所相，
　　所受及受者，真實義如是。」 ^157a19

釋曰：能知所知等一切法，先後共次第皆不和合。
若先有果後有其因，果即無因，此即因有相違。
若先有因後無果者，即因果不和合。
若因果二法同時有者，如是決定彼因果性亦復無體。
若已生若未生，二法相因俱無體故。
能相所相，所說亦然。 ^157a22

復次頌言：
　　「非但說生死，先際不可得；
　　諸法亦復然，先際不可得。」
pin:: 
#  12 觀苦品
觀苦品第十二 ^157a28

復有人言：勝義諦中有彼諸蘊苦所成性。
如佛所言：略說五取蘊，由苦所得故。 ^157b3

論者言：此等所說皆世俗諦，非勝義諦。
何以故？此苦果故。
此苦果者，多種分別。 ^157b5

復次頌言：
　　「自作及他作，共作無因作。」 ^157b7

釋曰：有一類人欲令此苦各別繫屬。
故下頌言：
　　「彼等於諸果，所作非道理。」 ^157b9

復次頌言：
　　「苦若自作者，即不從緣成。」 ^157b12

釋曰：若自作者，而彼諸法皆自體所成，非同生性故。
若離自體，即無對待因性。
亦非同生可有，故下頌言：
　　「以有此蘊故，有未來五蘊。」 ^157b14

釋曰：緣所成故。此中若法緣所成性，即無自作，此遣法自相。
又復亦非他作道理。 ^157b18

復次頌言：
　　「若有此五蘊，與未來蘊異；
　　於此彼蘊中，應有他作苦。」 ^157b20

釋曰：今此五蘊與未來五蘊諸有所作，非此二法互有他性。
何以故？滅與未生二無性故。
此中亦非苦能作苦，自作他作云何可成？ ^157b23

復次頌言：
　　「若人自作苦，離苦何有人？
　　云何自作中，離人而有苦？」 ^157b26

釋曰：若復離蘊無所施設，彼復云何有苦可作？ ^157b29

復次頌言：
　　「若苦他人成，授與此人者；
　　他亦名自作，離苦何有苦？」 ^157c2

釋曰：此非離苦而復有苦，苦無異故。 ^157c5

復次頌言：
　　「若他人作苦，離他何有苦？
　　亦非有作已，他能授於此。」 ^157c6

復次頌言：
　　「自作若不成，復何有他作？
　　若他人作苦，即亦名自作。」 ^157c9

釋曰：或有人言：若人自作苦，即非他所成，應有他作邪？
對此異意，故下頌言：
　　「苦不名自作，亦非他人作，
　　是故所作中，離苦人無體。」 ^157c12

釋曰：今此如是，非有所作，亦非有苦。
若以彼苦自作苦者，即自所作，道理相違。
是故此說以無有人何有他作？
彼無性故。若復他無自體，是中云何他能作苦？
若人自體不生，即無所有。
他體不生，即無他作，是故無有他能作苦。
若或自他二法共作苦者，亦非道理。 ^157c16

復次頌言：
　　「若有自他作，即有共作苦；
　　今無自他共，無因亦非理。」 ^157c22

如有頌言：
　　「他相若自作，他相此無因；
　　此若有自因，何有無因作？」 ^157c25

釋曰：勝義諦中苦無體故。 ^157c28

復次頌言：
　　「非但說於苦，四種俱不有。」 ^157c29

釋曰：此復云何？色等亦然。
故下頌言：
　　「外諸法皆同，四種俱不有。」 ^158a2

釋曰：色非自體作故。
彼能作所作，若有若無，皆非所作。
若有能作，即所作無體。
無即非能作，云何無中計有我作？
此即著於能作。亦非他法成已復成色法作用，是中亦非他性可成。
今此所說，若從緣生，彼即無有異法可得，
亦非自他緣法不生，又一切法非無因故。
由是勝義諦中色等諸法體不可得。
pin:: 
#  13 觀行品
觀行品第十三 ^158a4

前品所說破色等蘊，此即亦有對治相違。
何以故？如佛所言：「諸苾芻！
汝等應當如實了知色是無常，乃至識法亦是無常。」
以此文證，有色等蘊。 ^158a12

論者言：此世俗諦增上所說，非勝義諦。
故有頌言：
　　「若彼虛妄法，是世俗有為；
　　無妄涅槃法，即是勝義諦。」 ^158a16

釋曰：此虛妄者，是邪智境界。
愚人不實，於虛誑法無分位中計色有性。 ^158a20

復次頌言：
　　「彼虛妄法者，諸行妄取故。」 ^158a22

釋曰：此即無所得相違。
故下頌言：
　　「即彼虛妄法，是中何所取？」 ^158a24

釋曰：無所有故，譬如兔角，虛妄之法而不和合。
是故虛妄法者，雖有所說皆是虛妄。
故佛世尊廣為開示，普盡一切若根若隨煩惱、
所知二障等法皆悉是空，使令除斷，即彼空性離二邊故。
此中所說諸虛妄法，決定皆是世俗諦有。
若虛妄法，於勝義諦中如乾闥婆城。
又或虛妄法者，雖復所說，是中亦非妄法可有，故佛世尊諸有所說悉無相違。
若言諸法不有，即是證成自性空義，遣妄執故。 ^158a26

復次頌言：
　　「諸法無自性，見有異性故。」 ^158b6

釋曰：若見有法變異之性，彼即無我。
無我即無常，無常即不有。
如是所說，是為虛妄。
此法如是。故下頌言：
　　「無性法亦無，一切法空故。」 ^158b8

釋曰：雖說諸法皆空，即彼諸法猶如空花，
亦非有彼無自性法，又或無所成故。 ^158b12

復次頌言：
　　「若法無自性，法云何有異？」 ^158b14

釋曰：若法有異，自性亦異。
若彼諸法無自性者，即不和合。
是故若見諸法各各自性有別異者，云何不說此為虛妄？
故下頌言：
　　「若法有自性，亦復何有異？」 ^158b16

釋曰：若其無者，即無法可有異性和合。
計有性者，即墮過失。
此復云何？ ^158b20

復次頌言：
　　「若諸法即異，無異法可有；
　　現住法若異，後變異不成。」 ^158b22

釋曰：若後異者，譬如老作老相，此即自比量相違。 ^158b25

或有人言：若不離自體有法可異者，乳應即成酪。
若爾，即有因一向過失。 ^158b27

復次頌言：
　　「若法即有異，乳應即成酪。」 ^158b29

釋曰：亦非離彼滋味氣勢報體等法乳即成酪，以緣性故。
又復亦非異乳有酪，此即於第二時有一向過失。
故下頌言：
　　「若或異於乳，云何得成酪？」 ^158c2

釋曰：亦非異乳有酪可得，此即不墮一向過失。
是故無有異法可見，有即虛妄。
何以故？自性空故。
勝義諦中亦無少分不空之法，對待空法而有所成。 ^158c6

復次頌言：
　　「若有不空法，即應有空法；
　　無少不空法，何得有其空？」 ^158c10

釋曰：因不成故，此中非有空法可說。
今此如是證成世尊所說空義。
如其所說，此復云何？
故下頌言：
　　「遣有故說空，令出離諸見；
　　若或見有空，諸佛所不化。」 ^158c13

釋曰：此即遣諸空執。
諸佛世尊所說無疑，何況有異？
若欲有其空者，此乃於法自性有所取著。
此中亦非有性可取，應當捨離。
若或於空有所取者，此即邊執。
彼有執者無異方便，應知此等佛所不化。
大乘中觀釋論卷第九
 ^158c18
