佛母經
jing:: 
爾時，世尊入般涅槃，倚臥雙告諸大眾：
「吾今欲般涅槃，不見阿難及吾迦葉。
來時語言：『吾與汝不相見也。』」
即使憂波梨，往詣刀利天上，告吾母知：
「舉身疼痛，不可思議，願母早來，禮敬三寶。」 ^1463a19

爾時，佛母於其中夜，作六種惡夢：一者，
夢見珍山崩；二者，夢見四海枯竭；三者，
夢見五月下霜；四者，夢見寶幢幡摧斫、
幡花崩倒；五者，夢見四火來燒我身；六者，夢見兩乳自然流出。 ^1463a23

爾時，佛母說夢未訖，正見憂波梨從空而來。
口問：「聖人從何方來？
顏容顦顇、面色無光，狀似怯人？」 ^1463a27

爾□憂波梨，哽咽聲嘶，量久不語。
告言：「佛母！佛母！我如來大師，昨夜子時，
捨大法身，入般涅槃。
故遺我來，告請眷屬。」 ^1463a29

爾時，佛母聞此語，以渾塠自摸，如須彌山崩，
遍體而現，如波羅奢花，悶絕躃地。
時，有二天女，將水#CB01834;之，量久還惺。
爾時，佛母將諸徒眾，恭敬圍遶，從刀利天下至娑羅雙樹間。
正見如來，殯斂以訖，唯有僧伽梨衣，疊著棺邊；
鉢盂錫杖，掛其樹上。
有二師子，自剄而死；十大弟子，向天號哭。 ^1463b3

爾時，佛母手携此物，而作是言：「此是我子，
生存在日，持用此物，化導眾生。
此物，今無主也！」 ^1463b9

爾時，佛母遶棺三匝，却住一面，悶淚而言，
告言：「慈子！汝是我子，我是汝母。
汝今入般涅槃，云何不留半偈之法？」 ^1463b11

爾時，如來聞母喚聲，金棺自開，却坐千葉蓮花臺上，
為母說法：
　　「世間苦空，諸行無常，是生滅法，
　　生滅滅已，寂滅為樂。」 ^1463b14

爾時，佛母聞此法，以心生歡喜，還歸本天。
未至天所，住立虛空，心生慈悲，嗚呼大哭。
天地震動，淚下如雨。
雲中百鳥，皆作哭聲。
一切恩愛，會有別離，何其如來□□□□□涅槃！
大般涅槃經佛。
 ^1463b18
