
jing:: 大黑天神法
author:: 嘉祥寺神愷記
大黑天神者，大自在天變身也，五天竺並吾朝諸伽藍等皆所安置也。
有人云：大黑天神者，堅牢地天化身也，
伽藍安之，每日所炊飯上分供養此天。
誓夢中語詞之中曰：「若吾安置伽藍，日日敬供者，
吾寺中令住眾多僧，每日必養千人之眾。
乃至人宅亦爾也。
若人三年專心供吾者，吾必此來。
供人授與世間富貴乃至官位爵祿，應惟悉與焉。
吾體作五尺，若三尺若二尺五寸亦得通免之。
膚色悉作黑色，頭令冠烏帽子，悉黑色也。
令著袴驅褰不垂，令著狩衣，裙短袖細。
右手作拳令收右腰，左手令持大袋，從背令懸肩上，
其袋之色為鼠毛色，其垂下裎，餘臀上。
如是作畢，居大眾食屋禮供者，堂屋房舍必自然之榮聚集涌出。
又若人常持念吾呪，四季大備餚饍酒羹飯食乃至百味。
以五更時不知眾多人供吾者，決定與富。
其呪曰： ^355b12

「唵密止密止舍婆隷多羅羯帝娑婆訶」 ^355c1

「印者，二手內縛，舒二地，二水來去是也。
供養印者，用常途法禮。
供人者，必於此神成父母之想，於三寶成外護，於眾人成父母故也。」
余久聞天竺土風並吾當朝土風，諸寺安此天莫非豐饒。
因之為斷後輩之疑，以野客夢事引尋貽之焉。 ^355c2

大黑天神法　師云：此最祕密也，不入室弟子不可傳受，千金莫傳。
努力。讚。 ^355c8

種子^mc-A5E5。 ^355c11

大黑天神者，胎藏界，梵號云摩訶迦羅天，亦云大黑天神。
用普印，三摩耶形劍，青色三面六臂，前左右手橫執劍，
左次手執人頭，右次手執羊牝，次左右象皮張背後，以髑髏為瓔珞也。
故本云黑淺色也。
《仁王經良賁疏》云：「言塜間者，所住處也。
言摩訶者，此翻云大。
言迦羅者，此云黑天也。
上句梵語，下句唐言。
大黑天神，鬪戰神也。
若禮彼神，增其威德，舉事皆勝，故嚮祀也。
何以知者？三藏引別梵筴云：《孔雀王經》
說烏尸尼國國城東，有林名奢摩奢那，此云尸林。
其林縱橫滿一由旬，有大黑天神，是摩醯首羅變化之身，
與諸鬼神無量眷屬，常於夜間遊行林中。
有大神力，多諸珍寶，有隱形藥、有長年藥，
遊行飛空，諸幻術藥與人貿易，唯取生人血肉，先約斤兩而貿藥等。
若人欲往，以陀羅尼加持其身，然往貿易。
若不加持，彼諸鬼神乃自隱形盜人血肉，
令減斤兩，即取彼人身上血肉，隨取隨盡，不充先約。
乃至取盡一人血肉，斤兩不充，藥不可得。
若加持者貿得寶貝及諸藥等，隨意所為皆得成就。
若嚮祀者，唯人血肉也。
彼有大力，即加護人，所作勇猛鬪戰等法皆得勝也。
故大黑天神即鬪戰神也。
此天即七母天為眷屬〔云云〕。」
有七姊妹者，一左閟拏、二嬌吠哩、三吠瑟拏微、
四嬌麼哩、五印 #CB02949;里、
六勞#CB02949;里、七末羅呬弭。
是七名皆是真言也。
《大日經疏》云「荼吉尼真言，此是世間有造此法術者，
亦自在呪術，能知人欲命終者，六月即知之。
知已，即作法取其心食之。
所以爾者，人身中有黃，所謂人黃，猶牛有黃也。
若得食者，能得極大成就。
一日周遊四域，隨意所為皆得，亦能種種治人，有嫌者以術治之極令病苦。
然彼法不得殺人，要依自計方術。
人欲死者去，六月即知之，知已以術取其心。
雖取其心，然有法術，要以餘物代之，此人命亦不終，至合死時方壞也。
大都是夜叉大自在。
於世人所說大，極屬摩訶迦羅，所謂大黑神也。」
毘盧遮那以降伏三世法門，欲除彼故化作大黑神。
過於彼無量示現，以灰塗身在曠野中，
以術悉召一切法成就，乘空履水皆無礙，
諸荼吉尼而訶責之：「猶汝常噉人故，我今亦當食汝。」
即吞噉之。然不令死彼，伏已放之，悉令斷肉。
彼白佛言：「我今悉食肉得存，今如何自濟？」
佛言：「聽汝食死人心。」
彼言：「人欲死時，諸天夜叉等知彼命盡，
爭來欲食，我云何得之？」
佛言：「為汝說真言法及印，六月未死即能知之。
知已，以法加護，勿令他畏得損。
至命盡時，聽汝取食也。」
如是稍引令得入道故，有此真言訶唎
〔二合訶定行利垢〕訶。
《瑜祇經疏》云「吽迦羅迦羅〔又云黑闇〕」《大日經疏》
云「摩訶迦羅，大黑天神，又云大闇夜天。
以迦羅翻黑闇。」《仁王疏》云「摩訶迦羅神
〔云云〕　摩訶迦羅用普印　唵摩訶迦羅野娑婆
〔二合〕賀〔引〕」　《南海傳》云：「又復西方諸大寺處，
咸於食厨柱側，或在大庫門前彫木表形，
或二尺三尺為神王狀，坐把金囊却踞小床，
一脚垂地，每將油拭黑色為形，號曰莫訶呵羅，即大黑神也。
古代相承云：是大天之部屬，性愛三寶，
護持五眾使無損秏，求者稱情。
但至食時，厨家每薦香火，所有飲食隨列於前。
曾親見說大涅槃處般禪那寺，每常僧食一百有餘。
春秋二時禮拜之際，不期而至僧徒五百臨中忽來，正到中時無宜更煮。
其知事人告厨家曰：『有斯倉卒，事欲如何？』
于時有一淨人老母而告之曰：『此乃常事，無勞見憂。』
遂乃多然香火，盛陳祭食，告黑神曰：『大聖涅槃，爾徒尚在。
四方僧至，為禮於聖蹤，飲食供養勿令闕乏，是仁之力。
幸可知時。』尋即總命大眾令坐，以寺常食次第行之，大眾咸足。
其餐所長，還如常日，咸皆唱善，讚天神之力，親行禮覲。
故覩黑神見在其前，食成大聚。
問其何意，報此所由。
淮北雖復先無，江南多有置處，求者効驗，神道非虛。
大覺寺目真隣陀龍，亦同斯異矣。」 ^355c12

唵密止密止舍婆隷多羅羯帝訶娑婆訶
〔引〕唵摩訶迦羅耶娑婆訶 ^356c9

口傳云：常途法者，十八道。
口傳云：《仁王經》云「塚間摩訶迦羅大黑天神。」
《理趣釋》云「七母女天者，是摩訶迦羅天眷屬，
可居東北方，最祕最祕。」 ^356c11

師云：此法最極祕密法也，不入室乃無名薄之人，不可傳受。
莫傳，千金努努。先可儲供一面，次可儲少少之菓，
次備香水一杯〔可加散杖〕，次塗香一杯，
花鬘一杯，燒香一杯，酒一杯〔若無者用茶〕，
次洗米一杯〔若飯〕，銀錢一捧。
次於房中洗手嗽口，次護身淨三業，三都被甲，
如十八道，次入堂〔持珠杵〕，次禮佛著座。
次塗香塗手，次加持香水〔用辦事印明〕，
次灑淨供物，次加持飯食。
印真言：左手作拳押腰，右手五指直立，
屈中指節，以空指置火甲。
每誦真言摩中指甲上兩三遍，餘舒之。
然後以大指頭指三遍，彈指舒之。
真言曰： ^356c15

^mc-A5A9曩^mc-A5F0莫^mc-B7A3薩嚩^mc-A557怛^mc-A564他引^mc-A458蘖^mc-A558多引^mc-A656嚩^mc-A642路^mc-A442枳^mc-A55D帝^mc-DA42唵^mc-A67A三^mc-A5D9婆^mc-A5FD羅^mc-A67A三^mc-A5D9婆^mc-A5FD羅^mc-CFC1吽 ^357a11

次施甘露印明。作施無畏印，以右手竪展五指直上即是。
真言曰： ^357a15

^mc-A5A9曩^mc-A5F0莫^mc-AB7A蘇嚕二合^mc-A5B5跛^mc-A5F1野^mc-A557怛^mc-A564他^mc-A458蘖^mc-A558多引^mc-A5F1野^mc-A557怛^mc-DA4A儞也引^mc-A558他^mc-DA42唵引^mc-AB7A蘇嚕二合^mc-AB7A蘇嚕二合^mc-AABC鉢羅二合^mc-AB7A蘇嚕二合^mc-AABC鉢羅二合^mc-AB7A蘇嚕二合^mc-B065娑嚩二合^mc-A6A9賀引 ^357a17

次鑁字心水輪觀。
先作施無畏印，右手掌心觀^mc-A660字誦^mc-A660字。
此呪一七遍，即展開五指，向下臨食器中觀。
真言曰： ^357a25

^mc-A5A9曩^mc-A5F0莫^mc-A67A三^mc-A5E5曼^mc-CA56多^mc-E3AD沒^mc-D9FA馱^mc-E040南^mc-A660鑁 ^357a28

次勸請。 ^357b1

「至心謹請，摩訶迦羅，大黑天神，與諸眷屬，
來降於此，受此供養。」
真言曰： ^357b2

^mc-DA42唵^mc-A5E5摩^mc-A6A8訶^mc-A440迦^mc-A5FD羅^mc-A5F1耶^mc-CFCF曳^mc-E0AF醯^mc-A6AA呬 ^357b4

以二空招之。次閼伽取散杖誦闕伽明，於座前灑之三遍。
次華座，次塗香，次華鬘，次燒香，次飲食，
次燈明，次銀錢，次普供養，次讚印，次諦緣度
〔用普印〕，次心經〔用普印〕，次隨意祈願。
次根本印真言，次念誦，次閼伽〔如先〕，次啟白
〔用普印〕「所設供養，可笑麁惡，攀緣覺觀，
多不如法，惱亂冥眾。
唯願慈悲，布施歡喜。」 ^357b6

次禮拜，次撥遣。右手作拳，以大指捻頭指，仰掌彈指作聲七遍是也。
真言曰： ^357b15

^mc-DA42唵^mc-A656拔^mc-A9BD折羅二合^mc-E043母^mc-A6B4乞叉二合^mc-E0C9穆 ^357b17

次護身，次著座。 ^357b19

諸天讚 ^357b20

^mc-CFC5阿^mc-A5FB演^mc-A55B都^mc-A575泥^mc-A656縛^mc-A67A左^mc-A458誐^mc-AB75素羅^mc-A44A緊^mc-A5A9那^mc-A644黎^mc-E04B捺羅二合^mc-A67A娑^mc-A440羯^mc-A5FD羅^mc-A56F娜^mc-A5F2臾^mc-AABC鉢羅二合^mc-A656縛^mc-A5FD羅^mc-A57B達^mc-E1BA麼^mc-CBA7枳里二合^mc-A557多^mc-A57D地^mc-A440伽^mc-A5FD羅^mc-A658尾^mc-A57B達^mc-E1BA麼^mc-A47C左^mc-AABC鉢羅二合^mc-A67A娑^mc-A5E5麼^mc-A6A5操^mc-A6D3企也二合^mc-A5AB儞^mc-A5EB銘^mc-A557多^mc-A5DD部^mc-A557多^mc-A5EB銘^mc-A557多^mc-AABC鉢羅二合^mc-A440迦^mc-A66E捨^mc-A5F1夜^mc-A557怛^mc-A571儞^mc-A6A8賀^mc-E0E1室羅二合^mc-A5E5摩^mc-A564拏^mc-A5F1也^mc-A57B馱^mc-A5EF #CB00805;大黑天神法
〔終〕
w::  ^357b21

切云：褰〔舉奠反，衣後也〕。
裙〔欺文反，裳也〕和名云臀〔從軍反，訓云井左良比〕
亦云裙〔音裙，訓云古呂毛乃須祖，亦云古呂毛乃惠利〕。 ^357c7

承安三年二月十八日，於醍醐寺勝俱胝院之東坊，二箇日書寫了。 ^357c9

永正三年丙寅二月二日，於上醍醐寺寂靜院，
谷行樹院澄惠法印傳授畢　快瑜 ^357c11

明和元年甲申仲秋二日，以或古本謄寫一挍了。
　　　　　　　　　沙門智好 ^357c13

享和改元秋八月後五日，集三五本校之，
以授工壽梓，令人知天尊之靈驗　又有八臂天，
希麟音義云：經云摩訶迦羅大黑天神，唐梵雙舉也。
此神青黑雲色，壽無量歲。
八臂，各執異仗。貫穿髑髏以為瓔珞，作天忿怒形。
足下有地神女天，以兩手承足者也。
　　豐山長谷總持院勤息快道記 ^357c15

　一校加筆畢　　　　　　　　慈順
 ^358a6
